!.................ennu swantham: മഞ്ഞമന്ദാരമേ.......!\nPosted by ajith at 12:23 PM\nSangeeth K September 15, 2014 at 5:41 PM\nഇനിയുമൊരുപാട് പൂക്കളുണ്ടാവട്ടെ... :-)\nസുഗന്ധം പരത്തട്ടെ... :-)\nസുധീര്‍ദാസ് September 15, 2014 at 6:35 PM\nലഭിക്കാതെ പോയ സൗഭാഗ്യങ്ങളെ മാത്രം ഓര്‍ത്തിരുന്ന് കരയുന്നവര്‍ക്ക് ഈ സുന്ദരിപൂവില്‍നിന്നും ഒരുപാട് പഠിക്കാനുണ്ട്. അല്ലേ അജിത്തേട്ടാ...\nകുഞ്ഞൂസ് (Kunjuss) September 15, 2014 at 6:54 PM\nഇന്നലെയോർത്ത് കരയാതെ, നാളെയോർത്ത് വേവലാതിപ്പെടാതെ ഇന്നിന്റെ സൌഭാഗ്യത്തിൽ സന്തോഷിക്കാൻ പഠിപ്പിക്കുന്നു ഈ കുഞ്ഞു സുന്ദരിപ്പൂവ് .... !\nകുഞ്ഞിപ്പൂവിന്റെ സന്തോഷം കാണാൻ കഴിഞ്ഞ അജിത്തേട്ടന്റെ നന്മ മനസ്സിനു പ്രണാമം.\nFiroz Abdulla September 15, 2014 at 10:33 PM\n"അത് മതി, വല്ലപ്പോഴും എത്തുന്ന ആ ഒരു തുള്ളി ജലം, അതിന്റെ ഒരു ചെറുകുളിര്, പിന്നെ ഒരാളിന്റെയെങ്കിലും സ്നേഹം, ഒരു ചെറു തലോടല്. അതൊക്കെ മതി അങ്കിളേ ജീവിക്കാന്..."\nഎന്താ ഒരു ഭാവന .. കലക്കി..(Y)\nനാം ഒരു ചെടിയായ് മാറട്ടെ.. ചെടികൾ വളരുകയും തളിരിടുകയും ചെയ്യട്ടെ.. :)\nMohammed kutty Irimbiliyam September 15, 2014 at 11:19 PM\nഅങ്ങിനെ ജീവിതം മുളച്ചു.തളിര്‍ത്തു.മൊട്ടിട്ടു.താങ്ങായി തണലായി ഒരിത്തിരി ജീവജലം കിട്ടുകയെന്നത് മഹാ ഭാഗ്യം തന്നെ...ആ പൂവാടി പൂത്തുലയട്ടെ !\nLazar Dsilva September 16, 2014 at 12:10 AM\nvettathan g September 16, 2014 at 1:49 AM\nഎന്തിലും ഏതിലും കുറ്റവും കുറവും മാത്രം കാണുന്നവര് ഈ കുഞ്ഞിളം ചെടിയെ അറിയണം,പഠിക്കണം\nഡോ. പി. മാലങ്കോട് September 16, 2014 at 2:24 AM\nMubi September 16, 2014 at 2:53 AM\n“രണ്ടുനാളെങ്കില് രണ്ടുനാള്. ആ രണ്ടുനാള് സ്വയം സന്തോഷിക്കയും നിങ്ങളെ സന്തോഷിപ്പിക്കയുമാണെന്റെ ലക്ഷ്യം” കുഞ്ഞു ചെടി പഠിപ്പിച്ച വലിയ കാര്യം!\nGirija Navaneethakrishnan September 16, 2014 at 4:15 AM\nആ കുഞ്ഞിച്ചെടിയെ അന്ന് വലിച്ചെറിഞ്ഞു കളഞ്ഞെങ്കിൽ ?? നന്മയുടെ ചെടികൾ ഇനിയും പൂക്കട്ടെ. Let us be the giving tree instead of grabbing demons.\nമെൽവിൻ ജോസഫ് മാണി September 16, 2014 at 4:19 AM\nI am Anamika September 16, 2014 at 5:03 AM\nനഷ്ടങ്ങളുടെ കണക്കുകള് മാത്രമളന്ന് ജീവിക്കാന് മറന്നുപോകുന്നവര് പഠിക്കട്ടേ, ക്ഷണികജീവിതത്തിലും ഒരു കരസ്പര്‍ശത്തിലും തൃപ്തരാകുന്ന ഇതുപോലുള്ള കുഞ്ഞിച്ചെടികളെ കണ്ട്.....\nഡോ.മനോജ് വെള്ളനാട് September 16, 2014 at 5:07 AM\nഅത് മതി അജിത്തങ്കിളെ ജീവിക്കാന്.. വെയിലേറ്റ് കരിയാതെ, ആ വിത്തിനെ വളര്‍ത്തി താരുണ്യം വരെ ജീവിപ്പിച്ചില്ലേ, അത് മതി അങ്കിളേ..\nപട്ടേപ്പാടം റാംജി September 16, 2014 at 7:49 AM\nഒരാളിന്റെയെങ്കിലും സ്നേഹം, ഒരു ചെറു തലോടല്. അതൊക്കെ മതി അങ്കിളേ ജീവിക്കാന്.....\nഇത്തരം സ്നേഹം പോലും നിഷേധിക്കപ്പെട്ട എത്രയോ ജന്മങ്ങള് നാമറിയാതെ....\nPradeep Kumar September 16, 2014 at 7:49 AM\nനന്മയുടെ സൗരഭ്യം പരത്തുന്ന പോസ്റ്റ് .....\nപ്രകൃതിയോടും, ചരാചരങ്ങളോടും ആർദ്രതയുള്ള ഒരു ഹൃദയം തൊട്ടറിഞ്ഞു.....\nSmruthi Prabha September 16, 2014 at 9:16 AM\nകുഞ്ഞു പൂവും അതിന്റെ ചിന്തകളും മനോഹരം.\nവിനുവേട്ടന് September 16, 2014 at 12:23 PM\nഇത് തന്നെ ഈ പോസ്റ്റിലെ ഹൈലൈറ്റ്... ഹൃദയഹാരിയായ പോസ്റ്റ് അജിത്‌ഭായ്...\nകൊച്ചു കൊച്ചീച്ചി September 16, 2014 at 5:25 PM\nചെടിയായാലും മനുഷ്യനായാലും പ്രവാസിയുടെ കാര്യം ഇങ്ങനൊക്കെത്തന്നെ, അല്ലേ ഭായ്?\nശ്രീ September 16, 2014 at 7:07 PM\nജീവിച്ചിരിയ്ക്കുന്നിടത്തോളം കാലം തനിയ്ക്കു കഴിയും പോലെ മറ്റുള്ളവര്‍ക്ക് സന്തോഷം നല്‍കുക...\nനല്ല പോസ്റ്റ്, അജിത്തേട്ടാ\nAnu Raj September 17, 2014 at 4:42 AM\nനന്മയുടെ പൂക്കള് വിരിയട്ടെ.....\nGireesh K.Subramanian September 17, 2014 at 5:03 AM\nഅജിത്തേട്ടനെ എന്നും സന്തോഷിപ്പിക്കട്ടെ ആ പൂച്ചെടി :)\nCv Thankappan September 17, 2014 at 7:35 AM\nനന്മ ചെയ്യുമ്പോള് അതില്‍നിന്നുണ്ടാകുന്ന ആത്മസംതൃപ്തി ഒന്നുവേറെത്തന്നെയാണ്!\nമനോഹരമായ പൂക്കള് എങ്ങും സൌരഭ്യം പരത്തട്ടെ!\nവീകെ September 17, 2014 at 10:17 AM\nഫ്രീവിസയിലാണൊ അജിത്തേട്ടാ മൂപ്പത്തിയുടെ വരവ്...?\nആത്മനിർവൃതി നൽകിയ ചൈനാക്കാരത്തിക്ക് എന്റെ പ്രണാമം...!\nദീപ എന്ന ആതിര September 18, 2014 at 1:51 AM\nമനോഹരമായ പൂന്തോട്ടം ആയി മാറട്ടെ\nJenish Sr September 18, 2014 at 5:56 AM\nപ്രവാസിക്ക് കൂട്ട് ഒരു പ്രവാസിച്ചെടി.. പോസ്റ്റ് ഇഷ്ടപ്പെട്ടു..\nഇഗ്ഗോയ് /iggooy September 20, 2014 at 2:37 AM\nവാൻഖോഗ് വരച്ച പൂവിനെപ്പോലുണ്ട് ഈ മഞ്ഞപ്പൂവ്. ഏതു ദുരന്തത്തിലും ചിരിസൂക്ഷിക്കാൻ ചില പൂവുകള്‌വേണം.\nMini andrews thekkath September 20, 2014 at 4:19 AM\nനന്മയുടെ പൂക്കൾ ..... ആശംസകൾ.\nമിനി പി സി September 21, 2014 at 6:51 AM\nകഥേടെ പേര് വായിച്ചപ്പോള് മനസ്സില് വന്നത് സുന്ദരിയായ ഒരു പെണ്‍കുട്ടിയാണ് ! ...വായിച്ചപ്പോഴല്ലേ , ഒരു കരുതല് കൊണ്ട്.... ,നന്മകൊണ്ട് എത്ര സന്തോഷവും ,സൌരഭ്യവും, സൌന്ദര്യവുമാണ് അജിത്തേട്ടന് സ്വന്തമായത് ! ഈ നന്മ അവിടമാകെ സുഗന്ധം പരത്തട്ടെ എന്നാശംസിച്ചുകൊണ്ട്..........സസ്നേഹം ..........\nപ്രയാണ് September 21, 2014 at 10:39 AM\nപ്രവാസം കൊണ്ട് മാത്രം സ്വായത്തമാകുന്ന ചില നന്മകള്....\nmayflowers September 23, 2014 at 6:34 AM\nmayflowers September 23, 2014 at 6:36 AM\nമരുഭൂവിൽ ഇതൊക്കെയല്ലേ മനസ്സിനെ കാഴ്ച..\nബിലാത്തിപട്ടണം Muralee Mukundan September 23, 2014 at 9:09 AM\n‘അത് മതി, വല്ലപ്പോഴും എത്തുന്ന ആ ഒരു തുള്ളി ജലം,\nഅതിന്റെ ഒരു ചെറുകുളിര്, പിന്നെ ഒരാളിന്റെയെങ്കിലും സ്നേഹം,\nഒരു ചെറു തലോടല്. അതൊക്കെ മതി അങ്കിളേ ജീവിക്കാന്“\nചീനക്കാരിയാണെങ്കിലും ഈ ചുള്ളത്തി ഒരു ചൂന്യമുളക് തന്നെ... അല്ലെങ്കിൽ അജിത്ത് ഭായിയെയൊന്നും മണിയടിച്ച് ഫ്രീവിസയിൽ അവിടെ ആടി വിടരാൻ പറ്റില്ല്ല്ലോ അല്ലേ\nനിത്യഹരിത September 24, 2014 at 8:05 AM\n"സ്വയം സന്തോഷിക്കയും നിങ്ങളെ സന്തോഷിപ്പിക്കയുമാണെന്റെ ലക്ഷ്യം” സ്നേഹത്തിന്റെ ചില തുള്ളികളെങ്കിലും മനുഷ്യരെ കൊണ്ടിങ്ങനെ പറയിക്കട്ടെ..\nsmitha adharsh October 1, 2014 at 12:07 AM\nRandu nalenkil,randu naal..\nSanthoshippikkaanulla aa manassu namukkoru padamanu..lle?\nIshtappetta post.. :)\nrisharasheed October 1, 2014 at 6:03 AM\nസ്നേഹം അതൊന്നു മാത്രം മതി..ഒരു അലയാഴി മറികടക്കാന്...!!rr\npravaahiny October 1, 2014 at 7:53 PM\nനിഷേധിക്കാൻ കഴിയാത്തതൊന്നു മാത്രം അതാണു സ്നേഹം. ഒരു ചെറിയ കരുതൽ മതി സ്നേഹത്തിന്റെ ആഴം മനസ്സിലാക്കാൻ\nചെറുത്* October 3, 2014 at 3:32 AM\nഒരു പൂവിനെ പോലും വെറുതെ വിടരുത്‌ട്ടാ! ഒടനേ എടുത്ത് കഥയാക്കിക്കോണം.\nഎൻറെ മണ്ടനങ്കിളേ....ചൈന പ്രൊഡക്റ്റാവുമ്പൊ തന്നെ അറിഞ്ഞൂടെ എളുപ്പം എക്സ്പയറി ആവുംന്ന്. രണ്ടീസെങ്കി രണ്ടീസം :)\nNidheesh Varma Raja U October 6, 2014 at 3:56 AM\nപ്രതീക്ഷ October 8, 2014 at 12:14 AM\nവല്ലപ്പോഴും എത്തുന്ന ആ ഒരു തുള്ളി ജലം, അതിന്റെ ഒരു ചെറുകുളിര്, പിന്നെ ഒരാളിന്റെയെങ്കിലും സ്നേഹം, ഒരു ചെറു തലോടല്. അതൊക്കെ മതി അങ്കിളേ ജീവിക്കാന്“\nSREEJITH NP October 8, 2014 at 1:18 AM\nചെറിയ ജീവിതത്തില് വലുതായി സന്തോഷിക്കുക.. അതാണ് അതിന്റെ ഇത്.\nപിന്നെ ആ കാണുന്ന പൂ മന്ദാരം ആണോ? കണ്ടിട്ട് സൂര്യകാന്തി പോലെ ഇരിക്കുന്നു, (ക്ഷമിക്കണം എനിക്ക് ഹൃദയത്തെക്കാള് കൂടുതല് വളര്‍ച്ച തലച്ചോറിനാണാനെന്നു തോന്നുന്നു. പണി ആകുമോ അജിതെട്ടാ..?)\najith October 9, 2014 at 8:51 AM\nമഞ്ഞ സൂര്യകാന്തിയേ എന്ന് വിളിച്ചാല് ഒരു കാവ്യഭംഗിയില്ലാത്തതുകൊണ്ട് മന്ദാരമാക്കി. പൂവ് എന്തായാലും എന്തിനെന്റെ പേര് മാറ്റിയെന്ന് ചോദിക്കാനൊന്നും വരില്ലെന്ന ഒരു ധൈര്യത്തില്!!\nകൊച്ചു ഗോവിന്ദൻ October 9, 2014 at 12:47 AM\nആടുജീവിതത്തിന്റെ സ്വാധീനം മണക്കുന്നുണ്ടല്ലോ അജിത്തേട്ടാ! ഒരു മലയാളിയുടെ തണലിൽ ചൈനയിൽ നിന്നെത്തിയ മഞ്ഞപ്പൂവ് ബഹറിനിൽ ചിരിക്കുമ്പോൾ, ജീവിതം നമുക്കായി കാത്തു വെക്കുന്ന കൊച്ചു കൊച്ചു അത്ഭുതങ്ങൾ ഓർത്ത് മനം നിറയുന്നു.\nകല്‍ക്കണ്ടം October 15, 2014 at 4:16 AM\nകൊള്ളാം അങ്കിളേ .. ;) ഞാനും തുടങ്ങാം അങ്കിളേ വിളി അല്ലെ.. :D\nമനസ്വിനി October 16, 2014 at 2:37 AM\nമഞ്ഞമന്ദാരത്തിന് എന്റെ ആശംസകൾ\najith October 16, 2014 at 8:25 AM\nചെറിയ ഒരു അവധിക്ക് പോകുന്നു. രണ്ടാഴ്ച്ക കഴിഞ്ഞ് കാണാം\nP V Ariel October 21, 2014 at 11:30 AM\nമാഷെ ഈ മഞ്ഞ മന്ദാര ചരിതത്തിന് ഒരു കുറിപ്പ് ഇട്ടു എന്നാണ് കരുതിയത് ഇപ്പോൾ വീണ്ടും വന്നു നോക്കുമ്പോൾ അതില്ല. അതിനർത്ഥം കുറിപ്പിടാൻ മനസ്സിൽ നിനചെങ്കിലും ഇടാൻ മറന്നു അല്ലെങ്കിൽ കഴിഞ്ഞില്ല എന്ന് ചുരുക്കം\nഎന്തായാലും മന്ദാര ചരിതം ഇഷ്ടായി കേട്ടോ മാഷെ, മഞ്ഞ മന്ദാരത്തെ സ്നേഹിക്കുന്ന ചിലര് ഇങ്ങിവിടെ ഇന്ത്യയിൽ അല്ല ഗൾഫിലും ഉണ്ടെന്നുള്ള സത്യം ആ മന്ദാര മലർ അറിയുന്നില്ലല്ലോ. ഭൂമിയേയും മനുഷ്യരേയും ജീവജാലങ്ങളേയും, സസ്യ ലതാതികളെയും അകമഴിഞ്ഞ് സ്നേഹിക്കുന്ന ഈ നല്ല മനസ്സിന് സ്നേഹം നിറഞ്ഞ ആശംസകൾ\nനന്ദി നമസ്കാരം അപ്പോൾ ഇനി അവധി കഴിഞ്ഞു കാണാം അല്ലെ!\naboothi:അബൂതി October 22, 2014 at 5:22 AM\nആ മഞ്ഞമലര് ഞാനായിരുന്നെങ്കിൽ, അതിനെപോലെ ചിന്തിക്കാൻ ആയെങ്കിൽ എന്നാശിക്കുന്നു...\nസൗഗന്ധികം October 30, 2014 at 5:35 AM\nയന്ത്രഭാഗങ്ങൾക്കിടയിലൊരു ജീവന്റെ തുടിപ്പ്..!! ഒരിറ്റ് കനിവതിനു കാവലായപ്പോൾ അതു സമ്മാനിച്ചതോ, യാന്ത്രികജീവിതനിമിഷങ്ങൾക്കിടയിലേക്ക് ജീവനുള്ള, നന്മയുള്ള ചില നിമിഷങ്ങൾ..!!! അജിത് സാറിന്റെ ഈ അനുഭവക്കുറിപ്പുമതു പോലെ തന്നെ യാന്ത്രിക ചിന്താപഥങ്ങളെ നന്മയുടെ സ്വർഗ്ഗസ്വരത്താൽ ജ‍ീവസ്സുറ്റതാക്കുന്നു.\nസലീം കുലുക്കല്ലുര് November 1, 2014 at 12:38 PM\nചിന്തകളിങ്ങനെയാണ് ..പൊരുളോന്നുമില്ലെന്നു തോന്നുന്ന ഒരു കുഞ്ഞു പിളര്‍പ്പിലേക്ക് അതിറങ്ങിച്ചെല്ലും പിന്നെ ഒരു കടലോളം തേനൂറ്റിയെടുക്കും..ഒരു കുഞ്ഞു ചെടിയുടെ മനസ്സ് തുറക്കുന്നത് അങ്ങനെയാണ് ...\nLishana November 8, 2014 at 6:46 AM\nImpressed. ..and innocently touched\nപ്രദീപ് പേരശ്ശന്നൂര് November 10, 2014 at 8:48 PM\nഹന്‍ല്ലലത്ത് Hanllalath November 18, 2014 at 3:43 AM\nനനവൂറുന്ന ഒരു ഹൃദയം തൊട്ടറിയുന്നു നിങ്ങളുടെ എഴുത്തിലൂടെ ഞാൻ...\nഇവിടെ പണ്ടെന്നോ വന്നതായിരുന്നു.\nAsha Chandran November 22, 2014 at 1:18 AM\nഷൈജു.എ.എച്ച് November 22, 2014 at 6:48 AM\nചെറിയ കഥ...വലിയ ആശയം..\nഒരു ചെറിയ വിത്തിൽ ഒളിഞ്ഞിരിക്കുന്ന വലിയ ചെടി പോലെ....\nബൈജു മണിയങ്കാല November 23, 2014 at 3:05 AM\nഒരു ചെടി വെറും പൂവ് കൊണ്ട് പൂരിപ്പിക്കുന്ന അകലങ്ങൾ................ മനോഹരം അജിത്‌ഭായ് കവിത പോലെ\nMusthu Urpayi November 24, 2014 at 8:40 PM\nwooo sir touching\nശങ്കരനാരായണന് മലപ്പുറം November 24, 2014 at 8:46 PM\nമേഘജ്യോതിസ്സുതന് ക്ഷണികജീവിതമല്ലി കാമ്യം ?\n-വീണപൂവ്, മഹാകവി കുമാരനാശാന്\nmerabalU November 24, 2014 at 10:43 PM\nസൂര്യകാന്തി സൂര്യകാന്തി സ്വപ്നം കാണുക........\nArundhathi November 26, 2014 at 6:56 AM\nപി. വിജയകുമാർ November 26, 2014 at 8:05 AM\nവല്ലപ്പോഴും എത്തുന്ന ഒരു തുള്ളി ജലം... എത്ര ശരി. ജീവിതം മുന്നോട്ടു കൊണ്ടു പോകുന്നത് ഇങ്ങനെ ചിലതൊക്കെ മാത്രം. ചെറുതും സുന്ദരവുമായ ഈ കഥ പോലെ.\nതുളസി November 28, 2014 at 3:18 AM\nഏത് കൊടും ദാരിദ്രാവസ്ഥയിലായാലും പെണ്‍കുട്ടികള്‍ക്ക് താരുണ്യം വന്ന് നിറയുന്ന ഒരു കാലമുണ്ട് അവരുടെ വളര്‍ച്ചയില്. അതുപോലെ തന്നെ ആ കൊടും ചൂടിലും കുഞ്ഞിച്ചെടിയില് പ്രകൃതി താരുണ്യചിത്രങ്ങള് വരച്ചു. അവള് മെല്ലെ വളര്‍ന്നുllഉപമ മനോഹരം ... ക്ഷണഭംഗുരമായ ജീവിതത്തില് ഒരിറ്റു സന്തോഷം പകരാന് കഴിഞ്ഞാല് ധന്യമായി ഈ യാത്ര ...\nമയൂര November 28, 2014 at 6:28 AM\nഋതു November 29, 2014 at 12:35 AM\nഒരാളിന്റെയെങ്കിലും സ്നേഹം, ഒരു ചെറു തലോടല്. അതൊക്കെ മതി അങ്കിളേ ജീവിക്കാന്.......\nഅതെ.... അതു മതി....!!!\nശരിക്കും ചെടികളുടെ ഈ അതിജീവനംഎന്നെ അമ്പരപ്പിക്കാറുണ്ട്. ഒരു മണല്‍ത്തരിയോ.... ഒരു മരക്കഷണമോ കിട്ടിയാല് മതി... അതിന്‍മേല് പിടിച്ച് വളര്‍ന്നു കൊള്ളും.... മനുഷ്യന് സസ്യങ്ങളില് നിന്നും ഒരുപാട് പഠിക്കാനുണ്ട്....\nBasheer Vellarakad November 29, 2014 at 12:43 AM\n>>അത് മതി, വല്ലപ്പോഴും എത്തുന്ന ആ ഒരു തുള്ളി ജലം, അതിന്റെ ഒരു ചെറുകുളിര്, പിന്നെ ഒരാളിന്റെയെങ്കിലും സ്നേഹം, ഒരു ചെറു തലോടല്. അതൊക്കെ മതി അങ്കിളേ ജീവിക്കാന്“ << അതെ ഒരു ചെറു തലോടൽ മതി ജീവിതത്തിനു അർത്ഥമുണ്ടാവാൻ.. ജീവിത പ്രയാണം സസന്തോഷം തുടരാൻ..\nവൃന്ദ ശിവൻ December 4, 2014 at 7:20 PM\nവായന തുടങ്ങിയപ്പോള് വീട്ടില് പൂവിട്ട ഏതോ ചെടിയെപറ്റിയുള്ള സന്തോഷ സൂചകമായുള്ള രചനആയി തോന്നി. പിന്നീട് മനസ്സിലായി അനേക കോടി ജനങ്ങള്‍ക്കായുള്ള സന്ദേശമാണ് ഇതെന്ന്. ഈ ബ്ലോഗ്ഗിലെ ആദ്യ വായന അസ്സലായി.\nമാനവൻ മയ്യനാട് December 12, 2014 at 1:35 AM\nഒളിഞ്ഞിരിക്കുന്ന പ്രവാസിയുടെ സങ്കടം ... ഒളിച്ചു വച്ചുകൊണ്ട് തന്നെ അവതരിപ്പിച്ചിരിക്കുന്നു .. മനോഹരമായിരിക്കുന്നു ഭായ് ....\najith December 14, 2014 at 6:52 AM\nMathewspg1990 December 13, 2014 at 1:30 AM\nനന്മ നിറഞ്ഞ വാക്കകള്\nതുടക്കം മുതൽ അവസാനം വരെ ചിന്തിപ്പിക്കുന്ന വാക്കുകൾ\najith December 14, 2014 at 6:53 AM\nസങ്കൽ‌പ്പങ്ങൾ December 19, 2014 at 10:18 PM\nഒരിടത്തു ജനനം ഒരിടത്തു മരണം.....ആശംസകളോടെ....\nകല്യാണി January 7, 2015 at 7:01 AM\nഒരിറ്റു സ്നേഹത്തിനെന്തു പ്രസക്തി എന്ന് ചോദിക്കുന്നവരുണ്ടാകും...ഒരു തുള്ളി വെള്ളത്തിനെന്തു വിലയെന്ന് ചോദിക്കുന്നവരും.....വല്ലാതെ തളര്‍ന്നു പോയേക്കാവുന്ന ചില നിമിഷങ്ങളില് നാം അറിയാതെ അറിഞ്ഞു പോകും ഇവയുടെ മൂല്യം...\nSudheesh Arackal January 13, 2015 at 4:23 AM\nഒരു മാസം കൊണ്ട് വായിച്ചു തീർത്ത പോസ്റ്റുകൾക്ക് കയ്യും കണക്കുമില്ല.\nകുഞ്ഞിപ്പൂവിൽ നിന്നും ഉണ്ടാക്കിയെടുത്ത ഈ കുഞ്ഞിക്കഥ എത്ര തവണ വായിച്ചെന്നോ?.\nHabeeb Rahman February 3, 2015 at 12:22 AM\nഇഷ്ട്ടമായി മഞ്ഞമന്ദാരമേ.... :)\nരവീണ് February 5, 2015 at 5:11 AM\nവല്ലഭനു പുല്ലും ആയുധം എന്ന ചൊല്ല് അജിതേട്ടന് അന്വര്ത്ഥംമാക്കി ഇവിടെ ഈ വരകളില്\nഫൈസല് ബാബു February 14, 2015 at 10:47 AM\nസ്നേഹത്തില് ചാലിച്ചൊരു മഞ്ഞ മന്താരം !! .. കാണാന് വൈകിയെങ്കിലും വായന നഷ്ടമായില്ല .\nഹാഷി March 12, 2015 at 9:11 AM\nപ്രതീക്ഷയുടെ നേരിയ....ദളങ്ങള് മതി..... ജീവിതം മനോഹരമാകാന്......\naswathi March 24, 2015 at 8:25 AM\nമഞ്ഞ മന്ദാരം ഇഷ്ടായി\nവിനോദ് കുട്ടത്ത് March 29, 2015 at 6:55 AM\nക്ഷണികമായ ജീവിതത്തിന്‍റെ കാമ്പെന്നാല് സ്വയം സന്തോഷിക്കുന്നതിനൊപ്പം തന്നെ മറ്റുള്ളവരേയും സന്തോഷിപ്പിക്കുക ...എന്നുള്ള ഓര്‍മ്മപ്പെടുത്തല് ...ഗംഭീരമായി.... ഈ തലമുറയ്ക്ക് കൈമോശം വരുന്നതും ഇത് തന്നെയാണ്... വളരെയധികം ....ഇഷ്ടപ്പെട്ടു....\nധ്രുവൻ Dhruvan April 5, 2015 at 7:37 AM\nദൈവമേ, എനിക്കിങ്ങനെ ഒരു 'പൂജന്മം' തരല്ലേ...\nAsha May 12, 2015 at 3:55 PM\n:) ishtamayi, ee poovinte janmam!\nkochumol(കുങ്കുമം) June 3, 2015 at 6:46 AM\nഅജിത്തേട്ടന്റെ മഞ്ഞമന്ദാരമേ നീ സൂര്യകാന്തിയല്ലയോ ? :)\nഅതിന്റെ വിത്തുകള് നഷ്ടമാകാതെ വീണ്ടും വിരിയിച്ചെടുക്കൂ അജിത്തേട്ടാ !..\nഇന്‍ഡ്യാഹെറിറ്റേജ്:Indiaheritage July 25, 2015 at 6:54 AM\nഇത്ര ഭംഗിയായി ഈ ഒരു സംഭവം അവതരിപ്പിച്ചു തന്നതിന് ഒരു നൂറു നന്ദി\najith July 26, 2015 at 10:32 AM\nalexander October 15, 2015 at 11:30 AM\nസ്നേഹത്തിന്റെ സൂക്ഷ്മദർശിനി കൊണ്ട് കണ്ടെത്തിയ കഥയ്ക്കും കഥാകാരനും പ്രണാമം..\nMathewspg1990 January 2, 2016 at 12:48 AM\nഇന്നു വീണ്ടും വായിച്ചു. അങ്ങനെ മറക്കാൻ പറ്റിലല്ലോ ആശംസകൾ


മോഹൻലാൽ നായകനായി 2013 ൽ പുറത്തിറങ്ങിയ ദൃശ്യത്തിന്റെ രണ്ടാം ഭാഗം അണിയറയിൽ ഒരുങ്ങുകയാണ്. ബോക്‌സ് ഓഫീസിൽ വൻ വിജയം കൊയ്ത ചിത്രത്തിന്റെ രണ്ടാം ഭാഗം ഒരുക്കുന്നതും ജീത്തു ജോസഫാണ്. കൊവിഡ് മാനദണ്ഡങ്ങൾ പാലിച്ച് ചിത്രത്തിന്റെ ഷൂട്ടിംഗ് ആരംഭിച്ചു. ഇപ്പോഴിതാ ലൊക്കേഷൻ ചിത്രം പങ്കുവച്ചിരിക്കുകയാണ് ജീത്തു ജോസഫ്. ആറ് വർഷങ്ങൾക്ക് ശേഷം ജോർജ് കുട്ടിയും കുടുംബവും എന്ന ക്യാപ്ഷനോടെയാണ് ജീത്തു ചിത്രം ഫേസ്ബുക്കിൽ പങ്കുവച്ചത്.\nമോഹൻലാൽ, മീന, അൻസിബ, എസ്തർ എന്നിവർ തന്നെയാണ് കേന്ദ്രകഥാപാത്രങ്ങളായി എത്തുക. സിദ്ദിഖ്, ആശാ ശരത്ത്, സായ്കുമാർ, മുരളി ഗോപി, ഗണേഷ് കുമാർ, സുമേഷ്, ആദം അയൂബ്, അഞ്ജലി നായർ, അജിത് കൂത്താട്ടുകുളം എന്നിവരും പ്രധാന വേഷങ്ങളിലെത്തുന്നു.


പേർളി മാണിയുടെ വിവാഹം പള്ളിയിൽ വെച്ച് നടത്തിയതിൽ വിവാദത്തിൽ പെട്ട് എറണാകുളം രൂപത . സോഷ്യൽ മീഡിയയിൽ കടുത്ത ട്രോളുകൾ ആണ് രൂപതക്കെതിരെ . രൂപ കണ്ടാൽ 'താ' എന്നതാണ് പണക്കാരുടെ കാര്യത്തിൽ ഉള്ള നിലപാടെന്നു വിമർശനം . - www.keralanewz.com-Malayalam News Portal\nപേർളി മാണിയുടെ വിവാഹം പള്ളിയിൽ വെച്ച് നടത്തിയതിൽ വിവാദത്തിൽ പെട്ട് എറണാകുളം രൂപത . സോഷ്യൽ മീഡിയയിൽ കടുത്ത ട്രോളുകൾ ആണ് രൂപതക്കെതിരെ . രൂപ കണ്ടാൽ ‘താ’ എന്നതാണ് പണക്കാരുടെ കാര്യത്തിൽ ഉള്ള നിലപാടെന്നു വിമർശനം .\nMay 6, 2019 May 6, 2019 Editor\tmarriage, Pealry Mani\nകൊച്ചി : പ്രമുഖ അവതാരികയും നടിയും മോട്ടിവേഷണൽ സ്‌പീക്കറും ആയ പേർളി മാണിയുടെ വിവാഹം സിറോ മലബാർ സഭയുടെ രീതിയിൽ ആണ് നടത്തിയത് . വരൻ ഹിന്ദു സമുദായ അംഗം ആണ് . സാധാരണ ചെറുക്കനോ പെണ്ണോ കത്തോലിക്കാ സഭയിൽ ചേരാതെ കല്യാണം അനുവദിക്കുന്നതല്ല . വിവാഹം എന്ന കൂദാശ , പരികർമ്മം ചെയ്യുമ്പോൾ മാമോദീസ വഴി ക്രിസ്ത്യാനി ആയവർ ആയിരിക്കണം എന്നതാണ് സഭയുടെ ആചാരം . എന്നാൽ പണക്കാർക്ക് മാത്രം സഭയിൽ എന്തും ആവാം എന്നതാണ് ഇപ്പോൾ തെളിയുന്നത് .\nPosted by Titus Kalappurackal on Sunday, May 5, 2019\nയാക്കോബായ സമുദായത്തിൽ നിന്ന് പോലും വിവാഹം കഴിക്കാൻ 100 പ്രാവശ്യം നടത്തുന്ന സഭ പണക്കാരുടെ വിഷയത്തിൽ ഇതൊന്നും നോക്കാറില്ല .നമ്മക്കും കിട്ടണം പണം എന്നതാണ് നിലപാട് . അപ്പോൾ കാനോനിയമവും സ്പെഷ്യൽ അനുവാദവും എല്ലാം പ്രാവർത്തികം ആകും .\nഇതിനു മുന്നേയും സിനിമ നടി അമലാ പോളിന്റെ വിവാഹം പണം വാങ്ങി ചില വൈദികർ നടത്തി കൊടുത്തു എന്ന് ആരോപണം ഉണ്ടായിരുന്നു .\nഎന്തായാലും കടുത്ത വിമർശനം ആണ് സോഷ്യൽ മീഡിയയിൽ . പതിവ് പോലെ ന്യായീകരണ തൊഴിലാളികളും ഇറങ്ങിയിട്ടുണ്ട് എന്നതും ശ്രദ്ധേയം .\n← ‘പ്രധാനമന്ത്രി’ മായാവതി; മോഹം പരസ്യമാക്കി ബിഎസ്പി അധ്യക്ഷ, അംബേദ്കര് നഗറില് മല്‍സരിക്കും…\nഒഡീഷയ്ക്ക് 1000 കോടിയുടെ കേന്ദ്ര സഹായം; പ്രധാനമന്ത്രി ആകാശയാത്ര നടത്തി സ്ഥിതിഗതികള് വിലയിരുത്തി →\nവധു കാമുകനൊപ്പം പോയ സംഭവം: ഇന്നു ഒത്തുതീർപ്പ് ചർച്ച\nതാരങ്ങളെ സാക്ഷിയാക്കി മേഘയും അജയും വിവാഹിതരായി,പ്രമുഖര് വിട്ടു നിന്നു.


മൈലാഞ്ചിക്കു പകരം കണ്ണീരണിഞ്ഞ കൈകളുയർത്തി സലീമയും സൽമയും | Kerala Weather | Kerala floods | Wayanad News | വയനാട് ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nമൈലാഞ്ചിക്കു പകരം കണ്ണീരണിഞ്ഞ കൈകളുയർത്തി സലീമയും സൽമയും\nഉരുൾപൊട്ടിയ പുത്തുമലയിലേക്ക് രക്ഷാപ്രവർത്തകരുമായി നീങ്ങുന്ന ഷെരീഫ്. ചിത്രം: മനോരമ\nപുത്തുമല (വയനാട്)∙ മലകളിൽ നിന്ന് മേപ്പാടിയിലേയ്ക്ക് ബുധനാഴ്ച രാവിലെ ഓട്ടം തുടങ്ങിയതാണ് ഷരീഫും ജീപ്പും. പുത്തുമലയിൽ നിന്നും ചൂരൽമലയിൽ നിന്നുമൊക്കെ ആളുകളുമായി അങ്ങോട്ട് പറക്കുന്നു. മേപ്പാടിയിൽ നിന്ന് കിട്ടുന്ന സാധനങ്ങളുമായി തിരിച്ചും നിലംതൊടാതെ ഓടുന്നു. എത്ര സർവീസായി എന്നു ചോദിച്ചാൽ അൻപതോ അറുപതോ എന്നൊന്നും എണ്ണമില്ല.\nഇന്നലെ പെരുന്നാളായിരുന്നെന്നും ഓർത്തില്ല. ഇടയ്ക്ക് ഉപ്പയുടെ സഹോദരന്റെ വീട്ടിൽ പോകാൻ മാത്രം ജീപ്പിൽ നിന്നിറങ്ങി. പെരുവെള്ളത്തിൽ കാണാതായതാണ് എളാപ്പ അബൂബക്കറിനെ. മേപ്പാടിയിലെ പല ബന്ധുവീടുകളിലായി കുടുംബങ്ങളുണ്ട്. ആളുകളെ ഒഴിപ്പിക്കുന്നതിനിടെ പ്രളയത്തിൽപ്പെട്ട് കാറുൾപ്പെടെ കാണാതായ അബൂബക്കറിന്റെയും അവറാന്റെയും കുടുംബങ്ങൾ. മൈലാഞ്ചിക്കു പകരം കണ്ണീരണിഞ്ഞ കൈകളുയർത്തി സലീമയും സൽമയുമെല്ലാം പ്രാർഥനയിലാണ്ട പെരുന്നാൾ ദിനം.\nപച്ചക്കാട് സ്വദേശികളായ അബൂബക്കറും അവറാനും കുടുംബത്തെയടക്കം സുരക്ഷിത സ്ഥാനത്തേക്കു മാറ്റിയ ശേഷം വീടിന്റെ അവസ്ഥ നോക്കാൻ പോകും വഴിയാണ് പ്രളയത്തിൽപ്പെട്ടത്. പുത്തുമല അമ്പലത്തിനു താഴെയുള്ള വീട്ടുകാർ ഉച്ചത്തിൽ കാർ ഹോണടിക്കുന്നതു കേട്ട് ഇറങ്ങി നോക്കിയപ്പോൾ ഇവരെ കണ്ടിരുന്നു. മുകളിലേക്ക് കയറാനൊരുങ്ങിയ കാറിനെ വെള്ളം താഴേക്ക് കൊണ്ടുപോയി. കാർ താഴ്ന്നിരിക്കാമെന്ന് സംശയിക്കുന്ന സ്ഥലത്തേക്ക് ചതുപ്പ് കാരണം ഇതുവരെ രക്ഷാപ്രവർത്തകർക്ക് എത്താൻ പോലും കഴിഞ്ഞിരുന്നില്ല.


ഇന്ത്യയില് നിന്നടക്കമുള്ള തൊഴിലാളികള്‍ക്ക് കൂടുതല് അവസരങ്ങള് ഉണ്ടാകുമെന്ന് ഒമാന് വാണിജ്യ- വ്യവസായ മന്ത്രി. ശാസ്ത്ര-സാങ്കേതിക രംഗത്തും, മറ്റു ഉത്പാദന മേഖലയിലും ഇന്ത്യയും ഒമാനും ഒത്ത് ചേര്‍ന്ന് പ്രവര്‍ത്തിക്കണമെന്നും മസ്‌കറ്റില് സംഘടിപ്പിച്ച നിക്ഷേപക സംഗമത്തില് മന്ത്രി പറഞ്ഞു. വ്യവസായങ്ങള്‍ക്ക് ഒമാനില് അനുകൂല അന്തരീക്ഷമാണെന്നും നടപടിക്രമങ്ങള് ലളിതമാണെന്നും അദ്ദേഹം അറിയിച്ചു. ഇന്ത്യയില്‍നിന്നുള്ള 45 കമ്പനികളുടെ പ്രതിനിധികള് നിക്ഷേപ സംഗമത്തില് പങ്കെടുക്കും.\nവ്യവസായങ്ങള്‍ക്ക് അനുകൂല അന്തരീക്ഷമുള്ള രാജ്യമാണ് ഒമാനെന്നും കൂടാതെ, ബാങ്കുകളില് നിന്നുമുള്ള വായ്പാകള്‍ക്കും മറ്റു രജിസ്ട്രേഷന് നടപടിക്രമങ്ങള് വളരെ ലളിതവുമാണെന്നും മന്ത്രി അലി സുനൈദി സൂചിപ്പിച്ചു. എണ്ണ വിലയിടിവ് മൂലമുള്ള പ്രതിസന്ധികള് ഒമാന് തരണം ചെയ്തു കഴിഞ്ഞുവെന്നും പുതിയ വ്യവസായങ്ങള് രാജ്യത്തിന്റെ കുതിപ്പിന് കരുത്തേകുമെന്ന് വാണിജ്യ മന്ത്രാലയം ഉപദേശകന് മോഹിഷന് ഖമീസ് ബലൂചി ‘ഏഷ്യാനെറ്റ് ന്യൂസി’നോട് പറഞ്ഞു . ഖനനം, നിര്‍മാണം, എന്‍ജിനിയറിംഗ്, ഊര്‍ജം, ഐ ടി, ആരോഗ്യം, കൃഷി തുടങ്ങിയ മേഖലകളിലേക്ക് ധാരാളം നിക്ഷേപാവസരങ്ങള് ആണ് ഉള്ളതെന്നും മോഹിഷന് ഖമീസ് ബലൂചി പറഞ്ഞു.\nപ്രവാസികള്‍ക്ക് ഇരട്ടി മധുരം നല്‍കി ഒമാന്…വീസാ നിയമത്തില് അനുകൂലമായ പരിഷ്‌കരണങ്ങള്


വെള്ളെഴുത്ത്: ഹിജഡ, സെക്സിൽ നിന്ന് അതിന്റെ ഒച്ചയും അനക്കവും മാത്രം എടുക്കുന്നപോലെ*\nPosted by വെള്ളെഴുത്ത് at 3:55 PM\nകേട്ടതില് പിശകുണ്ട് വെള്ളെഴുത്തേ. ഭാഷ എന്റെ പരിഗണനയല്ലെന്നല്ല; ഭാഷ മാത്രമാണ് എന്റെ പരിഗണന എന്നാണ് ഞാന് പറഞ്ഞത്. പക്ഷേ, ഭാഷയില് കാലാനുസൃതമായി ഉണ്ടാകുന്ന മാറ്റങ്ങളെ ഭാഷ മരിക്കുന്നു എന്ന അതിവാദമായി അവതരിപ്പിക്കുന്നത് അംഗീകരിക്കാന് കഴിയില എന്നാണ് പറഞ്ഞത്. മാഷുമാര്‍ക്കു ചുറ്റും കറങ്ങുന്ന ഒന്നല്ല ഭാഷ; ഇത്ര കാലം മാഷുമാരുടെ സെന്‍സിബിലിറ്റിക്കു ചുറ്റും കറങ്ങിയില്ലേ ഇനി കുറേക്കാലം സോഫ്റ്റ്വേര് എന്‍ജിനിയറുടേയോ മരപ്പണിക്കാരന്റെയോ സെന്‍സിബിലിറ്റി ഉപയോഗിക്കുന്നതില് കുഴപ്പമില്ലെന്നും.\nമലയാളം എന്റെ ഭാഷയായി വന്നതില് എന്റെ തെരഞ്ഞെടുക്കാനുള്ള സ്വാതന്ത്ര്യത്തിന് യാതൊരു പങ്കുമില്ല. നിരവധി അനവധി ഭാഷകളില് ഒന്നു മാത്രമാണ് എനിക്ക് മലയാളം. ഭാഷ എന്നു പറയുന്നിടത്ത് ‘മലയാളം’ എന്നര്‍ഥം വരുത്തിന്നിടത്താണ് എനിക്കു വിയോജിപ്പ്. ഭൂമിമലയാളം എന്നു വിശ്വസിക്കാന് നിര്‍വാഹമില്ല. അത്രേയുള്ളു\nOFF @Latheesh. Oru malayala bhashaa snehi 'bhasha' ennu paranjaal 'malayalabhaasha' ennu manassilaakkanam ennarinjoodaatha bloody fool! samskrutha kaavyam-bhaashaa kaavyam angane ethra ethra udaaharanam venam.\nsorry abt english. using mobile.\nഒരുവിധമെല്ലാം പരാമര്‍ശിച്ചുപോയിട്ടുണ്ട് ലേഖനത്തില്.ഏറ്റവും പുതിയ മലയാളകവിതയില് നിന്ന് ചോര്‍ന്നുപോയ കേരളീയത എന്ന ഗുണത്തെ കാണിക്കാനാണ് ഞാന് രാജീവന്റെ തൂക്കം എന്ന കവിത ഉദാഹരിച്ചത്.പുതിയ തലമുറയില്പെട്ട കവികള് എഴുതുമ്പോള് ദേശത്തിന്റെയും സംസ്കാരത്തിന്റെയും മുദ്രകള് രാജീവന്റെ ഈ കവിതയിലുള്ളത്ര കാണാനാവുന്നില്ല.മനുഷ്യപ്പറ്റുണ്ടെങ്കിലേ കവിതയ്ക്ക് ആ ഗുണമുണ്ടാവൂ.പുതിയ കവികള് ഇക്കാര്യം ശ്രദ്ധിച്ചാല് നന്നായിരിക്കുമെന്ന് എനിക്ക് തോന്നി.\nകവിത വികാര-വിചാരങ്ങളുടെ സാന്ദ്രമായ ഒഴുക്കാണ്.ഭാഷയിലുള്ള വഴക്കം\nഏറെ പ്രധാനവുമാണ്.നല്ല വായന,[അതില് അറിയുന്ന എല്ലാഭാഷയിലെയും കൃതികല്  ആവാം. ]\n.ഭാവന,അനുഭവങ്ങളില് നിന്നാര്‍ജിച്ച കരുത്തു,...ഇങ്ങനെ പണ്ടെ തന്നെ കാവ്യ വിചിന്തനം\nനടത്തിയവര് പറ ഞ്ഞുവെ ച്ച കാര്യങ്ങള് വേണം കവിയാവാന്..\nറഫീക്കിന്റെ കവിതയ്ക്ക് ധാരാളം അനുവാച കരുന്ടു.അതുപോലെ..രാമന്.പീ.പീ.രാമചന്ദ്രന്,ടോണി..\n....അത് ശൈലിയുടെ ഗുണം കൊണ്ടു കൂടിയാണ്.\nകള്ളനാണയങ്ങള് അരങ്ങില് തകര്ത്താടിയാലും അത് ക്ഷണി കമായിരിക്കും.\nഇതെങ്ങനെ വായിക്കണമെന്ന് ഒരു പ്രാവശ്യം വായിച്ചുകഴിഞ്ഞിട്ടും പിടികിട്ടീല്ല, അത്രയധികം കാര്യങ്ങൾ കുത്തിക്കേറ്റി വെച്ചിട്ടുണ്ടല്ലോ..! (പോരാഞ്ഞിട്ട് ഇന്നാള് ജെയിംസ് വുഡ്, വിത്സണെ ഉദ്ധരിച്ച് എഴുതിയപോലെ ഒടുക്കത്തെ 'Anthologizing'-ഉം.) എന്നാലും ഒരുപാടിഷ്ടായി, ആ ഭാഷാമരണം ഒഴിച്ചുള്ള കാര്യങ്ങൾ. [ഈ ബ്ലോഗിലെ മൊത്തം എഴുത്തിൽ എത്രയെണ്ണം ഈ വിഷയം പറയാനായി ഉപയോഗിച്ചു?] എന്റെ വെള്ളെഴുത്തേ, നിങ്ങൾ ഈ ലേഖനം വഴി കാണിക്കുന്ന കാര്യങ്ങൾ മാത്രം പോരെ അടുത്തകാലത്തൊന്നും മലയാളം ചാവില്ലാന്നുള്ളതിനു തെളിവായി?\nഎന്തായാലും കുറിപ്പിനു നണ്രി.\nനന്ദി ഈ പങ്കുവെക്കലിന്.\n“കല ഒരാശയം നൽകണമെന്ന വാശികളാണ് കുഴപ്പക്കാർ. അപ്പോൾ എല്ലാവർക്കും മനസ്സിലാകാതിരിക്കുകയാണ് നല്ലത്. എല്ലാവർക്കും മനസ്സിലാകുന്നതാണെങ്കിൽ പിന്നെയെന്തിന് എഴുതണം? എന്താണ് അതിന്റെ അപൂർവത? കവിതയ്ക്കു വേണ്ടി ജീവിച്ച കാലങ്ങൾ അപ്രസക്തമാവില്ലേ?”. ഈ വാശികളും കുഴപ്പക്കാര് തന്നെ.\nപിന്നെ ‘തൂക്കം’ എന്ന കവിത. വിഷ്ണുമാഷ് പറയുന്നതുപോലെ എന്താണ് ഈ കവിതയിലെ ‘ദേശത്തിന്റെയും സംസ്കാരത്തിന്റെയും’ ഇത്ര വലിയ മുദ്ര?. ഒരു സമ്പന്ന ജന്മിയുടെ ഉറക്കമാണോ? അത് നല്ലൊരു കവിതയാണെന്നല്ലാതെ, രാജീവന്റെ മികച്ച കവിതയാണെന്ന് എനിക്ക് തോന്നിയിട്ടില്ല.\n@പ്രമോദ്- ജന്മിയുടെ ഉറക്കം എന്ന വിഷയം(അതു തന്നെയോ വിഷയം?) കൈകാര്യം ചെയ്യുമ്പോഴും അത് ആവിഷ്കരിക്കാന് അദ്ദേഹം ഉപയോഗിച്ച പദപ്രയോഗങ്ങളുടെ ഔചിത്യമാണ് എന്നെ അത്ഭുതപ്പെടുത്തിയത്.ആ ഭാഷയിലുണ്ട് നാടിന്റെ മണവും കയ്യൊപ്പുകളും.അത് വായിച്ചിട്ടും പ്രമോദിന് അത് കിട്ടാതെ പോയോ? നല്ല കവിത എന്നു തന്നെയാണ് ഞാന് ഉദ്ദേശിച്ചത്.വ്യത്യസ്തമായ വിഷയങ്ങള് കൈകാര്യം ചെയ്യുന്ന ധാരാളം കവിതകള് രാജീവന്റേതായുണ്ട്.കവി എന്ന നിലയില് കുറെക്കൂടി സൂക്ഷ്മത ഈ കവിതയില് അദ്ദേഹം കാണിച്ചിട്ടുണ്ട്.അതുകൊണ്ട് പഴയ കവിതകള് മറ്റു നിലയ്ക്ക് മെച്ചമല്ലെന്ന് വരുന്നില്ല.പക്ഷേ,പുതുകവികള് നിശ്ചയമായും സ്വന്തം കവിതയുമായി തട്ടിച്ചുവായിക്കാന് ഈ കവിത ഉപയോഗിക്കുന്നത് നന്നായിരിക്കും.\nമുകളിലെഴുതിയ കമന്റ് എന്റെയാണ്\nDr. Subhash said...\nലതീഷിനോട് എനിക്കു ചോദിക്കാനുള്ളത് ആദിവാസിയാവുക അവന്റെ ഇച്ഛയല്ല, സ്ത്രീയാവുക അവളുടെ ഇച്ഛയുമല്ല. സർക്കാർ എടുക്കുന്ന ഭൂമിയിൽ നിന്ന് ഒഴിഞ്ഞു കൊടുക്കേണ്ടി വരുന്ന മനുഷ്യരുടെ ഇച്ഛയല്ല ഒഴിഞ്ഞുപോവുക എന്നത്. അവരും അവരുടെ തെരെഞ്ഞെടുപ്പ് അവരുടെ ഇച്ഛയല്ലാത്തതിൽ സ്വന്തം സ്വത്വങ്ങൾ വിട്ട് പൊതുവായതും ശ്രേഷ്ഠമായതും ആയ ഒന്നിൽ ലയിക്കണോ? സ്വന്തം സ്വത്വസംരക്ഷണത്തിനായി ചെറുത്തു നിൽക്കണോ? നശിച്ചുകൊണ്ടിരിക്കുന്ന ഭാഷാസമൂഹത്തിൽ (മലയാളം നശിക്കുകയാണെന്ന വാദത്തെ ഞാൻ സ്വീകരിക്കുന്നില്ല, എന്നാലും അങ്ങനെയുള്ള ഭാഷകളുണ്ട്) ജനിച്ചുപോയവന്റെ അവസ്ഥയും അതു തന്നെ. സ്ത്രീ, ആദിവാസി, കുടിയിറക്കുന്നവരുടെ അസ്വസ്ഥതകൾക്ക് തുല്യമായ ഭാഷാപരമായ വേവലാതികളിലുണ്ട്.\nമറ്റൊരു കാര്യം താങ്കൾ പറയുന്ന ‘ഈ ഞാൻ’. അത് ഊതി വീർപ്പിക്കപ്പെട്ട ഒന്നാണ്. അതു ഭൂമിയിൽ നിൽക്കുന്നതാണ് അല്ലാതെ ആകാശത്ത് പാറി നടക്കുന്ന ഒന്നല്ല. ഇത് ഊതി വീർപ്പിക്കാനുള്ള കാറ്റ് താങ്കൾക്ക് ലഭിച്ചത് ഇംഗ്ലീഷ്, ഫ്രെഞ്ച്, സ്പാനിഷ് തുടങ്ങിയ മൂന്നാം ലോകവാസിക്ക് ശ്രേഷ്ഠമായി തോന്നാൻ ഇടയുള്ള ഭാഷകളിൽ കൂടിയാണ്. ആദിവാസിഭാഷമാത്രം താങ്കൾക്ക് കൈമുതലായുണ്ടായിരുന്നെങ്കിൽ ‘എന്റെ തെരെഞ്ഞെടുപ്പിന്റെ സ്വാതന്ത്ര്യത്തെ’ കുറിച്ച് താങ്കൾക്ക് ഇപ്പോഴുള്ള ഊറ്റം ഉണ്ടാവുമായിരുന്നില്ല.\nദേശീയതയോ, മതമോ, രാഷ്ട്രീയമോ, വർഗമോ, ലിംഗമോ.... എന്തുകൊണ്ടാണ് താങ്കളുടെ സ്വത്വം അടയാളപ്പെടുത്തേണ്ടതെന്ന തീരുമാനം നിർണ്ണായകമാണ്. കൂടുതൽ അഭികാമ്യം ഭാഷാപരമായ സ്വത്വമാണ്. ഇതൊന്നും താങ്കളുടെ തെരെഞ്ഞെടുപ്പിന്റെ പരിധിയിൽ വരികില്ലെങ്കിൽ പിന്നെ താങ്കളാരാണ് എന്ന് പറയേണ്ടതുണ്ട്.\nതൊട്ടു താഴെ ഒരുത്തൻ എഴുതിവച്ചിരിക്കുന്ന പൊട്ടത്തരം കണ്ട് ചെടിപ്പോടെ എഴുതിപോയതാണ്. ആരെയും പഠിപ്പിക്കാൻ ഉദ്ദേശിച്ചിട്ടില്ല.\nആദിവാസിയായി നിലനില്‍ക്കാന് ആഗ്രഹിക്കുന്ന ഒരാള് ആദിവാസിയായി നിലനില്‍ക്കണം. എവിടെ ജനിച്ചു എന്നതിനപ്പുറം എവിടെ നിലനില്‍ക്കണം എന്നതിലെ തിരഞ്ഞെടുക്കാനുള്ള സ്വാതന്ത്ര്യം നിലനില്‍ക്കണം. അതായത്, മറ്റൊരു നിലനില്‍പ്പിനെ ചൂണ്ടിക്കാട്ടി ഞാന് എന്തു ചെയ്യണം എന്നു പറയാന് ആര്‍ക്കും യാതൊരു അവകാശവുമില്ല. ആദിവാസിയായ ഒരാളോട് പൊതുസമൂഹത്തിന്റെ ഭാഗമാകാന് പറയുന്ന അതേ പ്രശ്നം തന്നെയാണ് അങ്ങനെയല്ലാത്ത ഒരാളോട് ആദിവാസിയാകാന്/ആദിവാസിയെപ്പോലെ ചിന്തിക്കാന് പറയുന്നത്. എന്റെ ഊറ്റങ്ങള് ഞാന് തീരുമാനിക്കുന്നതാണ്. അങ്ങെനെയായിരുന്നുവെങ്കില് എങ്ങനെയാകുമായിരുന്നു എന്നത് എന്റെ പൊതുബോധത്തെ ബാധിക്കുന്ന പ്രശ്നമല്ല.\nഎന്റെ ദേശീയതയും എന്റെ ഭാഷയും ഞാനാണ് തീരുമാനിക്കുന്നത്. നിങ്ങളുടെത് നിങ്ങളും. നിങ്ങളുടെ നിലനില്‍ക്കാനുള്ള/തിരഞ്ഞെടുക്കാനുള്ള സ്വാതന്ത്ര്യത്തിനുവേണ്ടി തന്നെയാണ് ഞാന് സംസാരിക്കുന്നത്. അതില് എല്ലാത്തരം ഐഡന്റികളും ഉള്‍പ്പെടും. വ്യക്തിയല്ല പ്രസ്ഥാനമാണ് വലുത് എന്ന വാദത്തിലൂടെ ഉത്പാദിപ്പിക്കപ്പെടുന്ന വ്യക്തിത്വമില്ലാത്ത വ്യക്തിയായി തല്‍ക്കാലം നിലനില്‍ക്കാന് ബുദ്ധിമുട്ടുണ്ട്.\nആരെയും ഒന്നും പഠിപ്പിക്കാന് ആരും ആരുമല്ല ചങ്ങാതീ. താങ്കളുടെ ഐഡന്റിറ്റി താങ്കളുടെ കൈകളില് ഇരിക്കട്ടെ, എന്റേത് എന്റെ കയ്യിലും. എല്ലാക്കാലത്തും എല്ലാവരും മറ്റുള്ളവര്‍ക്കുവേണ്ടി സംസാരിക്കണമെന്ന് നിര്‍ബന്ധമില്ലല്ലോ/ ഇടയ്ക്കിടയ്ക്ക് സ്വന്തം കാര്യവും പറയാവുന്നതാണ്.\nനമ്മള് തന്നെ ഉണ്ടാക്കിയ സ്റ്റേറ്റാണ് നമ്മളെ ഇറക്കിവിടുന്നതും വീട്ടില് കയറി തല്ലുന്നതും. ഭരണകൂടം നമ്മളെയെല്ലാം സംരക്ഷിക്കും എന്ന മിഥ്യാബോധത്തിന്റെ ബാക്കി. അതിനു പുറത്ത് ഞാന് എന്ന വ്യക്തിയെ നിര്‍ത്താന് കഴിയുമോ എന്നതാണ് ചോദ്യം. എന്നെ സംബന്ധിച്ചിടത്തോളം പ്രസക്തമായ ഏക ചോദ്യം.\nമുകളിലെ കമന്റില് അത്രയധികം ‘ഞാന്’ വന്നത് മനപ്പൂര്‍വമാണ്. ‘ഞാന്‘ എന്നതിലെ അലോസരം ഊതിവീര്‍പ്പിക്കപ്പെട്ട് അവിടെ തന്നെയിരിക്കട്ടെ !\n@ലതീഷ് (ഓണ്‍ലി) 'കൂടുതല് അഭികാമ്യം' എന്തെന്ന് ആരെങ്കിലും പറഞ്ഞുതന്നാല് നിനക്ക് അനുസരിച്ചാല് എന്താണ് കുഴപ്പം ?\noldvaasi eppozhum old vaasi aayi nilkkendathum chilarude aveshyam annu... :)\nAs subhash rightly pointed out no one should be denied the power to choose. Not even the power to choose any other language than malayalam as the medium for studies or even as the first language.\nWhen someone demands that Malayalam should be imposed as first language throughout kerala, can you please explain how it can be considered as something democratic?\nEntirely off the topic : അന്ന് തുടങ്ങിയതും ലതീഷും ദാസപ്പനും മറ്റ് നീചന്‍സും ചേര്‍ന്ന് "ചവിട്ടി ഞെരിച്ച"തുമായ [;)] ഭാഷാ ചര്‍ച്ച ഒരു പ്രത്യേക പോസ്റ്റായി തുടങ്ങി വയ്ക്കണം. നിങ്ങള്‍ക്ക് പറയാനുള്ളത് ഇങ്ങനെ മുറിഞ്ഞും പിരിഞ്ഞും മറ്റ് വിഷയങ്ങളില് ഇടകലര്‍ന്ന് വന്നാല് പോരാ.\nസര്‍ക്കാരിനുള്ള കത്തുകള് (പ്രത്യേക നിഷ്കര്‍ഷയില്ലാത്തിടത്തൊക്കെ) ഞാന് മലയാളത്തിലാക്കിയേ ;)\nOff too: സുരജ്, അതെവിടെ, ആ ചര്‍ച്ച? ലിംങ്കം?\nഇടക്കിടക്ക് സ്വന്തം കാര്യവും പറയാൻ കഴിയണമെന്നതിൽ തർക്കമേതുമില്ല. എന്നാൽ, സ്വന്തം കാര്യമേ പറയൂ എന്നു വന്നാലോ. പോരാത്തതിന് ഞാൻ എന്റെകാര്യം പറയുന്നത് നിന്റെ സ്വാതന്തൃം സംരക്ഷിക്കാനാണെന്നൊരു ഡാവും.\nപൊതുസമൂഹത്തിനെന്താ മെംബർഷിപ്പുണ്ടോ, ആദിവാസിയും അന്തവാസിയുമെല്ലാം ഈ പൊതു വിന്റെ ഭാഗമല്ലായെന്നുണ്ടോ. ഇനി അങ്ങനെയല്ലാ, നിനക്ക് നിന്റെ പൊതുസമൂഹം, എനിക്ക് എന്റെ പൊതു ഇവിടെ നമ്മുടെ ഭാഷയും ഭാവുകങ്ങളും ചേരൂല്ല എന്നാണെങ്കിൽ നമ്മടെ ഇന്നസന്റ് സ്റ്റൈലിൽ "കേട്ടിട്ടുണ്ട്, കേട്ടിട്ടുണ്ട് കുറേ കേട്ടിട്ടുണ്ട്" എന്നേ പറയാനുള്ളൂ.\nആദിവാസി, മരപ്പണിക്കാരൻ.. ഹൊ എന്തൊരു condescension! മരപ്പണിക്കാരന്റെ സെൻസിബിലിറ്റിക്കെന്താ അറക്കപ്പൊടിയുടെ മണമുണ്ടോ? ( സോഫ്റ്റ്വെയർ എന്‌ജിനീയറെ വേണമെങ്കിൽ തികച്ചും അപകടകരമായ Binary ഭാവുകത്വത്തിന്റെ പശ്ചാത്തലത്തിൽ പരിശോധിക്കാമെന്ന് മറക്കുന്നില്ല). Subaltern ഭാവുകത്വം, നമ്മുടെ ഭാഷയിൽ പ്രതിഫലിച്ചിട്ടില്ലായെന്നത് ശരിയാണ്. (അങ്ങനത്തൊരു ഭാഷ ചത്തുതുലയുന്നെങ്കിലെന്താണ്!) ഇവിടെ ഭാവുകത്വങ്ങളുടെ ഉൾപ്പെടുത്തലല്ല മറിച്ച്, എന്റെ പൊതു സമൂഹത്തിന് പുറത്തുള്ള നിനക്കൊക്കെ അവിടെ നിൽക്കാനുള്ള അവകാശം എന്റേതുമാണെന്ന ധൈഷണികമായ ധാർഷ്ട്യം, നിരാസത്തിന്റെ കുപ്പായമിട്ട് നിൽകുകയാണെന്നൊരു തോന്നലുണ്ടാകുന്നു. (എനിക്ക് Ayn Rand നെ ഓർമ്മവരുന്നു)\nചുരുക്കിപ്പറഞ്ഞാൽ, ersatz intellectualism!\nനല്ല പോസ്റ്റ്. താങ്കളുടെ kaleidoscopic writing ന് ഒരഴകൊക്കെയുണ്ട്. (പൊതിയാത്തേങ്ങകളുടെ മൊത്തക്കച്ചവടക്കാരനായിരുന്ന നമ്മടെ പഴേ സായിപ്പിന്റെയെഴുത്ത് kaleidoscopic എന്ന് വിശേഷിപ്പിക്കപ്പെട്ടിട്ടുണ്ട്, താങ്കളതുപോലെയാണെന്നല്ല).\nതാങ്കൾ തന്ന ലിങ്കുകളിലൊന്നിലൂടെ, അൻവറിനും ബ്ലോഗുണ്ടെന്നറിഞ്ഞ് അവിടെയൊക്കെപ്പോയി നോക്കി. (ഒരു പഴയ പരിചയക്കാരനാ അൻവറേ, ഇപ്പോ മനപൂർവ്വമായ അജ്ഞാതവാസം. തപ്പിപ്പിടിക്കാനൊന്നും മെനക്കെടേണ്ട, എന്നെക്കെട്ടില്ല)\nതാങ്കള് പറഞ്ഞതനുസരിച്ച് ആദിവാസിയും അന്തേവാസിയും പൊതു സമൂഹത്തിന്റെ ഭാഗമാണ് (ഞാന് അംഗീകരിക്കണമെന്ന് നിര്‍ബന്ധമില്ലെങ്കിലും). എങ്കില് പിന്നെ എന്തിനാണ് സഖാവേ, ഇത്രവലിയ സ്വത്വ സംരക്ഷണ പ്രതിസന്ധി? പൊതു സമൂഹം എന്നടച്ചു ചിന്തിച്ചാല് പോരേ. വ്യക്തിപരമായി എന്തെങ്കിലും പറയുന്നിടത്തു വന്ന് ‘ആദിവാസിയെക്കുറിച്ച് നിലപാടു വ്യക്തമാക്കിയിട്ടു മതി നിന്റെ ധൈഷണിക ധാര്‍ഷ്ട്യം‘ എന്ന് അലമുറയിടുന്നതെന്തിനാണ്?.\nഗോള്‍വാകറുടെ ഭാഷയില് ചുരുക്കിപ്പറഞ്ഞാല് കള്‍ചറല് നാഷണലിസം.\nI love that kind of rhetoric :)\nഗോല്‌വാക്കറോ? ഇതെവിടെ നിന്ന് വായിച്ചെടുത്തൂ താങ്കൾ? ഇനി ഞാനെഴുതിയതിന്റെ കുഴപ്പം വല്ലതുമാണോ? (വല്യ ഭാഷാസ്വാധീനമൊന്നുമില്ല. ആ കമന്റ് തന്നെ എഴുതിയൊപ്പിക്കാൻ ഞാൻപെട്ട പാടോർക്കുമ്പോ എഴുത്തുകുഴപ്പമാകാനേ തരമുള്ളൂ). എന്തായാലും താങ്കളുടേത് ഒരു Facetious remark ആയി കാണാൻ കഴിയുന്നില്ല. എനിക്കത് തികച്ചും അപമാനകരമാണ്.\nതാങ്കൾതന്നെ ആദ്യം സഖാവേയെന്നു വിളിച്ച് സ്വത്വസംരക്ഷണമെന്നൊക്കെ സൂചിപ്പിച്ചു. എന്നിട്ടൊടുവിൽ ലങ്ങേരുടെ ഭാഷയും കണ്ടെത്തി. കടവുളേ, എനിക്കിത്രയും ബഹുസ്വരതയോ!!!\nഎന്നാപ്പിന്നെ കുറച്ച് വിശദീകരണമൊക്കെയാകാമെന്ന് കരുതുന്നു. ആർക്കും എങ്ങനെവേണമെങ്കിലും വായിച്ചെടുക്കാമല്ലോ. :)\nIdeology യുടെ കട്ടപ്പൊക കണ്ടെന്നും, അതുകൊണ്ട് തന്നെ ബൃഹദാഖ്യാനങ്ങൾക്ക് (ചില ബൃഹദാഖ്യാനങ്ങൾ എന്ന് പറയുന്നതാണ് ശരി) ഇനി നിലനിൽപില്ലായെന്നും പറയുന്നവരുടെ കൂട്ടത്തിലല്ല ഞാൻ. ഈ നിലപാട്തറയാണ് എന്റെ പൊതുസമൂഹമെന്ന ധാരണയുടെ ഉപ്പ്. ആദിയും അന്തവുമെല്ലാം (താങ്കൾ വായിച്ച്തുപോലെ "അന്തേവാസി" യെന്നല്ല) എനിക്കീ വ്യാഖ്യാനത്തിന്റെ ഭാഗമായേ കാണാൻ കഴിയൂ എന്നു മാത്രമല്ല, സ്വത്വരാഷ്ട്രീയം നവമുതലാളിത്തത്തിന്റെ കലക്കൻ നിർമ്മിതിയാണെന്നും ഞാൻ തിരിച്ചറിയുന്നു. ഇത് ആശയപരമായിത്തന്നെ നേരിടേണ്ട സംഗതിയാണ്. Computers, Machine Language എന്നിവയിലൂടെ ബാഹ്യവത്കൃതമായ അറിവ് (Lyotard) വിമോചന സങ്കൽപങ്ങൾക്കെതിരാണെന്നും, അതുകൊണ്ട്തന്നെ, metanarrative (=Marxism; എന്ന് ഞാൻ വായിക്കുന്നത് ചിലപ്പോൾ ഇതിന്റെ ദാർശനിക മാനങ്ങൾ മുഴുവനുമറിയാത്തതുകൊണ്ടാകാം, ക്ഷ്മിക്കുക) ന് യാതൊരു പ്രസക്തിയുമില്ലെന്നുമുള്ള ഉത്തരാധുനിക വീക്ഷണത്തെക്കുറിച്ചുള്ള കേട്ട്കേൾവിയാണ് ഞാൻ അപകടകരമായ Binary Sensibility എന്ന് ബ്രാക്കറ്റിലെഴുതാൻ കാരണമായത്. എന്നാൽ സ്വത്വരാഷ്ട്രീയവാദിയാണെന്ന തെറ്റിദ്ധാരണ ഒരുതരത്തിലുമുണ്ടാകാതിരിക്കാനാണ് Subaltern എന്ന പോസ്റ്റ് കൊളോണിയൽ പ്രയോഗമെഴുതിയത്. By speaking out and reclaimingacollective cultural identity, subalterns will in fact re-inscribe their subordinate position in society എന്ന് ഗായത്രി സ്പിവാക് എഴുതിയത് ശരിയാണെന്ന് എനിക്ക് വിശ്വസിക്കാൻ സ്വാതന്ത്ര്യമുണ്ടല്ലോ. അവരെ അങ്ങനെതന്നെ നിലനിർത്തേണ്ടത് സ്വത്വരാഷ്ട്രീയത്തിന്റെയും അതുവഴി നവമുതലാളിത്തതിന്റേയും ആവശ്യമാണ്. (ഇതുതന്നെ, ഇവിടെ കമന്റെഴുതിയ Calvin സൂചിപ്പിക്കുന്നുണ്ട്.) അതുകൊണ്ട് തന്നെ ഞാനൊരിക്കലും ആദിവാസിനയം വ്യക്തമാക്കണമെന്ന് അലമുറയിടില്ല. താങ്കൾക്കങ്ങനെ തോന്നിപ്പിച്ചത് എന്റെ കൈക്കുറ്റപ്പാട്. The keyword was “ condescension”. അത് libertarianism പോലെയുള്ള laissez faire capitalist പദ്ധതിയുടെയോർമയുയർത്തി. Ayn Randനെ സൂചിപ്പിച്ചതതിനാലാണ്.\nഇവിടെപ്പറഞ്ഞ പലകാര്യങ്ങളിലുമുള്ള എന്റെ അറിവ് വെറും തുച്ഛമാണ്. അതുകൊണ്ട് എന്റെ വ്യാഖ്യാനങ്ങൾ പൂർണമല്ലായിരിക്കാം, എന്നാലൊന്നെനിക്കുറപ്പുണ്ട്, കൾച്ചറൽ നാഷണലിസം പോലെയൂള്ളൊരു racial agenda എന്തായാലും എന്റെചിന്തയിലോ ഭാഷയിലോ വരില്ല.\nമലയാളഭാഷാസ്നേഹി? ഗുപതന്റെ പ്രയോഗ്ഗം കലക്കി. ഫെഞ്ചോ സ്പാനിഷോ അറിയാത്തത് കൊണ്ട് മലയാളത്തിൽ എഴുതേണ്ടി വന്ന വില്ലന്മാരുടെ അടുത്താണ് കളി. വിവർത്തനസ്വഭാവമുള്ള രചനകൾ എഴുതേണ്ടി വരുന്ന ബ്ലോഗ്ഗികൾക്ക് ഇതിനേക്കാൾ നല്ല അടി കിട്ടാനില്ല.പുലികൾ ക്ഷമി.\nതല്ലിക്കൊന്നാലും ചാവാത്ത പെരുമ്പാമ്പായ മലയാളഭാഷയെ കൊന്നേ തീരൂന്ന് കുറേപ്പേർ തീരുമാനിച്ചാപ്പിന്നെ അതങ്ങ് ചത്തോട്ടേന്ന് വിചാരിച്ചാപ്പോരേ?\nആ ചര്‍ച്ച തമ്പാനൂരെ ഒരു ഹോട്ടല് മുറിയുടെ "നാലു ചുവരുക‍ളും" പിന്നെ ഒരു നട്ടപ്പാതിരയില് കോവളം കടപ്പുറത്തെ കാറ്റുകളും ചേര്‍ന്ന് തിന്നുകളഞ്ഞു - ലിങ്കം തരാന് ഒരു സമയസഞ്ചാരിക്കും പറ്റാത്തവിധം ;))\nഅതാണ് ഈ മനുഷ്യനോട് പിന്നേം പറഞ്ഞുകൊണ്ടിരിക്കുന്നത് അതേപ്പറ്റി സീരിയസായി (pun intended) എഴുതാന്.\n@ വിഷ്ണുമാഷ്: ‘തൂക്കം’ എന്ന കവിതയുടെ എല്ലാ ശക്തിയും തൂക്കം എന്ന വാക്കിന്റെ സാധ്യതയുടെ ഉപയോഗപ്പെടുത്തലിലാണ്. ഉറക്കം ‘തൂങ്ങുക’എന്നതിനെ ത്രാസിലെ തൂങ്ങലുമായി ബന്ധിപ്പിക്കുന്നതാണ് ഈ കവിതയുടെ ശക്തിയായി ഞാന് മനസ്സിലാക്കിയിട്ടുള്ളത്. ‘ശങ്കരമ്മാവന്റെ’ഉറക്കത്തിനുമുമ്പത്തെ ദിനചര്യകളിലുള്ള നാട്ടുമണം, സംസ്കാരം എന്നിവയേക്കാള് ശക്തി ‘അങ്ങേത്തട്ടിലുള്ളത്/ആരോ പെട്ടെന്ന് എടുത്തുമാറ്റിയ/ ത്രാസിന്റെ/ ഇങ്ങേത്തട്ടുപോലെ” എന്ന വരികള്‍ക്കാണ് എന്ന തോന്നല് കാരണമാണ് അങ്ങനെ ഒരു അഭിപ്രായം പറഞ്ഞത്.:)\nപുരുഷന് സ്ത്രീയില് നിന്ന് അവളുടെ വാക്കും വികാരവും എടുത്ത് മാറ്റുന്ന പോലെ..\nപുരുഷന് സ്ത്രീയില് നിന്ന് അവളുടെ വാക്കും വികാരവും എടുത്ത് മാറ്റാന് ശ്രമിക്കുന്ന പോലെ..


കൊയിലാണ്ടിയിൽ രണ്ട് ഐടിഐ വിദ്യാർത്ഥികൾ ട്രയിൻ തട്ടി മരിച്ച നിലയിൽ - Malappuram News - Malayalam news from Malappuram,acomplete portal from malappuram, local news from malappuram\nകൊയിലാണ്ടിയിൽ രണ്ട് ഐടിഐ വിദ്യാർത്ഥികൾ ട്രയിൻ തട്ടി മരിച്ച നിലയിൽ\nകോഴിക്കോട്: കൊയിലാണ്ടിയില് രണ്ട് വിദ്യാര്‍ത്ഥികളെ ട്രെയിന് തട്ടി മരിച്ച നിലയില് കണ്ടെത്തി. കുറുവങ്ങാട് ഗവണ്മെന്റ് ഐ ടി ഐ വിദ്യാര്‍ത്ഥികളായ ഫഹ്മിത, റിജോ റോബര്‍ട്ട് എന്നിവരെ കൊയിലാണ്ടി വെളളറക്കാട് റെയില്‍വെ സ്‌റ്റേഷന് സമീപമാണ് മരിച്ച നിലയില് കണ്ടെത്തിയത്.\nരാവിലെ പത്രമെടുക്കാനെത്തിയ ആളാണ് റെയില്‍വെ ട്രാക്കില് മൃതദേഹങ്ങള് കണ്ടത്. നാട്ടുകാര് പോലീസില് വിവരമറിയിച്ചതിനെ തുടര്‍ന്ന് ഇരുവരുടേയും മൃതദേഹം കൊയിലാണ്ടി താലൂക്ക് ആശുപത്രി മോര്‍ച്ചറിയിലേക്ക് മാറ്റി. ഫഹ്മിത ഇന്നലെ ഐടിഐ യിലേക്ക് വന്ന ശേഷം വീട്ടില് എത്തിയിരുന്നില്ല. കുട്ടിയെ കാണാനില്ലെന്ന് ബന്ധുക്കള് പേരാമ്പ്ര പോലീസില് പരാതി നല്‍കിയിരുന്നു. സംഭവത്തെ കുറിച്ച് കൊയിലാണ്ടി പോലീസ് അന്വേഷണം ആരംഭിച്ചു.


Virat Kohli dedicates historic Test triumph to Kerala flood victims - Malayalam MyKhel\n» ഇംഗ്ലണ്ടിനെതിരായ ടെസ്റ്റ് വിജയം പ്രളയബാധിതര്‍ക്ക് സമര്‍പ്പിച്ച് കോലി; കേരളത്തിന് നിറഞ്ഞ കൈയ്യടി\nഇംഗ്ലണ്ടിനെതിരായ ടെസ്റ്റ് വിജയം പ്രളയബാധിതര്‍ക്ക് സമര്‍പ്പിച്ച് കോലി; കേരളത്തിന് നിറഞ്ഞ കൈയ്യടി\nUpdated: Wednesday, August 22, 2018, 18:45 [IST]\nലണ്ടന്: ട്രെന്‍ഡ് ബ്രിഡ്ജില് ഇംഗ്ലണ്ടിനെതിരായ മൂന്നാം ക്രിക്കറ്റ് ടെസ്റ്റിലെ ഇന്ത്യന് വിജയം കേരളത്തിലെ പ്രളയ ബാധിതര്‍ക്ക് സമര്‍പ്പിക്കുകയാണെന്ന് ഇന്ത്യന് ക്യാപ്റ്റന് വിരാട് കോലി. മത്സരശേഷം സംസാരിക്കവെയാണ് കോലി കേരളത്തോടുള്ള അനുഭാവം ലോകത്തെ അറിയിച്ചത്. കേരളം ഏറ്റവും ദുഷ്‌കരമായ സാഹചര്യത്തിലൂടെ കടന്നുപോകുകയാണ്. അവര്‍ക്കുവേണ്ടി ഈ വിജയം തങ്ങള് സമര്‍പ്പിക്കുകയാണെന്നും കോലി പറഞ്ഞു.\nഏതാണ്ട് മൂന്നൂറ്റിയമ്പതോളം പേരാണ് കേരളത്തിലെ പ്രളയത്തില് ജീവന് നഷ്ടമായത്. പ്രളയത്തിനുശേഷം ഇതിന്റെ കെടുതിയിലൂടെ കടന്നുപോകുകയാണ് കേരളം. ലക്ഷക്കണക്കിന് ആളുകളാണ് ഭവനരഹിതരായത്. ഇവരെ പുനരധിവസിപ്പിക്കാനുള്ള സര്‍ക്കാര് ശ്രമങ്ങള് നടന്നുകൊണ്ടിരിക്കെ വിരാട് കോലിയുടെ പരാമര്‍ശം കൂടുതല് സഹായങ്ങള് ലഭിക്കാന് കാരണമായേക്കും.\nഒരു ടീമെന്ന നിലയില് തങ്ങള് ഈ വിജയം കേരളത്തിന് സമര്‍പ്പിക്കുകയാണെന്ന കോലിയുടെ പരാമര്‍ശം നിറഞ്ഞ കൈയ്യടിയോടെയാണ് ഇംഗ്ലണ്ടിലെ സ്‌റ്റേഡിയം എതിരേറ്റത്. 203 റണ്‍സിനാണ് ഇന്ത്യ ഇംഗ്ലണ്ടിനെ രണ്ടാം ഇന്നിങ്‌സില് തറ പറ്റിച്ചത്. ആദ്യ രണ്ടു മത്സരങ്ങളും തോറ്റ ഇന്ത്യയ്ക്ക് ശക്തമായ തിരിച്ചുവരവുകൂടിയായി ട്രെന്റ് ബ്രിഡ്ജിലെ വിജയം.\nമത്സരത്തിലുടനീളം സോണി ടെലിവിഷനും കേരളത്തിന്റെ ദുരിതം ലോകത്തെ അറിയിക്കാനും സഹായം എത്തിക്കാനും ശ്രമം നടത്തിയിരുന്നു. മത്സരങ്ങള്‍ക്കിടയില് കേരളത്തെ സഹായിക്കണമെന്ന് ആവശ്യപ്പെട്ട് പരസ്യം നല്‍കി. സുനില് ഗാവസ്‌കര് ഉള്‍പ്പെടെയുള്ള പ്രമുഖരെ കാമ്പയിന്റെ ഭാഗമാക്കാനും സോണി ശ്രമിച്ചു. ഇതുവഴി വലിയരീതിയിലുള്ള സഹായം കേരളത്തിന് ലഭിക്കുമെന്നാണ് പ്രതീക്ഷ.\nRead more about: virat kohli kerala cricket england test ഇംഗ്ലണ്ട് ടെസ്റ്റ് വിരാട് കോലി കേരളം\nStory first published: Wednesday, August 22, 2018, 18:43 [IST]


ട്രംപിന്റെ ട്വീറ്റുകള് അച്ചടിച്ച ടോയിലറ്റ് പേപ്പര് വില്‍പ്പനയ്ക്കെത്തിച്ച് ആമസോൺ-Toilet paper with Donald Trump's tweets appears on Amazon\nആമസോണിൽ 9.99 ഡോളർ വിലയിട്ടിരിക്കുന്ന റോളുകൾ വിപണിയിൽ എത്തിയ ദിവസം തന്നെ വിറ്റു തീർന്നു\nവാഷിഗ്ടൺ: യുഎസ് പ്രസിഡന്റ് ഡൊണൾഡ് ട്രംപിന്‍റെ ട്വീറ്റുകൾ അച്ചടിച്ച ടോയിലറ്റ് പേപ്പർ ആമസോണിൽ വിൽപ്പനയ്ക്ക്. ട്രംപിന്‍റെ ഫ്ലഷ് ചെയ്യാവുന്ന ട്വിറ്റർ സന്ദേശങ്ങൾ അടങ്ങിയ റോൾ ടോയ്‍ലറ്റ് ട്വീറ്റ്സ് എന്ന റീട്ടെയ്ൽ സ്ഥാപനമാണ് ഓൺലൈൻ വിപണിയിൽ എത്തിച്ചത്.\nആമസോണിൽ 9.99 ഡോളർ വിലയിട്ടിരിക്കുന്ന റോളുകൾ വിപണിയിൽ എത്തിയ ദിവസം തന്നെ വിറ്റു തീർന്നു. ആവശ്യക്കാർ ഏറിയതോടെ കൂടുതൽ സ്റ്റോക്ക് എത്തിക്കാനുള്ള നീക്കത്തിലാണ് ആമസോൺ.\nഇപ്പോള് 22% ഓഫറും ആമസോണ് ‘ട്രംപ് ടോയിലറ്റ് പേപ്പറി’ന് നല്‍കുന്നുണ്ട്. ട്രംപിന്റെ മുഖമുള്ള ടോയിലറ്റ് പേപ്പറിനേക്കാളും ചെറിയ വിലക്കുറവുണ്ട് ട്രംപിന്റെ ട്വീറ്റുകളുള്ള ടോയ്‌ലെറ്റ് പേപ്പറിന്. മറ്റു ടോയിലറ്റ് പേപ്പറുകളെ അപേക്ഷിച്ച് മികച്ച ക്വാളിറ്റിയും വലിപ്പവും ട്രംപ് ടോയിലറ്റ് പേപ്പറിനുണ്ടെന്നാണ് ആമസോണ് പറയുന്നത്. സാധാരണ ടോയിലറ്റ് പേപ്പര് റോളിന്റെ ഇരട്ടി പേപ്പര് സീറ്റുകളും ഒരു റോളിലുണ്ടെന്നും ആമസോണ് പറയുന്നു. 400 സീറ്റുകളാണ് ഓരോ റോളിലുമുള്ളതെന്നാണ് ആമസോണ് സൈറ്റില് പറയുന്നത്.\n‘ഇതു പോലെ മതിമറന്ന് ആഘോഷിക്കാൻ നിങ്ങളും കൊതിക്കുന്നില്ലേ?’ അർദ്ധരാത്രി വീണുരുണ്ട് ആടിത്തിമർക്കുന്ന ഒബാമയുടെ മകളുടെ ദൃശ്യങ്ങൾ വൈറലാകുന്നു


`കാണിച്ചതൊക്കെ നന്നായിരുന്നു. ഇനി ആ പാർക്കിംഗ് സ്ഥലം അടച്ചു കെട്ടുന്നതാണ് നല്ലത്´ - ഇ വാർത്ത | evartha murali thummarukudy about car parking video\n`കാണിച്ചതൊക്കെ നന്നായിരുന്നു. ഇനി ആ പാർക്കിംഗ് സ്ഥലം അടച്ചു കെട്ടുന്നതാണ് നല്ലത്´\nനിന്നു തിരിയാൻ ഇടമില്ലാത്ത സ്ഥലത്ത് ഇന്നോവ കാർ പാർക്ക് ചെയ്യുകയും തിരിച്ചെടുക്കുകയും ചെയ്യുന്ന ബിജു എന്ന ഡ്രൈവറുടെ വീഡിയോ സാമൂഹ്യ മാദ്ധ്യമങ്ങളിൽ വൈറലായിക്കഴിഞ്ഞു. പുത്തൻ തലമുറ ആവേശത്തോടെയാണ് ആ വീഡിയോ സ്വീകരിച്ചത്.\nതൻ്റെ വീടിന് മുന്നിൽ പാർക്ക് ചെയ്യാൻ ഇടമില്ലാത്തതിനാലാണ് ബിജു കാർ തൊട്ടുമുന്നിലുള്ള കനാലിന് മുകളിലെ സ്ലാബ് തിരഞ്ഞെടുത്തത്. പാർക്കിംഗിനിടെയിൽ അല്പമൊന്ന് തെറ്റിയാൽ കാർ കനാലിലേക്ക് വീഴും. എന്നാൽ ഇതിന് അവസരമൊരുക്കാതെയുള്ള ബിജുവിന്റെ കഴിവാണ് സോഷ്യൽ മീഡിയ ഏറ്റെടുത്തത്.\nഅതേസമം ഈ വൈറൽ വീഡിയോയ്ക്ക് പിന്നിൽ പതിയിരിക്കുന്ന അപകട സാദ്ധ്യത ചൂണ്ടിക്കാട്ടി രംഗത്തെത്തിയിരിക്കുകയാണ് യു.എൻ ദുരന്ത ലഘൂകരണ വിഭാഗം തലവൻ മുരളി തുമ്മാരുകുടി. അപകടത്തിൽ നിന്നും ഒരു സെക്കന്റ് പോലും ദൂരമില്ലെന്നും ഇത്തരം പ്രവണതകൾ ആവർത്തിക്കരുതെന്നും തുമ്മാരുകുടി ചൂണ്ടിക്കാട്ടുന്നു.\nമുരളി തുമ്മാരുകുടിയുടെ ഫേസ്ബുക്ക് പോസ്‌റ്റ്:\nഒരു നല്ല ഡ്രൈവറെ അനുകരിക്കുമ്പോൾഒരു കാറിന് ശരിക്ക് കയറിപ്പോകാൻ പോലും സ്ഥലമില്ലാത്ത ഒരിടത്ത് കൃത്യമായി പാർക്ക് ചെയ്യുന്ന ഒരു ഡ്രൈവറുടെ കഥ ഇപ്പോൾ സമൂഹ മാധ്യമത്തിൽ വൈറൽ ആണല്ലോ. ആ ഡ്രൈവറുടെ പാരലൽ പാർക്കിംഗ് സ്കില്ലും വാഹനത്തിന്റെ വലുപ്പത്തെപ്പറ്റിയുള്ള ജഡ്ജ്‌മെന്റും അതിശയകരം ആണ്. അതെ സമയം ഒരു സുരക്ഷാ വിദഗ്ദ്ധൻ എന്ന നിലയിൽ രണ്ടു കാര്യങ്ങൾ പറയാതെ വയ്യ,\n1. ഒരു കാറിനെ സുരക്ഷിതമായി പാർക്ക് ചെയ്യുന്ന രീതിയല്ല നമ്മൾ കാണുന്നത്. അപകടത്തിൽ നിന്നും ഒരു സെക്കൻഡ് പോലും ദൂരമില്ല. ഇവിടെയാണ് അദ്ദേഹം സ്ഥിരമായി പാർക്ക് ചെയ്യുന്നതെങ്കിൽ ഇന്നല്ലെങ്കിൽ നാളെ വാഹനം കനാലിൽ വീണുപോകുമെന്നതിൽ സംശയമില്ല. ആളുകളുടെ പ്രോത്സാഹനത്താൽ കൂടുതൽ ചെയ്താൽ ദുരന്ത സാദ്ധ്യത കൂടും, അത് തന്നെ.\n2. ഇദ്ദേഹത്തെപ്പോലെ സൂപ്പർ എക്സ്പെർട്ട് ആയ ഒരാൾ പാർക്ക് ചെയ്യുന്നത് കണ്ടു മറ്റുളളവർ ഇവിടെയോ ഇതുപോലെ ഇടുങ്ങിയ സഥലങ്ങളിലോ വീഡിയോ വൈറൽ ആക്കാൻ വേണ്ടി പാർക്ക് ചെയ്യാൻ തുടങ്ങിയാൽ വേറെ അപകടങ്ങളും നാം കാണും.\nഅതുകൊണ്ട് കാണിച്ചതൊക്കെ കാണിച്ചു, നന്നായി. ഇനി ആ പാർക്കിംഗ് സ്ഥലം അടച്ചു കെട്ടുന്നതാണ് എല്ലാവരുടെയും സുരക്ഷക്ക് നല്ലത്. പറഞ്ഞില്ല എന്ന് വേണ്ട. ഞാൻ പറഞ്ഞാൽ എന്താണ് പിന്നെ സംഭവിക്കുക എന്ന് സംശയമുള്ളവർ ഇവിടെ സ്ഥിരമായുള്ളവരോട് ചോദിച്ചാൽ മതി !!\nTopics: Biju Car Parking Murali Thummarukudy Parking Viral video


എംഎസ്എംഇ നിർവചനം മാറി വായ്പ നടപടി പരിഷ്കരിക്കാൻ ബാങ്കുകൾക്കു നിർദേശം|Msme in Kerala|Manorama Online Sampadyam\nഎംഎസ്എംഇ നിർവചനം മാറി, വായ്പ നടപടി പരിഷ്കരിക്കാൻ ബാങ്കുകൾക്കു നിർദേശം\nജോമി തോമസ് July 08, 2020 05:02 PM IST\nസൂക്ഷ്മ, ചെറുകിട, ഇടത്തരം സംരംഭങ്ങളുടെ (എംഎസ്എംഇ) നിർവചനത്തിൽ കേന്ദ്ര സർക്കാർ വരുത്തിയ മാറ്റങ്ങളനുസരിച്ച് വായ്പ നടപടികൾ പരിഷ്കരിക്കാൻ വാണിജ്യ, സഹകരണ ബാങ്കുകൾക്കും ധനസ്ഥാപനങ്ങൾക്കും റിസർവ് ബാങ്ക് നിർദേശം നൽകി. പരിഷ്കരിച്ച നിർവചനം കഴിഞ്ഞ ഒന്നിനാണ് പ്രാബല്യത്തിൽ വന്നത്.\n∙ഇടത്തരം – 50 കോടിവരെ മുതൽമുടക്ക്, 250 കോടി വരെ വിറ്റുവരവ്.


കേരളം ശരിയായ ദിശ കണ്ടെത്തണം | Covid restrictions Kerala | Manorama Online\nകേരളം ശരിയായ ദിശ കണ്ടെത്തണം\nമുഖപ്രസംഗം July 14, 2021 10:16 AM IST\nകോവിഡ് നിയന്ത്രണങ്ങളിൽ പുനർവിചിന്തനം ആവശ്യം\nരാജ്യത്തെ മിക്ക സംസ്ഥാനങ്ങളും അഭിമുഖീകരിക്കാത്തവിധം കോവിഡ് ഇപ്പോൾ കേരളത്തെ സങ്കീർണമായൊരു പ്രതിസന്ധിയിലാക്കിയിരിക്കുന്നു. രാജ്യത്ത് ഏറ്റവും ഉയർന്ന രോഗസ്ഥിരീകരണ നിരക്ക് (ടിപിആർ) കേരളത്തിലായതിനാൽ, നിലവിലെ നമ്മുടെ കോവിഡ് നിയന്ത്രണ നടപടികൾ എത്രമാത്രം ഗുണം ചെയ്യുന്നുണ്ടെന്ന ചോദ്യം പ്രസക്തമാണ്.\nമൂന്നാം വ്യാപന ഭീഷണിയും വാക്സീൻ ക്ഷാമവുമൊക്കെ ആശങ്കകളായി ഇതിനൊപ്പമുണ്ട്. നിയന്ത്രണങ്ങളിൽ കൂടുതൽ ഇളവുകൾ പ്രഖ്യാപിച്ചെങ്കിലും ശനി, ഞായർ ദിവസങ്ങളിലെ പൂർണ ലോക്ഡൗൺ അടക്കമുള്ള കാര്യങ്ങളിൽ പുനർവിചിന്തനം വേണമെന്ന ആവശ്യം ഇപ്പോഴും ബാക്കിനിൽക്കുന്നു.\nഅടച്ചിടലില് മിഠായിത്തെരുവിന്റെ നഷ്ടം 2500 കോടി; നിയന്ത്രണത്തിലും മാറ്റമില്ലാതെ ടിപിആര്\nകോവിഡ് വ്യാപനത്തിനെതിരെ തീർച്ചയായും നിയന്ത്രണങ്ങൾ ആവശ്യംതന്നെ. എന്നാൽ, പല നിയന്ത്രണങ്ങളും അശാസ്ത്രീയമാണെന്നാണു വിമർശനം. ശനിയും ഞായറും കടുത്ത നിയന്ത്രണങ്ങളാണ് എന്നതിനാൽ വ്യാഴവും വെള്ളിയും വലിയ തിരക്കാണു സംസ്ഥാനത്ത് അനുഭവപ്പെടുന്നത്. വെള്ളിയാഴ്ച ഉച്ചകഴിഞ്ഞ് ആ തിരക്ക് കൈവിട്ട അവസ്ഥയിലെത്തുകയും ചെയ്യുന്നു. നിയന്ത്രണത്തിനു പിന്നാലെ വരുന്ന തിങ്കളാഴ്ചയും സ്ഥിതി വ്യത്യസ്തമല്ല. ആഴ്ചയിൽ രണ്ടു ദിവസം പൂർണമായും അടച്ചിടുന്നത്, തുറക്കുന്ന ദിവസങ്ങളിലെ തിരക്കു കൂട്ടുന്നുവെന്നും ഇതു കോവിഡ് വ്യാപനത്തിനിടയാക്കുന്നുവെന്നും ആരോഗ്യവിദഗ്ധർ ചൂണ്ടിക്കാണിക്കുന്നുണ്ട്. മദ്യവിൽപനശാലകളിലും മറ്റും വെള്ളിയാഴ്ചകളിൽ കാണുന്ന വലിയതിരക്ക് കോവിഡിനുള്ള ക്ഷണപത്രം തന്നെയല്ലേ?\nകൂട്ടംചേരൽ കർശനമായി നിയന്ത്രിച്ച്, സംസ്ഥാനത്തു വ്യാപാരസ്ഥാപനങ്ങളും ഓഫിസുകളും എല്ലാ ദിവസവും തുറക്കണമെന്ന് ഇന്ത്യൻ മെഡിക്കൽ അസോസിയേഷൻ (ഐഎംഎ) ആവശ്യപ്പെട്ടിരിക്കുകയാണ്. ലോക്ഡൗൺ നിയന്ത്രണങ്ങൾ ആളുകളുടെ തിരക്കു വർധിപ്പിച്ചു വ്യാപനത്തിന് ഇടയാക്കുന്ന രീതിയിലാണെന്നും അവർ പറയുന്നു.\nപ്രവർത്തന നിയന്ത്രണം നീക്കണമെന്നു വാണിജ്യ–വ്യാപാര മേഖലയും ആവശ്യപ്പെട്ടിട്ടുണ്ട്. കടകൾ കൃത്യമായി തുറക്കാനാകാതെ വ്യാപാരികൾ നട്ടംതിരിയുകയാണെന്ന യാഥാർഥ്യം സർക്കാർ മനസ്സിലാക്കേണ്ടതാണ്. ജീവിതം കഷ്ടസ്ഥിതിയിലായ തങ്ങൾക്ക് ഇനിയെങ്കിലും പിടിച്ചുനിൽക്കണമെങ്കിൽ എല്ലാ ദിവസവും കടകൾ തുറക്കാൻ അനുവദിക്കണമെന്ന ആവശ്യമാണു വ്യാപാരികൾ ഉന്നയിക്കുന്നത്. കോവിഡ്കാലത്തെ സ്തംഭനാവസ്ഥയിൽ സംസ്ഥാനത്ത് ഇതിനകം പൂട്ടിയതു ജിഎസ്ടി റജിസ്ട്രേഷനുള്ള ആയിരക്കണക്കിനു വ്യാപാരസ്ഥാപനങ്ങളാണെന്നതു സങ്കടകരമാണ്. പിടിച്ചുനിൽക്കാനാവാതെ എത്രയോ സ്ഥാപനങ്ങൾ പൂട്ടാനൊരുങ്ങുകയുമാണ്. ഹോട്ടലുകളാണ് അടച്ചുപൂട്ടിയതിൽ കൂടുതലും.\nകോവിഡ് മൂന്നാം തരംഗം തലയ്ക്കു മുകളിലുണ്ടെന്നും അത് ഒഴിവായിപ്പോകില്ലെന്നും ദേശീയതലത്തിൽ ഐഎംഎ മുന്നറിയിപ്പു നൽകിയിരിക്കുകയാണ്. ആളുകളുടെ അലംഭാവവും ആൾക്കൂട്ടം ഒഴിവാക്കുന്നതിൽ സംസ്ഥാന സർക്കാരുകളുടെ വീഴ്ചയും ആശങ്കയുയർത്തുന്നുവെന്നും അവർ പറയുന്നു. മൂന്നാം തരംഗം മുന്നിൽക്കണ്ടു ചികിത്സാസൗകര്യങ്ങൾ മെച്ചപ്പെടുത്തുന്നതിനാകും വരുന്ന6മാസം ആരോഗ്യമന്ത്രാലയം ശ്രമിക്കുകയെന്നും പ്രത്യേക പാക്കേജായ 23,000 കോടി രൂപ ഇതിനായി വിനിയോഗിക്കുമെന്നും കേന്ദ്ര ആരോഗ്യമന്ത്രി മൻസൂഖ് മാണ്ഡവ്യ വ്യക്തമാക്കിയിട്ടുണ്ട്. മൂന്നാം തരംഗം എന്ന വലിയ ഭീഷണി നേരിടാൻ കേരളം എത്രത്തോളം സജ്ജമാണ് എന്ന ചോദ്യം ഉയർന്നുവരുന്നുമുണ്ട്.\nതദ്ദേശസ്ഥാപന മേഖലയിലെ ടിപിആർ അടിസ്ഥാനമാക്കി ലോക്ഡൗൺ നിയന്ത്രണങ്ങൾ ഏർപ്പെടുത്തുന്ന രീതി മാറ്റണമെന്നു കോവിഡ് വിദഗ്ധസമിതി സർക്കാരിനോട് ആവശ്യപ്പെട്ടിരിക്കുകയാണ്. പലയിടങ്ങളിലും പരിശോധന നടക്കുന്നതു ശാസ്ത്രീയമായിട്ടല്ലെന്നും ടിപിആർ കുറയ്ക്കാനുള്ള സമ്മർദം പരിശോധനാരീതികളെ ബാധിക്കുന്നുണ്ടെന്നുമുള്ള വിലയിരുത്തലിന്റെ അടിസ്ഥാനത്തിലാണു സമിതിയുടെ ശുപാർശ. ഒന്നാം ഡോസ് വാക്സീനെടുത്ത ലക്ഷക്കണക്കിനുപേർക്കു സംസ്ഥാനത്തു നിർദിഷ്ടതീയതി കഴിഞ്ഞിട്ടും രണ്ടാം ഡോസ് ലഭിച്ചിട്ടില്ല എന്നതു മറ്റൊരു ആശങ്കയാണ്.\nലക്ഷ്യബോധവും ഏകോപിത പ്രവർത്തനങ്ങളുമുണ്ടെങ്കിൽ കോവിഡിനെ കാര്യമായി നിയന്ത്രിക്കാമെന്നതിന്റെ മാതൃകാപാഠങ്ങൾ ചില സംസ്ഥാനങ്ങൾ ഇതിനകം നമുക്കു തന്നുകഴിഞ്ഞു. സുരക്ഷിത അകലവും ശുചിത്വവും സ്വയം ഉറപ്പാക്കി, കോവിഡിനെതിരായ പോർമുഖത്തു സമൂഹം സർവസജ്ജമായി നിലയുറപ്പിക്കുകയാണു വേണ്ടത്. കൈവന്ന ഇളവുകൾ വിവേകത്തോടെ വിനിയോഗിക്കണമെന്നു നമുക്കു നമ്മെത്തന്നെ വീണ്ടും ഓർമിപ്പിക്കാം. ജാഗ്രതയിൽ ഒരു ചെറുവീഴ്ചപോലും ഉണ്ടാകാതെ ജീവിതം മുന്നോട്ടുപോയേ തീരൂ.\nEnglish Summary: Kerala must rethink on Covid restrictions


ബത്തേരിയിൽ കർശന നിയന്ത്രണം; | Kerala One TV\nബത്തേരിയിൽ കർശന നിയന്ത്രണം;\nവഴിയോര കച്ചവടം നിരോധിച്ചു\nമത്സ്യ വിൽപ്പന സർവ്വീസ് പാടില്ല\nബത്തേരി // കോവിഡ‌് 19 വ്യാപനം തടയുന്നതിന‌് ബത്തേരി നഗരസഭയിൽ ഒരു മാസം നീളുന്ന കർശന നിയന്ത്രണങ്ങൾ ഏർപ്പെടുത്താൻ നഗരസഭ ഓഫീസിൽ ചേർന്ന സംയുക്ത യോഗം തീരുമാനിച്ചു. അഞ്ച‌് മുതൽ അടുത്ത മാസം അഞ്ച‌് വരെ നിയന്ത്രണം തുടരും. കടകളിലും മറ്റ‌് സ്ഥാപനങ്ങളിലും വന്നു പോകുന്നവരുടെ പേരും വിലാസവും ഫോൺ നമ്പറും എഴുതിയ രജിസ‌്റ്റർ സൂക്ഷിക്കണം.\nകൈ കഴുകുന്നതിന‌് വെള്ളവും ഹാൻഡ‌് സാനിറ്റൈസറും സൂക്ഷിക്കണം. സാനിറ്റൈസർ ഒഴിച്ചു നൽകുന്നതിന‌് ഒരാളെ പ്രത്യേകം നിർത്തണം. ഹോട്ടലുകളിൽ ഇരുന്ന‌് ഭക്ഷണം പാടില്ല. രാത്രി 10 വരെ പാർസലായി നൽകാം. മെഡിക്കൽ സ‌്റ്റോറുകൾ ഒഴിച്ചുള്ള കടകളുടെ പ്രവർത്തനം വൈകീട്ട‌് അഞ്ചുവരെ മാത്രം. മെഡിക്കൽ സ‌്റ്റോറുകൾക്ക‌് എട്ടുവരെ പ്രവർത്തിക്കാം. ഉന്തുവണ്ടികളിലും ഗുഡ‌്സുകളിലുമുള്ള വഴിയോര കച്ചവടം പാടില്ല. വീടുകൾ കയറി മത്സ്യവും മാംസവും മറ്റ‌് വസ‌്തുക്കളും വിൽക്കുകയും പണമിടപാടുകൾ നടത്തുന്നതും അനുവദിക്കില്ല. തിരക്ക‌് ഒഴിവാക്കുന്നതിന‌് പലചരക്ക‌് മൊത്ത വ്യാപാര സ്ഥാപനങ്ങളിൽ ഒരേ സമയം മൂന്ന‌് പേരെ മാത്രമെ പ്രവേശിപ്പിക്കാവൂ. ലോഡിറക്കാൻ എത്തുന്ന ലോറികളുടെ ഡ്രൈവറും ക്ലീനറും ചുമട്ട‌് തൊഴിലാളികളിൽ നിന്നും നിശ്ചിത അകലം പാലിക്കണം. ഒരേ സമയത്ത‌് ഒന്നിലധികം ലോറികൾ ചരക്കിറക്കാൻ എത്തരുത‌്. ഓട്ടോറിക്ഷകളും ടാക‌്സികളും ഗുഡ‌്സുകളും നിശ്ചിത ദിവസങ്ങളിൽ മാത്രമെ ടൗണിൽ പ്രവേശിക്കാവൂ. ഇതിനായി ഒറ്റ, ഇരട്ട നമ്പറുകൾ ക്രമീകരിക്കും. ചുമട്ട‌് തൊഴിലാളികളുടെ നിലവിലെ പൂൾ സമ്പ്രദായം താൽക്കാലികമായി നിർത്തി നിശ്ചിത എണ്ണത്തിലുള്ളവരെ ജോലിയെടുക്കാൻ അനുവദിക്കും. ടൗണിൽ ഭിക്ഷാടനം അനുവദിക്കില്ല. വഴിക്കണ്ണ‌് സ‌്റ്റിക്കർ ഒട്ടിച്ച വാഹനങ്ങൾ ടൗണിൽ നിർത്തരുത‌് തുടങ്ങിയവ നിയന്ത്രണങ്ങളിൽ ഉൾപ്പെടുന്നു.\nയോഗത്തിൽ ചെയർമാൻ ടി എൽ സാബു അധ്യക്ഷനായി. ഡെപ്യൂട്ടി ചെയർപേഴ‌്സൺ ജിഷാ ഷാജി, സ‌്റ്റാൻഡിങ‌് കമ്മിറ്റി ചെയർമാൻമാരായ സി കെ സഹദേവൻ, ബാബു അബ്ദുറഹിമാൻ, കൗൺസിലർ എൻ എം വിജയൻ, നഗരസഭ സെക്രട്ടറി അലി അസ‌്ഗർ, പൊലീസ‌് ഇൻസ‌്പെക്ടർ ജി പുഷ‌്പകുമാർ, എസ‌്ഐ എ ബി രാജു, പി വൈ മത്തായി, സി അബ്ദുൾഖാദർ, അനീഷ‌് ബി നായർ, പി ജി സോമനാഥൻ, ഉമ്മർ കുണ്ടാട്ടിൽ, അബ്ദുള്ള മാടക്കര എന്നിവർ പങ്കെടുത്തു.\nPrevious Article ആശംസാ സന്ദേശങ്ങള്‍ക്ക് വിപണി കണ്ടെത്തി സന ഫാത്തിമ\nNext Article സമ്പര്‍ക്ക വ്യാപനം: പ്രായമായവരും കുട്ടികളും ഇതര രോഗമുള്ളവരും ജാഗ്രത പുലര്‍ത്തണം\nപരീക്ഷകള് ലോക്ക് ഡൗണിന് ശേഷം\nകേരളം മൂന്നാംഘട്ട പ്രതിരോധത്തിനും സജ്ജം\nഏപ്രിൽ 13, 2020 ഏപ്രിൽ 13, 2020\nസുരക്ഷാകേന്ദ്രങ്ങളൊരുക്കാതെ പ്രവാസികളെ നാട്ടിലെത്തിക്കില്ല: കേന്ദ്ര മന്ത്രി വി.മുരളീധരന്\nഏപ്രിൽ 17, 2020 ഏപ്രിൽ 17, 2020


വടകരയില് യുവാവിനെ ക്വാര്‍ട്ടേഴസ് മുറിയില് തൂങ്ങി മരിച്ച നിലയില് കണ്ടെത്തി – vatakaranews.in\nSunday, 20 May 2018 06:59:33 PM\nവടകര: പച്ചക്കറി മുക്കിലെ ക്വട്ടേഴ്‌സിനെ യുവാവിനെ തൂങ്ങി മരിച്ച നിലയില് കണ്ടെത്തി. അഞ്ച് മാസത്തോളമായി ഇവിടെ വാടകക്ക് താമസിക്കുന്ന സതീന്(42) നെയാണ് മരിച്ചത്. ബുധനാഴ്ച രാത്രിയോ വ്യാഴാഴ്ച പുലര്‍ച്ചയോ മരിച്ചു എന്നാണ് അനുമാനിക്കുന്നത്.\nവ്യാഴാഴ്ച വൈകീട്ടായിട്ടും മുറി തുറക്കാത്തതിനെ തുടര്‍ന്ന് ക്വട്ടേഴ്‌സിലുള്ളവര് പൊലീസിനെ വിവരമറിയിക്കുകയും വ്യാഴാഴ്ച വൈകീട്ട് പൊലീസ് വാതില് പൊളിച്ച് അകത്ത് കടന്നാണ് അടുക്കള മുറിയുടെ സീലിംഗില് കെട്ടി തൂങ്ങിയ നിലയില് മൃതദേഹം കണ്ടെത്. വെള്ളിയാഴ്ച രാവിലെ 11 മണിയോടെയാണ് പൊലീസ് എത്തി മൃതദേഹം ഇന്‍ക്വസ്റ്റ് നടത്തി.\nമൃതദേഹം വടകര ജില്ലാ ആശുപത്രിയിലേക്ക് മാറ്റി. ഭാര്യയുമായി വിവാഹം ബന്ധം വേര്‍പ്പെടുത്തിയ ശേഷം സതീശന് വീടും പറമ്പും വിറ്റതിന് ക്വട്ടേഴ്‌സിലായിരുന്നു താമസം. സതീശന് ജോലിക്കൊന്നും പോകാതെ മുറിയില് കഴിയുകയായിരുന്നുവെന്നും മാതാ പിതാക്കള് നേരതത്തെ മരണപ്പെട്ടിരുന്നുവെന്നും വിവാഹം ബന്ധം വേര്‍പ്പെടുത്തിയതിന് ശേഷം ഏറെ വിഷാദ അവസ്ഥയിലായിരുന്നുവെന്നും സുഹൃത്തുക്കള് പറഞ്ഞു.\nകോട്ടപ്പള്ളി കനാലില് മുങ്ങി മരിച്ചത് ലോകനാര്‍കാവ് സ്വദേശി നാരായണന്\nകോട്ടപ്പള്ളി കനാലില് മധ്യവയസ്‌കന്റെ മൃതദേഹം കണ്ടെത്തി\nTags: college student suicide, DEAD BODY IN VTK MAHI CANAL, OBIT PAYHIYARKKARA STORY, suicide athira, teacher aneesh suicide, young lady death, YOUNG MAN SUICIDE VTK


നാപോളിക്ക് എതിരെ പരാജയപ്പെട്ടാൽ പിർലോ പുറത്തായേക്കും | Fanport | Serie A News Malayalam\nHome Football Serie A നാപോളിക്ക് എതിരെ പരാജയപ്പെട്ടാൽ പിർലോ പുറത്തായേക്കും\nനാപോളിക്ക് എതിരെ പരാജയപ്പെട്ടാൽ പിർലോ പുറത്തായേക്കും\nയുവന്റസിൽ പിർലോയുടെ നാളുകൾ എണ്ണപ്പെട്ടു. കിരീടത്തിൽ നിന്ന് ഒരുപാട് ദൂരെ ആയ യുവന്റസിന് ഇപ്പോൾ ചാമ്പ്യൻസ് ലീഗ് യോഗ്യതയും ഭീഷണിയിൽ ആയിരിക്കുകയാണ്. 28 മത്സരങ്ങളിൽ 56 പോയിന്റുമായി ലീഗിൽ നാലാം സ്ഥാനത്താണ് യുവന്റസ് ഇപ്പോൾ ഉള്ളത്. അവസാന9സീസണിലും ലീഗ് കിരീടം നേടിയ ടീമാണ് യുവന്റസ്. പക്ഷെ ഇത്തവണ പക്ഷെ കിരീടം യുവന്റസിന്റെ സ്വപ്നത്തിനു അകലെയാണ്.\nഒന്നാമത് ഉള്ള ഇന്റർ മിലാനെക്കാൾ 12 പോയിന്റ് പിറകിലാണ് യുവന്റസ് ഉള്ളത്. നാലാം സ്ഥാനവും ഇപ്പോൾ സുരക്ഷിതമല്ല. അഞ്ചാമതുള്ള നാപോളിക്കും 56 പോയിന്റ് ആണുള്ളത്. അടുത്ത മത്സരത്തിൽ നാപോളിയും യുവന്റസും ആണ് നേർക്കുനേർ വരുന്നത്. നാപോളി വിജയിച്ചാൽ യുവന്റസ് ചാമ്പ്യൻസ് ലീഗ് യോഗ്യതക്കും പുറത്താകും. അങ്ങനെ തോൽക്കുക ആണെങ്കിൽ യുവന്റസ് പരിശീലക സ്ഥാനത്ത് നിന്ന് പിർലോ പുറത്താകും എന്നാണ് ഇറ്റാലിയൻ മാധ്യമങ്ങൾ റിപ്പോർട്ട് ചെയ്യുന്നത്. ചാമ്പ്യൻസ് ലീഗ് യോഗ്യത പോലും ലഭിച്ചില്ല എങ്കിൽ അത് യുവന്റസിന് വൻ തിരിച്ചടിയാകും.\nPrevious articleഗ്രൗണ്ടിൽ വംശീയാധിക്ഷേപം, ഗ്രൗണ്ട് വിട്ട് വലൻസിയ താരങ്ങൾ\nNext articleഅശ്വിൻ ക്വാറന്റൈൻ പൂർത്തിയാക്കി പരിശീലനം ആരംഭിച്ചു


അതീവ രഹസ്യമായി കൊച്ചി കപ്പല്‍ശാലയില് ജോലി ചെയ്തിരുന്ന അഫ്ഗാന് പൗരനെ എന്‍ഐഎ, ഐബി കേന്ദ്ര ഏജന്‍സികള് ചോദ്യം ചെയ്യുന്നു | NIA|kochin shipyard|AFGHAN YOUTH\nകൊച്ചി: അതീവ രഹസ്യമായി കൊച്ചി കപ്പല്‍ശാലയില് ജോലി ചെയ്തതിനെ തുടര്‍ന്ന് പിടിയിലായ അഫ്ഗാന് പൗരനെ കൊച്ചിയില് ചോദ്യം ചെയ്യുന്നു. അഫ്ഗാന് പൗരന് ഈദ്ഗുല്ലിനെ കേരള പൊലീസ്, എന്‍ഐഎ, ഐബി ഉദ്യോഗസ്ഥര് സംയുക്തമായാണ് ചോദ്യം ചെയ്യുന്നത്. എന്തിനാണ് ഇയാള് ഇന്ത്യയിലെത്തിയതെന്നും വ്യാജ പൗരത്വരേഖ ചമച്ച് കൊച്ചിയിലെ കപ്പല് ശാലയില് ജോലിക്ക് കയറിയതെന്നും ഉള്‍പ്പെടെയുള്ള കാര്യങ്ങളില് വ്യക്തതയുണ്ടാക്കാനാണ് അന്വേഷണസംഘം ശ്രമിക്കുന്നത്.\nRead Also : കോടികള് തട്ടിച്ച ക്രിസ്റ്റല് ഗ്രൂപ്പ് സ്ഥാപനം പോലീസ് സീല് ചെയ്തു: അഭിജിത് കുടുംബ സമേതം ഒളിവില്\nഇയാളില് നിന്ന് നിര്‍ണ്ണായക വിവരങ്ങള് ലഭിക്കുമെന്ന പ്രതീക്ഷയിലാണ് കേന്ദ്ര അന്വേഷണ സംഘം. ഇന്ത്യയില് കൂടുതല് അഫ്ഗാന് പൗരന്മാര് എത്തിയിട്ടുണ്ടോ എന്ന കാര്യവും അന്വേഷിക്കുന്നുണ്ട്. കൊച്ചി കപ്പല്‍ശാലയില് ഈദ്ഗുല്ലിന്റെ ഏതാനും ബന്ധുക്കളും ജോലി ചെയ്യുന്നുണ്ട്. ഇവരെയും ചോദ്യം ചെയ്യും. ഈദ്ഗുല്ലിന്റെ അമ്മയുടെ വീട് അസമിലാണ്. അമ്മയുടെ മേല്‍വിലാസം ഉപയോഗിച്ചാണ് വ്യാജ തിരിച്ചറിയല് കാര്‍ഡ് ഈദ്ഗുല് നിര്‍മ്മിച്ചത്.\nഈദ്ഗുല്ലിന്റെ ബന്ധു തന്നെയാണ് ഇയാളെപ്പറ്റിയുള്ള വിവരം കപ്പല്‍ശാല അധികൃതരെ അറിയിച്ചത്. ഇരുവരും വഴക്കുകൂടിയപ്പോഴാണ് ബന്ധു ഈദ്ഗുല്ലിനെ ഒറ്റിക്കൊടുത്തത്. എന്നാല് ഈദ്ഗുല്ലിനെക്കുറിച്ച് പൊലീസ് അന്വേഷണം തുടങ്ങിയെന്ന് അറിഞ്ഞയുടന് ഇദ്ദേഹം കൊല്‍ക്കത്തയിലേക്ക് മുങ്ങിയതും ദുരൂഹത വര്‍ധിപ്പിക്കുന്നു.\nചികിത്സാ വിസയിലാണ് പിതാവിന്റെ ബന്ധുക്കള്‍ക്കൊപ്പം ഈദ്ഗുല് ഇന്ത്യയിലെത്തിയത്. ഇയാള് കപ്പലിനുള്ളില് കയറിയിട്ടുണ്ടോ എന്ന കാര്യവും അന്വേഷണ വിധേയമാക്കുന്നുണ്ട്.\nNIA kochin shipyard AFGHAN YOUTH\nകോടികള് തട്ടിച്ച ക്രിസ്റ്റല് ഗ്രൂപ്പ് സ്ഥാപനം പോലീസ് സീല് ചെയ്തു: അഭിജിത് കുടുംബ സമേതം ഒളിവില്\n'ഫോണില് വ്യാജ തെളിവുകള് തിരുകിക്കയറ്റും, ലാപ്ടോപ് ഗുജറാത്തിലെ ലാബില് അയച്ചതിൽ ദുരൂഹത': ഐഷ സുൽത്താന\nസമാന്തര ടെലഫോണുകൾ എക്സ്ചേഞ്ച്:രാജ്യവിരുദ്ധ പ്രവർത്തനങ്ങൾക്കായി ഉപയോഗിച്ചിരുന്നു എന്ന നിഗമനത്തിൽ കേന്ദ്ര അന്വേഷണ ഏജൻസികൾ\nSep 5, 2021, 05:00 am IST


അധിനിവേശങ്ങളുടെ ചരിത്രപാഠങ്ങൾ - Jwalanam\nHome അധിനിവേശങ്ങളുടെ ചരിത്രപാഠങ്ങൾ\nJisa Jose, August 2, 2018 August 2, 2018\nഹിംസയുടെ പ്രഭവമാണ് അധികാരോന്മത്തതയും അധികാരോന്മുഖതയും. രണ്ടും വ്യക്‌തിയുടെ സ്വയാധികാരത്തെ ഇല്ലാതാക്കുകയെന്ന പ്രത്യക്ഷമായ ലക്ഷ്യവുമായാണ് പ്രവർത്തിക്കുക. ഈ അധികാരത്തിനാവട്ടെ പലതരം മുഖങ്ങളുണ്ട്. ബ്യൂറോക്രസി, സവർണത, നാഗരികത, ഭരണകൂടഭീകരത, പുത്തൻ മൂലധനം, അങ്ങനെയങ്ങനെ. എല്ലാറ്റിന്റെയും സ്വഭാവം ഹിംസാത്‌മകതയും.\nമാതൃഭൂമി ആഴ്ച്ചപ്പതിപ്പിലെ ബോണി തോമസിന്റെ നീല നക്ഷത്രം വീണ രാത്രിയെന്ന കഥ വന്യമായൊരധിനിവേശത്തിന്റെയും നിസഹായമായ പ്രതിരോധത്തിന്റെയും കഥ പറയുന്നു.\nആഗോളവൽക്കരണമാണ് പുതിയ കാലം നേരിടുന്ന ഏറ്റവും വലിയ ഹിംസയെന്ന നിരീക്ഷണങ്ങളുണ്ട്. കമ്പോള യുക്‌തികളും കുത്തക മുതലാളിത്തവും ആഗോളവൽക്കരണത്തെ ത്വരിതമാക്കുന്നു. അതൊരുതരം സാംസ്‌കാരികാധിനിവേശമാണ്. അതീവ സൂക്ഷമമായത് വ്യക്‌തിയുടെ സ്വാതന്ത്ര്യത്തിലേക്കും അവബോധത്തിലേക്കും കടന്നു കയറുന്നു, അധികാരം സ്ഥാപിച്ചെടുക്കുകയാണ്. അധികാരത്തിന്റെ ഏകമുഖഭാഷണം വൈവിധ്യങ്ങളെ ഇല്ലായ്‌മ ചെയ്യുന്നു. പ്രാദേശികത വെറും സ്‌മൃതി മാത്രമാവുന്നു. ചെറുതുകൾ എല്ലാം മാഞ്ഞു പോവുന്നു. ഏകോന്മുഖമായ ഏകീകരിക്കപ്പെട്ട സംസ്‌കാരം, എല്ലാവർക്കും ഒറ്റ ഭാഷയും ഒരേ അഭിരുചിയും. ഇതൊക്കെ വ്യക്‌തികളിലേക്കടിച്ചേൽപ്പിക്കപ്പെടുന്നു. തുരുത്തിൽ നൂറാമത്തെ ബോട്ടുണ്ടാക്കുന്നത് സ്വപ്‌നം കാണുന്ന അറുപത്തൊമ്പതുകാരൻ സൈമൺ ഡിസിൽവയെ രാത്രി, ഇരുട്ടിന്റെ മറപറ്റി കാണാനെത്തുന്നത് പുത്തൻ മൂലധനത്തിന്റെ/മുതലാളിത്തത്തിന്റെ പ്രതിരൂപമായ എസ് എന്ന മനുഷ്യനാണ്. അയാളുടെ സാന്നിധ്യം പോലും ഭയജനകമാണ്. ഇതു വരെ 99 ബോട്ടുകളുണ്ടാക്കിയ പ്രഗൽഭനായ മേസ്‌തിരിയാണ് ഡിസിൽവ. ദ്വീപിൽ അന്തർദേശീയ പദ്ധതി വരുന്നതറിഞ്ഞ് സ്ഥലങ്ങൾ വാങ്ങിക്കൂട്ടാനാണ് എസിന്റെ വരവ്. അവിടെയുള്ള 11 വീട്ടുകാരും അവരവരുടെ തുണ്ടു ഭൂമി എസിനു വിറ്റു കഴിഞ്ഞു. ബാക്കിയുള്ളത് നൂറാമത്തെ ബോട്ടിന്റെ പിറവിക്കായി കാത്തിരിക്കുന്ന മേസ്‌തിരിയുടെ പണിപ്പുരയും സ്ഥലവുമാണ്. ‘ഞാൻ പെറ്റില്ലെങ്കിലും മേസ്‌തിരി ബോട്ട് പണിതെറക്കുമ്പ എനിക്ക് പേറ്റുനോവാണ്’ എന്നു പറയുന്നത്രയും തീവ്രമായിരുന്നു ഡിസിൽവയുടെ ഭാര്യ പ്ലമേനയ്ക്ക് ബോട്ടുപണിയോടുള്ള രക്‌തബന്ധം. അതിലുമെത്രയോ അധികമായിരിക്കും ഡിസിൽവക്ക് അതിനോടുള്ള ഹൃദയ ബന്ധം.\nപണം കിട്ടുന്നതോടെ സമീപത്തെ വീടുകളിൽ സ്വസ്ഥത ഇല്ലാതാവുന്നു. എല്ലാവരും കൂടുതൽ ആർത്തിയുള്ളവരും കലഹപ്രിയരുമാവുന്നു. സൗഹൃദത്തിന്റെ, സ്‌നേഹത്തിന്റെ ശീതളച്ഛായ നഷ്‌ടപ്പെടുന്നു. അത്തരം ഒന്നിലധികം ഉദാഹരണങ്ങൾ എസ് ഡിസിൽവയ്ക്ക് കാട്ടിക്കൊടുക്കുന്നുണ്ട്.\nയാഥാർത്ഥ്യത്തിന്റെ ഭീഷണമായ മുഖങ്ങൾ, കാലികമായ അനുഭവപരിസരങ്ങൾ, ആസന്നമായ ഭാവികാലത്തിന്റെ സാംസ്‌കാരികവും രാഷ്‌ട്രീയവുമായ ഭിന്നതലങ്ങൾ, ഇവയുടെയെല്ലാം അസ്വസ്ഥതയുളവാക്കുന്ന ചേരുവകളാണ് ബോണി തോമസിന്റെ കഥ. നിശബ്‌ദവൽക്കരണമാണ് പ്രതിരോധങ്ങളടിച്ചമർത്താൻ എക്കാലത്തും അധിനിവേശത്തിന്റെ തന്ത്രം. നിശബ്‌ദരാവാൻ തയ്യാറല്ലാത്തവരുടെ ഒറ്റപ്പെട്ട പ്രതിരോധങ്ങൾക്ക് പക്ഷേ ആഴവും മുഴക്കവും കൂടുതലായിരിക്കും. അവർ പരാജയപ്പെടുമ്പോഴും വിജയിക്കുന്നു. സമകാലം ആവശ്യപ്പെടുന്ന പ്രമേയത്തെ തീക്ഷ്‌ണമായനുഭവപ്പെടുത്തുന്നുവെന്നതാണ് ഈ കഥയുടെ സവിശേഷത.\nസമകാലിക മലയാളത്തിൽ സലിൻ മാങ്കുഴി എഴുതിയ ‘തോറ്റവരുടെ യുദ്ധം’ ചരിത്രവും വർത്തമാനവും ഭംഗിയായും കലാത്‌മകമായും കൂടിക്കുഴയുന്ന കഥയാണ്. പത്മിനിയെന്ന ചരിത്രാധ്യാപിക, ഏകാകിയും അധികാര മോഹിയും സഫലമാകാത്ത പ്രണയത്തിന്റെ എരിവു കൊണ്ടു നീറിപ്പിടയുന്നവനും ആയ അലാവുദീൻ ഖിൽജിയെ ക്ലാസിൽ പരിചയപ്പെടുത്തുന്നു. അവളുടെ ഭ്രമകൽപ്പനകളിൽ നീണ്ട മുഖവും മയക്കുന്ന കണ്ണുകളുമുള്ള ഖിൽജി ഇടയ്ക്കിടെ പ്രത്യക്ഷപ്പെട്ടു തുടങ്ങുന്നു. കഥയ്ക്കുള്ളിൽ പത്മിനിയുടെ പരാജയപ്പെട്ട വ്യക്‌തി ജീവിതവുമുണ്ട്. സിനിമാക്കാരനായ ഭർത്താവ് ഗിരീഷ്, വിജയിച്ച രണ്ടു സിനിമകൾക്കു ശേഷം മൂന്നാമതെടുക്കേണ്ടിയിരുന്ന ബിഗ് ബജറ്റ് ചരിത്ര സിനിമയുടെ ചർച്ചകൾക്കുപോയ അയാൾ ട്രെയിനിൽ നിന്ന് നദിയിലേക്കു ചാടി ആത്‌മഹത്യ ചെയ്യുകയായിരുന്നു. വിജയങ്ങളെ ഭയന്ന മനുഷ്യൻ. ആദ്യത്തെ വിജയാഹ്ലാദങ്ങൾക്കിടയിൽ അയാൾ പെട്ടന്നു നേരിടേണ്ടിവന്ന അമ്മയുടെ മരണം അത്രത്തോളം ഗിരീഷിനെ ഞെട്ടിച്ചിരുന്നു. യുദ്ധ ദാഹിയായ ഖിൽജിയും ചിറ്റോറിലെ വിജയത്തിനു ശേഷം കോട്ടയ്ക്കകത്തു കാണുന്നത് അത്രയും മോഹിച്ച പത്മാവതിയുടെ ചിതയാണ്. വിജയം അയാൾക്കും ഭയാനകമായൊരു സ്‌മൃതിതിയാവുന്നു. പത്മാവതിക്ക് പത്മിനിയെന്നും പേരുണ്ടായിരുന്നു.\nദു:ഖവും വേവലാതികളും നിറഞ്ഞ ആന്തരികലോകത്തിനു ബദലായി സ്വന്തം മിഥ്യകളിൽ നിന്ന് പുതിയ ലോകങ്ങൾ നിർമ്മിച്ചെടുക്കുകയാണ് പത്മിനി. ഒരുതരം കപടമായ ആനന്ദ നിർമ്മിതി. ചരിത്രത്തെയും സാധാരണ മനുഷ്യയുക്‌തികളുടെ അളവുകോലുകൾക്ക് ഇണങ്ങാത്ത ചരിത്രപുരുഷന്മാരെയും അവൾ പുനഃസൃഷ്‌ടിക്കുന്നു, കൂടെ കൂട്ടുന്നു. പത്മിനിയുടെ ഭ്രമചിന്തകളെ ആഴത്തിൽ പിന്തുടരുന്നുവെന്നതാണ് ഈ കഥയെ മികച്ചതാക്കുന്നത്.\nപക്ഷേ കലാകൗമുദിയിൽ സലിൻ മാങ്കുഴിയെഴുതിയ പാതാളപ്പൂവിന് ഇങ്ങനെയൊരു സൗന്ദര്യമില്ല. സിനിമയുടെ ലോകത്തെ സ്‌ത്രീചൂഷണം, പീഡനം, ലൈംഗികത, ദുരിതം, ദുരന്തം, ആത്‌മപീഡ, നിന്ദ ഇതൊക്കെ ജോസഫിന്റെയും അന്നയുടെയും ജീവിതത്തിലൂടെ പറഞ്ഞു പോകുന്നുണ്ടെങ്കിലും കഥ ഒതുക്കവും മുറുക്കവുമില്ലാതെ പരന്നു പോയിരിക്കുന്നു. അന്നയുടെ വേദനകളിലൊന്നുപോലും വായനക്കാരെ സ്‌പർശിക്കുന്നുമില്ല.\nമാധ്യമത്തിൽ സുനന്ദ പ്രകാശ് കടമെ എഴുതിയ കന്നടകഥയുടെ വിവർത്തനമായ ഗാന്ധിച്ചിത്രമുള്ള നോട്ട് എന്ന കഥയാണുള്ളത്. വിവർത്തനപ്പതിപ്പായതുകൊണ്ടാവാം വിവർത്തിത കഥ പ്രസിദ്ധീകരിച്ചത്. മലയാള കഥ ഭാവുകത്വത്തിലും ആഖ്യാനപരതയിലുമൊക്കെ കൈവരിച്ച ഗുണപരമായ വൈവിധ്യങ്ങളെക്കുറിച്ച് വെറുതെയെന്നോർമ്മിപ്പിച്ചേക്കും ഈ കന്നട കഥ.\nഇന്തോന്വേഷ്യൻ ദിനങ്ങൾ – അധ്യായം 2: അത്‌ഭുതങ്ങളുടെ ദ്വീപസമൂഹം\nDr. SUNEETH MATHEW, November 14, 2019 November 14, 2019\n'മലയാളി ഞണ്ടുകൾ'Interview with Swathi Sasidharan, writer of 'RAINDROPS ON MY MEMORY YACHT'


ബുന്ദസ്‌ലിഗ സീസൺ പുനരാരംഭിച്ചു | Bundesliga | Malayalam News | Manorama Online\nസാമൂഹിക അകലം പാലിച്ച് ഗോളാഘോഷം; കോവിഡിനുശേഷം ദേ, ‘ഫുൾ വെറൈറ്റി’!\nമനോരമ ലേഖകൻ May 17, 2020 10:42 AM IST\nസാമൂഹിക അകലം പാലിച്ച് ഗോളാഘോഷം നടത്തുന്ന ബൊറൂസിയ ഡോർട്മുണ്ട് താരങ്ങൾ.\nഡോർട്മുണ്ട് ∙ ബൊറൂസിയ ഡോർട്മുണ്ടിന്റെ സിഗ്നൽ ഇദൂന സ്റ്റേഡിയം പൊട്ടിത്തെറിക്കേണ്ട മത്സരമായിരുന്നു ഇത്! സൂപ്പർ താരം എർലിങ് ഹാലൻ‍ഡിന്റെ ആദ്യ ഗോൾ, റാഫേൽ ഗ്വുറെയ്റോയുടെ ഇരട്ടഗോളുകൾ, ചിരവൈരികളായ ഷാൽക്കെയ്ക്കെതിരെ 4–0 ജയം! പക്ഷേ, എന്തു ചെയ്യാം; ഇതു കൊറോണക്കാലമായിപ്പോയി!\nലോക്ഡൗൺ കഴിഞ്ഞ് പുനരാരംഭിക്കുന്ന ആദ്യ പ്രധാന ഫുട്ബോൾ ലീഗ് എന്ന ബഹുമതിയോടെ ജർമനിയിലെ ബുന്ദസ് ലിഗയിൽ പന്തുരുണ്ടപ്പോൾ ആദ്യ അഞ്ചു കളികളിൽ പിറന്നത് 12 ഗോളുകൾ. ഡോർട്ട്മുണ്ടിനു പുറമേ ഹെർത്ത ബെർലിനും മിന്നുന്ന ജയം. ഹൊഫെൻഹൈമിനെതിരെ 3–0ന്. വോൾവ്സ്ബർഗ് 2–1ന് ഓഗ്സ്ബർഗിനെ തോൽപിച്ചു. ലൈപ്സീഗ്–ഫ്രെയ്ബർഗ് (1–1), ദസ്സൽഡോർഫ്–പാഡെർബോൺ (0–0) മത്സരങ്ങൾ സമനില.\n∙ ആദ്യ ഗോൾ: ഹാലൻഡ്\nകൊറോണക്കാലത്തെ ആദ്യഗോൾ വീണത് ഡോർട്മുണ്ടിന്റെ നോർവെ താരം എർലിങ് ഹാലൻഡിന്റെ ബൂട്ടിൽ നിന്ന്. വലതു വിങ്ങിൽ നിന്ന് തോർഗൻ ഹസാഡിന്റെ ക്രോസ് ഹാലൻഡ് ഗോളിലേക്കു തട്ടിയിടുമ്പോൾ കളി സമയം 28 മിനിറ്റ്. മറ്റു മൂന്നു കളികളിലും അപ്പോൾ ഗോൾ പിറന്നിട്ടുണ്ടായിരുന്നില്ല. യോഗാ പോസിലുള്ള പതിവ് ആഘോഷം മാറ്റിവച്ച് ‘സോഷ്യൽ ഡിസ്റ്റൻസിങ്’ സ്റ്റൈലിൽ ഹാലൻഡിന്റെ സെലിബ്രേഷൻ. ഹാഫ്ടൈമിനു നിമിഷങ്ങൾ ശേഷിക്കെ ഗ്വുറെയ്റോ ഡോർട്മുണ്ടിന്റെ ലീഡുയർത്തി.\nകൈമുട്ടുകൾ കൂട്ടിയിടിച്ചായിരുന്നു പോർച്ചുഗീസ് താരത്തിന്റെ ഗോളാഘോഷം. 48–ാം മിനിറ്റിൽ തോർഗൻ ഹസാഡും 63–ാം മിനിറ്റിൽ ഗ്വുറെയ്റോയും ഡോർട്മുണ്ടിന്റെ ഗോളടി പൂർത്തിയാക്കി. മത്സരശേഷം പ്രതീകാത്മകമായി സ്റ്റേഡിയത്തിലെ ‘യെലോ വാൾ’ എന്നറിയപ്പെടുന്ന സൗത്ത് സ്റ്റാൻഡിനെ അഭിവാദ്യം ചെയ്താണു ഡോർട്മുണ്ട് താരങ്ങൾ മടങ്ങിയത്.\n∙ സബ്സ്റ്റിറ്റ്യൂഷൻ, സാനിറ്റേഷൻ\nഫിഫയുടെ താൽക്കാലിക നിയമം അനുസരിച്ചുള്ള5സബ്സ്റ്റിറ്റ്യൂഷൻ ഷാൽക്കെ പൂർണമായും നടപ്പിലാക്കി. എന്നാൽ ഡോർട്മുണ്ട്4പകരക്കാരെ മാത്രമാണ് ഇറക്കിയത്. ഇടവേളയിൽ പന്തുകൾ അണുവിമുക്തമാക്കി. പകരക്കാരെല്ലാം മാസ്ക് ധരിച്ച്, അകലം പാലിച്ചാണു മൈതാനവരയ്ക്കു പുറത്തിരുന്നത്.\nമത്സരത്തിനിടെ പന്ത് അണുവിമുക്തമാക്കുന്നു.\nകൈകഴുകാനുള്ള നിർദ്ദേശവുമായി ഗാലറിയിലെ ബോർഡ്\nസാമൂഹിക അകലം പാലിച്ച് പോസ്റ്റ് മാച്ച് അഭിമുഖങ്ങൾ.\nഡഗ്ഔട്ടിലും ഗാലറിയിലുമായി സാമൂഹിക അകലം പാലിച്ചും മാസ്ക് ധരിച്ചും ഇരിക്കുന്ന താരങ്ങൾ.\nEnglish Summary: Dortmund use five subs, airplane stairs separate bench players at Leipzig in surreal Bundesliga return


സത്യവേദപുസ്തകം/പുറപ്പാടു/അദ്ധ്യായം 29 - വിക്കിഗ്രന്ഥശാല\n1 അവർ എനിക്കു പുരോഹിതശുശ്രൂഷ ചെയ്‍വാൻ അവരെ ശുദ്ധീകരിക്കേണ്ടതിന്നു നീ അവർക്കും ചെയ്യേണ്ടതു എന്തെന്നാൽ: ഒരു കാളക്കിടാവിനെയും ഊനമില്ലാത്ത രണ്ടു ആട്ടുകൊറ്റനെയും\n2 പുളിപ്പില്ലാത്ത അപ്പവും എണ്ണ ചേർത്ത പുളിപ്പില്ലാത്ത ദോശകളും എണ്ണ പിരട്ടിയ പുളിപ്പില്ലാത്ത വടകളും എടുക്കേണം; കോതമ്പുമാവുകൊണ്ടു അവ ഉണ്ടാക്കേണം.\n3 അവ ഒരു കൊട്ടയിൽ വെച്ചു കാളയോടും രണ്ടു ആട്ടുകൊറ്റനോടുംകൂടെ കൊട്ടയിൽ കൊണ്ടുവരേണം.\n4 അഹരോനെയും അവന്റെ പുത്രന്മാരെയും സമാഗമനക്കുടാരത്തിന്റെ വാതിൽക്കൽ വരുത്തി വെള്ളംകൊണ്ടു കഴുകേണം.\n5 പിന്നെ വസ്ത്രം എടുത്തു അഹരോനെ ഉള്ളങ്കിയും ഏഫോദിന്റെ അങ്കിയും ഏഫോദും പതക്കവും ധരിപ്പിച്ചു അവന്റെ അരെക്കു ഏഫോദിന്റെ നടുക്കെട്ടു കെട്ടേണം.\n6 അവന്റെ തലയിൽ മുടി വെച്ചു വിശുദ്ധപട്ടം മുടിമേൽ വെക്കേണം.\n7 പിന്നെ അഭിഷേകതൈലം എടുത്തു തലയിൽ ഒഴിച്ചു അവനെ അഭിഷേകം ചെയ്യേണം.\n9 അഹരോന്റെയും പുത്രന്മാരുടെയും അരെക്കു നടുക്കെട്ടു കെട്ടി അവർക്കും തലപ്പാവു വെക്കേണം. പൌരോഹിത്യം അവർക്കും നിത്യാവകാശമായിരിക്കേണം. പിന്നെ നീ അഹരോന്നും അവന്റെ പുത്രന്മാർക്കും കരപൂരണം ചെയ്യേണം.\n10 നീ കാളയെ സമാഗമനക്കുടാരത്തിന്റെ മുമ്പാകെ വരുത്തേണം; അഹരോനും അവന്റെ പുത്രന്മാരും കാളയുടെ തലമേൽ കൈവെക്കേണം.\n11 പിന്നെ സമാഗമനക്കുടാരത്തിന്റെ വാതിൽക്കൽ യഹോവയുടെ മുമ്പാകെ കാളയെ അറുക്കേണം.\n12 കാളയുടെ രക്തം കുറെ എടുത്തു നിന്റെ വിരൽകൊണ്ടു യാഗപീഠത്തിന്റെ കൊമ്പുകളിന്മേൽ പുരട്ടി ശേഷമുള്ള രക്തം ഒക്കെയും യാഗപീഠത്തിന്റെ ചുവട്ടിൽ ഒഴിക്കേണം.\n13 കുടൽ പൊതിഞ്ഞിരിക്കുന്ന മേദസ്സു ഒക്കെയും കരളിന്മേൽ ഉള്ള വപയും മൂത്രപിണ്ഡം രണ്ടും അവയുടെ മേലുള്ള മേദസ്സും എടുത്തു യാഗ പീഠത്തിന്മേൽ വെച്ചു ദഹിപ്പിക്കേണം.\n14 കാളയുടെ മാംസവും തോലും ചാണകവും പാളയത്തിന്നു പുറത്തു തീയിൽ ഇട്ടു ചുട്ടുകളയേണം.\n15 ഇതു പാപയാഗം. പിന്നെ ഒരു ആട്ടുകൊറ്റനെ എടുക്കേണം; അഹരോനും അവന്റെ പുത്രന്മാരും ആട്ടുകൊറ്റന്റെ തലമേൽ കൈവെക്കേണം.\n16 ആട്ടുകൊറ്റനെ അറുത്തു അതിന്റെ രക്തം എടുത്തു യാഗപീഠത്തിന്മേൽ ചുറ്റും തളിക്കേണം.\n17 ആട്ടുകൊറ്റനെ ഖണ്ഡംഖണ്ഡമായി മുറിച്ചു അതിന്റെ കുടലും കാലും കഴുകി ഖണ്ഡങ്ങളുടെ മേലും അതിന്റെ തലയുടെ മേലും വെക്കേണം.\n18 ആട്ടുകൊറ്റനെ മുഴുവനും യാഗപീഠത്തിന്മേൽ വെച്ചു ദഹിപ്പിക്കേണം. ഇതു യഹോവേക്കു ഹോമയാഗം, യഹോവേക്കു സൌരഭ്യവാസനയായ ദഹനയാഗം തന്നേ.\n19 പിന്നെ നീ മറ്റെ ആട്ടുകൊറ്റനെ എടുക്കേണം; അഹരോനും അവന്റെ പുത്രന്മാരും ആട്ടുകൊറ്റന്റെ തലമേൽ കൈ വെക്കേണം.\n20 ആട്ടുകൊറ്റനെ അറുത്തു അതിന്റെ രക്തം കുറേ എടുത്തു അഹരോന്റെ വലത്തെ കാതിന്നും അവന്റെ പുത്രന്മാരുടെ വലത്തെ കാതിന്നും അവരുടെ വലത്തെ കയ്യുടെ പെരുവിരലിന്നും വലത്തെ കാലിന്റെ പെരുവിരലിന്നും പുരട്ടി രക്തം യാഗപീഠത്തിന്മേൽ ചുറ്റും തളിക്കേണം.\n21 പിന്നെ നീ യാഗപീഠത്തിന്മേലുള്ള രക്തവും അഭിഷേകതൈലവും കുറേശ്ശ എടുത്തു അഹരോന്റെമേലും അവന്റെ വസ്ത്രത്തിന്മേലും അവന്റെ പുത്രന്മാരുടെമേലും അവരുടെ വസ്ത്രത്തിന്മേലും തളിക്കേണം; ഇങ്ങനെ അവനും അവന്റെ വസ്ത്രവും അവന്റെ പുത്രന്മാരും അവരുടെ വസ്ത്രവും ശുദ്ധീകരിക്കപ്പെടും.\n22 അതു കരപൂരണത്തിന്റെ ആട്ടുകൊറ്റൻ ആകകൊണ്ടു നീ അതിന്റെ മേദസ്സും തടിച്ച വാലും കുടൽ പൊതിഞ്ഞിരിക്കുന്ന മേദസ്സും കരളിന്മേലുള്ള വപയും മൂത്ര പിണ്ഡം രണ്ടും അവയുടെ മേലുള്ള മേദസ്സും\n23 വലത്തെ കൈക്കുറകും യഹോവയുടെ മുമ്പാകെ വെച്ചിരിക്കുന്ന പുളിപ്പില്ലാത്ത അപ്പത്തിന്റെ കൊട്ടയിൽനിന്നു ഒരു അപ്പവും എണ്ണ പകർന്ന അപ്പമായ ഒരു ദോശയും ഒരു വടയും എടുക്കേണം.\n24 അതു ഒക്കെയും അഹരോന്റെ കയ്യിലും അവന്റെ പുത്രന്മാരുടെ കയ്യിലും വെച്ചു യഹോവയുടെ സന്നിധിയിൽ നീരാജനാർപ്പണമായി നീരാജനം ചെയ്യേണം.\n25 പിന്നെ അവരുടെ കയ്യിൽ നിന്നു അവ വാങ്ങി യാഗപീഠത്തിന്മേൽ ഹോമയാഗത്തിന്നു മീതെ യഹോവയുടെ സന്നിധിയിൽ സൌരഭ്യവാസനയായി ദഹിപ്പിക്കേണം; ഇതു യഹോവേക്കു ദഹനയാഗം.\n26 പിന്നെ അഹരോന്റെ കരപൂരണത്തിന്നുള്ള ആട്ടുകൊറ്റന്റെ നെഞ്ചു എടുത്തു യഹോവയുടെ സന്നിധിയിൽ നീരാജനാർപ്പണമായി നീരാജനം ചെയ്യേണം; അതു നിന്റെ ഔഹരിയായിരിക്കും.\n27 അഹരോന്റെയും അവന്റെ പുത്രന്മാരുടെയും കരപൂരണത്തിന്നുള്ള ആട്ടുകൊറ്റന്റെ നീരാജനവും ഉദർച്ചയുമായി നീരാജനാർപ്പണമായ നെഞ്ചും ഉദർച്ചാർപ്പണമായ കൈക്കുറകും നീ ശുദ്ധീകരിക്കേണം.\n28 അതു ഉദർച്ചാർപ്പണമാകകൊണ്ടു യിസ്രായേൽമക്കളുടെ പക്കൽനിന്നു നിത്യാവകാശമായിട്ടു അഹരോന്നും അവന്റെ പുത്രന്മാർക്കും ഉള്ളതായിരിക്കേണം; അതു യിസ്രായേൽമക്കൾ അർപ്പിക്കുന്ന സമാധാന യാഗത്തിന്റെ ഉദർച്ചാർപ്പണമായി യഹോവേക്കുള്ള ഉദർച്ചാർപ്പണം തന്നേ ആയിരിക്കേണം.\n29 അഹരോന്റെ വിശുദ്ധവസ്ത്രം അവന്റെ ശേഷം അവന്റെ പുത്രന്മാർക്കുംള്ളതാകേണം; അതു ധരിച്ചു അവർ അഭിഷേകവും കരപൂരണവും പ്രാപിക്കേണം.\n30 അവന്റെ പുത്രന്മാരിൽ അവന്നു പകരം പുരോഹിതനായി വിശുദ്ധമന്ദിരത്തിലെ ശുശ്രൂഷ ചെയ്‍വാൻ സമാഗമനക്കുടാരത്തിൽ കടക്കുന്നവൻ ഏഴു ദിവസം അതു ധരിക്കേണം\n31 കരപൂരണത്തിന്റെ ആട്ടുകൊറ്റനെ എടുത്തു അതിന്റെ മാംസം വിശുദ്ധമായോരു സ്ഥലത്തു വെച്ചു പാകം ചെയ്യേണം.\n32 ആട്ടുകൊറ്റന്റെ മാംസവും കൊട്ടയിലുള്ള അപ്പവും അഹരോനും അവന്റെ പുത്രന്മാരും സമാഗമനക്കുടാരത്തിന്റെ വാതിൽക്കൽവെച്ചു തിന്നേണം.\n33 അവരുടെ കരപൂരണത്തിന്നും വിശുദ്ധീകരണത്തിന്നും വേണ്ടി പ്രായശ്ചിത്തം കഴിക്കുന്ന വസ്തുക്കളെ അവർ തിന്നേണം; അവ വിശുദ്ധമായിരിക്കയാൽ അന്യൻ തിന്നരുതു.\n34 കരപൂരണയാഗത്തിന്റെ മാംസത്തിലും അപ്പത്തിലും വല്ലതും പ്രഭാതകാലംവരെ ശേഷിച്ചിരുന്നാൽ ആ ശേഷിപ്പു തീയിൽ ഇട്ടു ചുട്ടുകളയേണം; അതു വിശുദ്ധമാകകൊണ്ടു തിന്നരുതു.\n35 അങ്ങനെ ഞാൻ നിന്നോടു കല്പിച്ചതുപോലെ ഒക്കെയും നീ അഹരോന്നും അവന്റെ പുത്രന്മാർക്കും ചെയ്യേണം; ഏഴു ദിവസം അവർക്കും പരപൂരണം ചെയ്യേണം.\n36 പ്രയാശ്ചിത്തത്തിന്നായി ദിവസേന ഔരോ കാളയെ പാപയാഗമായിട്ടു അർപ്പിക്കേണം; യാഗപീഠത്തിന്നും പ്രായശ്ചിത്തം കഴിച്ചു പാപശുദ്ധിവരുത്തുകയും അതിനെ ശുദ്ധീകരിക്കേണ്ടതിന്നു അഭിഷേകം ചെയ്കയും വേണം.\n37 ഏഴു ദിവസം നീ യാഗപീഠത്തിന്നായി പ്രായശ്ചിത്തം കഴിച്ചു അതിനെ ശുദ്ധീകരിക്കേണം; യാഗപീഠം അതിവിശുദ്ധമായിരിക്കേണം; യാഗപീഠത്തെ തൊടുന്നവനൊക്കെയും വിശുദ്ധനായിരിക്കേണം.\n38 യാഗപീഠത്തിന്മേൽ അർപ്പിക്കേണ്ടതു എന്തെന്നാൽ: ദിവസന്തോറും നിരന്തരം ഒരു വയസ്സുപ്രായമുള്ള രണ്ടു ആട്ടിൻ കുട്ടി;\n39 ഒരു ആട്ടിൻ കുട്ടിയെ രാവിലെ അർപ്പിക്കേണം; മറ്റെ ആട്ടിൻ കുട്ടിയെ വൈകുന്നേരത്തു അർപ്പിക്കേണം.\n40 ഇടിച്ചെടുത്ത കാൽഹീൻ എണ്ണ പകർന്നിരിക്കുന്ന ഒരു ഇടങ്ങഴി നേരിയ മാവും പാനീയയാഗമായി കാൽഹീൻ വീഞ്ഞും ആട്ടിൻ കുട്ടിയോടുകൂടെ അർപ്പിക്കേണം.\n41 മറ്റെ ആട്ടിൻ കുട്ടിയെ രാവിലത്തെ ഭോജനയാഗത്തിന്നും അതിന്റെ പാനീയയാഗത്തിന്നും ഒത്തവണ്ണം ഒരുക്കി സൌരഭ്യവാസനയായി യഹോവേക്കു ദഹനയാഗമായി വൈകുന്നേരത്തു അർപ്പിക്കേണം.\n42 ഞാൻ നിന്നോടു സംസാരിക്കേണ്ടതിന്നു നിങ്ങൾക്കു വെളിപ്പെടുവാനുള്ള സമാഗമന കൂടാരത്തിന്റെ വാതിൽക്കൽവെച്ചു യഹോവയുടെ മുമ്പാകെ ഇതു നിങ്ങൾക്കു തലമുറതലമുറയായി നിരന്തരഹോമയാഗമായിരിക്കേണം.\n43 അവിടെ ഞാൻ യിസ്രായേൽമക്കൾക്കു വെളിപ്പെടും. അതു എന്റെ തേജസ്സിനാൽ ശുദ്ധീകരിക്കപ്പെടും.\n44 ഞാൻ സമാഗമന കൂടാരവും യാഗപീഠവും ശുദ്ധീകരിക്കും. ഞാൻ അഹരോനെയും അവന്റെ പുത്രന്മാരെയും എനിക്കു പുരോഹിതശുശ്രൂഷ ചെയ്യേണ്ടതിന്നു ശുദ്ധീകരിക്കും.\n45 ഞാൻ യിസ്രായേൽമക്കളുടെ മദ്ധ്യേ വസിക്കയും അവർക്കും ദൈവമായിരിക്കയും ചെയ്യും.\n46 അവരുടെ മദ്ധ്യേ വസിക്കേണ്ടതിന്നു അവരെ മിസ്രയീംദേശത്തുനിന്നു കൊണ്ടുവന്നവനായി അവരുടെ ദൈവമായ യഹോവ ഞാൻ ആകുന്നു എന്നു അവർ അറിയും; ഞാൻ അവരുടെ ദൈവമായ യഹോവ തന്നേ.\n"https://ml.wikisource.org/w/index.php?title=സത്യവേദപുസ്തകം/പുറപ്പാടു/അദ്ധ്യായം_29&oldid=132153" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:54,5മാർച്ച് 2014.


കുടുംബത്തെ പറ്റി മോദി എന്തും പറയട്ടെ... എന്റെ സ്‌നേഹം അദ്ദേഹത്തെ പരാജയപ്പെടുത്തുമെന്ന് രാഹുല് | will defeat modi with love says rahul - Malayalam Oneindia\nPublished: May62019, 21:24 [IST]\nദില്ലി: രാജീവ് ഗാന്ധി നമ്പര് വണ് കള്ളനാണെന്ന പരാമര്‍ശത്തെ തള്ളാതെ പ്രധാനമന്ത്രി നരേന്ദ്ര മോദി. പ്രതിപക്ഷത്തിന്റെ വിമര്‍ശനത്തെയും അദ്ദേഹം തള്ളി. കഴിഞ്ഞ ദിവസം ഗാന്ധി കുടുംബത്തിലെ ഒരാളെ അഴിമതിക്കാരനെന്ന് വിളിച്ചിരുന്നു. അവര് ഇപ്പോള് കരഞ്ഞ് കൊണ്ടിരിക്കുകയാണ്. ഇവര് കൂടുതല് കരയുമ്പോള്, പഴയ സത്യങ്ങള് ഇന്നത്തെ തലമുറയ്ക്ക് ബോധ്യമാകും. 21ാം നൂറ്റാണ്ടിലെ യുവാക്കള്, കഴിഞ്ഞ നൂറ്റാണ്ടില് നമ്മള് കൊള്ളയടിക്കപ്പെട്ടത് അറിയണമെന്നും മോദി പറഞ്ഞു.\nമോദി തന്റെ അച്ഛനെ കുറിച്ച് കഴിഞ്ഞ ദിവസം മുതല് സംസാരിക്കുന്നുണ്ട്. അദ്ദേഹം എന്ത് വേണമെങ്കിലും പറയട്ടെ. എന്നെ കുറിച്ചോ, എന്റെ അമ്മയെ കുറിച്ചോ, പിതാവിനെ കുറിച്ചോ, മുത്തശ്ശിയെ കുറിച്ചോ എന്തു വേണമെങ്കിലും പറയട്ടെ, നിങ്ങളുടെ വെറുപ്പിന് ഞാന് സ്‌നേഹം കൊണ്ട് മറുപടി പറയും. നിങ്ങളെ പാര്‍ലമെന്റില് വെച്ച് കെട്ടിപ്പിച്ചത് സ്‌നേഹം കൊണ്ട്. ഈ സ്‌നേഹം കാരണം മെയ് 23ന് നിങ്ങള് പരാജയപ്പെടുമെന്നും രാഹുല് പറഞ്ഞു.\nwill defeat modi with love says rahul\nStory first published: Monday, May 6, 2019, 21:24 [IST]


ഇന്ത്യ വരൾച്ചയിലേക്കെന്ന് റിപ്പോർട്ട്; 40 % പ്രദേശങ്ങൾ 2030 ൽ വരൾച്ചയിലാകും\n30 May 2019 1:41 AM GMT\n2030 ആകുമ്പോഴേക്കും ഇന്ത്യയിലെ 40 ശതമാനത്തോളം വരുന്ന പ്രദേശങ്ങൾ വരൾച്ചയിലായേക്കും. കേന്ദ്ര ജല കമ്മീഷന്റെതാണ് ഈ പുതിയ റിപ്പോര്‍ട്ട്. തമിഴ് നാട്, മഹാരാഷ്ട്ര, ഗുജറാത്ത്, കർണ്ണാടക ആന്ധ്രാപ്രദേശ്, തെലുങ്കാന എന്നീ ആറ് സംസ്ഥാനങ്ങളെയായിരിക്കും ഇത് കൂടുതലായും ബാധിക്കുക. കഴിഞ്ഞ പത്ത് വർഷത്തെ അപേക്ഷിച്ച് 20 ശതമാനത്തോളം വെള്ളം ജലസംഭരണികളിൽ കുറവു വന്നിട്ടുണ്ട്. ഇതാണ് വരൾച്ചയുടെ പ്രധാന കാരണം. ഇന്ത്യ ഇതുവരെ കാണത്ത വലിയ വരൾച്ചയായിരിക്കും ഇനി നേരിടേണ്ടി വരുന്നത്.\nനീതി ആയോഗിന്റെ പുതിയ റിപ്പോർട്ടുപ്രകാരം 2020 ൽ 21 ഇന്ത്യൻ നഗരങ്ങളിലായി പത്തു കോടിയോളം ജനങ്ങളാണ് വെള്ളം കിട്ടാതെ ബുദ്ധിമുട്ടിലാകാൻ പോകുന്നത്. ഡല്‍ഹി, ബാഗ്ലൂർ, ചെന്നൈ, ഹൈദരാബാദ് എന്നീ പ്രധാന ഇന്ത്യൻ നഗരങ്ങൾ ഇതിൽ ഉൾപ്പെടുന്നു.\nകമ്പോസിറ്റ് വാട്ടർ മാനേജ്മെന്റ് ഇന്റെക്സ് 2018 ൽ പുറത്തു വിട്ട കണ്കുകൾ പ്രകാരം2ലക്ഷത്തോളം ജനങ്ങളാണ് ശുദ്ധ ജലത്തിന്റെ അഭാവം മൂലം ഇന്ത്യയിൽ വർഷം തോറും മരിക്കുന്നത്. ഈ കണക്ക് ഇനി വർദ്ധിക്കാമെ ഇടയുള്ളൂ. ഈ കണക്കുകളെല്ലാം തന്നെ സൂചിപ്പിക്കുന്നത് ഇന്ത്യൻ ജനതയുടെ ഭാവി അപകടത്തിലാണ് എന്നതാണ്.\nRead More : സത്യത്തില് സിപിഎമ്മിന്റെ മസാല ബോണ്ടിനെ ചെന്നിത്തല സ്വാഗതം ചെയ്യണമായിരുന്നു, അതിന് കാരണങ്ങള് ഏറെയുണ്ട്\nBanglour delhi india Indian Cities Lacking Ground Water Tamil Nadu


നിറങ്ങള്‍ക്ക് ചായം പൂശുമ്പോള്: അമ്പലങ്ങളില് പുരുഷന്മാര്‍ക്ക് മേല്‍വസ്ത്രം ധരിക്കാന് പാടില്ലാത്തത് എന്തുകൊണ്ട് ?\nസാധാരണയായി സവര്‍ണ്ണ അമ്പലങ്ങളില് പുരുഷന്മാര്‍ക്ക് മേല്‍വസ്ത്രം ധരിച്ചു കയറുവാന് കഴിയില്ല. സവര്‍ണ്ണ അമ്പലങ്ങളുടെ പാത പിന്തുടുര്‍ന്നു ഇപ്പോള് ഒട്ടു മിക്ക അമ്പലങ്ങളിലും ഈ കീഴ്വഴക്കം തുടരുന്നു. പുരുഷന്മാരുടെ നഗ്നത മാത്രം കണ്ടാല് മതി ദൈവത്തിന്. സ്ത്രീകളുടെ വേണ്ട പോലും.!! എന്ത് കൊണ്ടാണ് പുരുഷന്മാര് മാത്രം മേല്‍വസ്ത്രം അഴിച്ചു തൊഴണം എന്നുള്ളത് അന്നോഷിച്ചപ്പോള് കിട്ടിയ മറുപടി വിചിത്രമാണ്.\nഒരു പൂജാരിയോട് എന്ത് കൊണ്ടാണ് പുരുഷന്മാര് അമ്പലത്തില് മേല്‍വസ്ത്രം അഴിക്കാന് നിര്‍ബന്ധിക്കപെടുന്നു എന്ന ചോദ്യത്തിനു ലഭിച്ച മറുപടി ഇങ്ങനെ.\n“നമ്മുടെ വസ്ത്രങ്ങളില് നെഗറ്റീവ് എനര്‍ജി ഉണ്ട്. അമ്പലം പോലെ ദിവ്യമായ ഒരു സ്ഥലത്ത് ആ നെഗറ്റീവ് എനര്‍ജി കൊണ്ട് കേറുന്നത് പാപമാണ്. സ്ത്രീകളുടെ കാര്യത്തില് നമുക്ക് അങ്ങനെ കര്‍ശനമായി നിയന്ത്രിക്കാന് ബുദ്ധിമുട്ടുണ്ട്.”\nഎന്നാല് ശാസ്ത്ര ബോധമുള്ള ആര്‍ക്കും വിശ്വസിക്കുവാന് ബുദ്ധിമുട്ടുള്ള ഈ മറുപടിയുടെ സത്യാവസ്ഥ എന്തെന്നാല് ഒരു കാലത്ത് അമ്പലങ്ങള് സവര്‍ണ്ണന്‍റെ കുത്തക ആയിരുന്നു. അവിടെ കീഴാളനു പ്രവേശനം നിഷേധിച്ചിരുന്നു. ഗുരുവായൂര്, മൂകാംബിക തുടങ്ങിയ പ്രസദ്ധി ആര്‍ജിച്ച അമ്പലങ്ങളില് വിദൂര ദേശങ്ങളില് നിന്നുള്ള ആളുകള് വരെ ദര്‍ശനത്തിനായി വരാറുണ്ട്. അപ്പോള് ആരാണ് കീഴാളന് എന്ന് തിരിച്ചറിയല് ബുദ്ധിമുട്ടുണ്ടാക്കും. ആയതിനാല് പുരുഷന്‍റെ മേല്‍വസ്ത്രം അഴിക്കണം. പൂണൂല് ധരിച്ച സവര്‍ണ്ണനെ ഇതില് നിന്ന് തിരിച്ചറിയാന് കഴിയും. അവിടെ സ്വോഭവികമായി അവര്‍ണ്ണന് പ്രവേശിക്കുവാന് കഴിയില്ല. ഇതാണ് വാസ്തവം.\nക്ഷേത്ര പ്രവേശന വിളംബരവും സ്വാതന്ത്രവും ഒക്കെ കിട്ടിയിട്ടും നൂറു ശതമാനം സാക്ഷരത കൈവരിച്ചിട്ടും ജാതിയമായ ഒരു വേര്‍തിരിവും പാടില്ല എന്ന നിയമം ഉണ്ടാക്കിയിട്ടും ഇവിടെ സവര്‍ണ്ണന്‍റെ നിയമങ്ങളും നീതിയും കീഴാള, സാധാരണക്കാരന്‍റെ മേല് അടിച്ചേല്‍പ്പിക്കുന്നു. ജനാധിപത്യ മതേതരത്വ രാജ്യത്ത് നടക്കുന്ന കാഴ്ച്ചകള് ഇങ്ങനെയൊക്കെയാണ് അനീതികള്‍ക്കും അന്ധവിശ്വാസങ്ങള്‍ക്കും അനാചാരങ്ങള്‍ക്കും എതിരെ പോരാടൂ.\nചില ക്ഷേത്രങ്ങളില് ദര്‍ശനം നടത്തുമ്പോള് പുരുഷന്മാര് ഷര്‍ട്ട് ധരിക്കരുതെന്ന് ആചാരവിധി ഉണ്ടെങ്കിലും ഇതിനെ പരിഹസിക്കാനാണ് പലരും സമയം കണ്ടെത്തുന്നത്.\nഎന്നാല് ഹൈന്ദവവിശ്വാസപ്രമാണമനുസരിച്ച് മേല്‍വസ്ത്രം ധരിക്കാതെ തന്നെയാണ് അമ്പലത്തിനുള്ളില് പ്രവേശിക്കേണ്ടത്.\nക്ഷേത്രദര്‍ശനം കൊണ്ട് ഒരു ഭക്തന് ഉദ്ദേശിക്കുന്നത് ഈശ്വരചൈതന്യം തന്നില് സന്നിവേശിപ്പിക്കലാണ്. ക്ഷേത്രവാതിലിനു മുന്നില് ദേവബിംബത്തിനു സമാന്തരമായി തൊഴുതു നില്‍ക്കുന്ന വ്യക്തിയില് ഈശ്വരചൈതന്യം വന്നുനിറയുന്നുവെന്നാണ് സങ്കല്പം. ബിംബത്തിന്റെ മൂലാധാരം തുടങ്ങി ഷഡാധാരങ്ങള് ഓരോന്നിലും നിന്ന് ചൈതന്യം ഭക്തനിലേക്ക് എത്തി നിറയുമ്പോള് ഭക്തന്റെ അതാതു ശരീരഭാഗങ്ങള് ഉത്തേജിതമാകുന്നു.\nഎന്നാല് ഇങ്ങനെ പറയുമ്പോള് സ്ത്രീകള് മേല്‍വസ്ത്രം ധരിക്കുന്നുണ്ടല്ലോയെന്ന് ആരെങ്കിലും ചോദിച്ചാല് അവരെ കുറ്റപ്പെടുത്താനാകില്ല. എന്നാല് സ്ത്രീകള് അമ്പലപ്രവേശനത്തിന് വസ്ത്രനിയമം വിധിക്കാത്തതിന്റെ പ്രധാന കാരണം സദാചാരം തന്നെയാണ്. സ്ത്രീയുടെ, മാതൃത്വത്തിന്റെ വസ്ത്രം തുറന്നുകാണപ്പെടുന്നത് അപരാധമാകയാല് സ്ത്രീകള്‍ക്ക് വസ്ത്രം അനുവദിക്കപ്പെട്ടുവെന്ന് മാത്രം.\nബ്രഹ്മമുഹൂര്‍ത്തത്തില് ഈറനുടുത്ത് കൊണ്ടുള്ള ക്ഷേത്രദര്‍ശനം അതീവ ചൈതന്യവത്താണെന്ന് പറയുന്നുണ്ട്. ജലാംശം ശരീരത്തിലുണ്ടെങ്കില് ക്ഷേത്രാന്തരീക്ഷത്തിലെ ദേവചൈതന്യം കൂടുതല് പ്രാണസ്വരൂപമായി ഭക്തന്റെ ശരീരത്തില് കുടിയേറും.\nസാധാരണ പ്രഭാതത്തിലും സായാഹ്നത്തിലുമാണ് ക്ഷേത്രദര്‍ശനം നടത്തുന്നത്. ഈ സമയങ്ങളിലാണ് പുരുഷന്മാര് മേല്‍വസ്ത്രം മാറ്റി ക്ഷേത്രത്തില് ദര്‍ശനം നടത്തണമെന്ന് വിധിക്കപ്പെടുന്നത്. പ്രഭാതസൂര്യന്റെയും അസ്തമയസൂര്യന്റെയും രശ്മികള് നഗ്നശരീരത്തില് പ്രവേശിക്കുന്നത് വിറ്റാമിന് - ഡി ലഭ്യമാക്കുന്നതുകൊണ്ട് അതീവ ഗുണകരമാണെന്ന് ആധുനിക ശാസ്ത്രം വെളിപ്പെടുത്തുന്നു.\nവൈറ്റമിന് ഡി യുടെ കാര്യം മാത്രം ശാസ്ത്രത്തെ കൂട്ടു പിടിച്ചു പറയുകയും ബാക്കി എല്ലാം സങ്കല്‍പ്പ അന്ധ വിശ്വാസങ്ങളെ കൂട്ടു പിടിച്ചു പറയുകയും ചെയ്യുമ്പോള് ഓര്‍ക്കുക ...... ദൈവത്തിന് എന്ത് സാധാചാരം ?......\nഷര്‍ട്ട് ഊരല് ചടങ്ങിനെ ഈ വിധത്തില് വ്യഖ്യാനിച്ചതിനു നന്ദി ...... സത്യം സവര്‍ണ്ണനും പൂണൂലിട്ടവനും എതിരാകുമ്പോള് ഇത്തരത്തിലുള്ള പ്രിധിരോധം സോഭാവികം...\nAnju V Padma said...\nഹൈന്ദവ വിശ്വാസ പ്രകാരം ക്ഷേത്രത്തിൽ എത്തുന്ന പുരുഷന്മാരുടെ ഹൃദയ ഭാഗത്തേക്കാണ് ഈശ്വര ചൈതന്യം പ്രവഹിക്കുക..അതിനാലാണ് പുരുഷന്മാർ മേൽ വസ്ത്രം ധരിക്കാതെ കയറണം എന്ന് പറഞ്ഞിടുള്ളത് ...സ്ത്രീകളിൽ ഇത് നെറ്റിയിലെക്കാണ് പ്രവഹിക്കുക.. അതിനാൽ അമ്പലത്തിനകത്ത് സ്ത്രീകൾ തല മറക്കുന്ന വസ്ത്രങ്ങൾ ധരിക്കരുത് എന്നും പറയുന്നു..\nവൈറ്റമിന് ഡി പുരുഷനു മാത്രം മതിയോ എന്നൊരു ചോദ്യം ഉയര്‍ന്നു വന്നിട്ടുണ്ട് നിഷാദ് ഭായി ....\nഎന്‍റെ ചോദ്യം ഇതാണ് എന്താണ് ഈശ്വര ചൈതന്യം ഏതു രൂപത്തിലാണ് അതു വരുന്നത്??? ചോദ്യം അഞ്ഞുവിനോട്??\nനീ സ്ത്രീകള്‍ക്കും ഹൃദയഭാഗത്തേയ്ക്ക് ചൈതന്യം പകര്‍ന്ന് കൊടുക്കാത്തത് നന്നായി.\nനിന്റെയൊരു ബുദ്ധി അപാരം തന്നെ\nഒരു shirtഇന്റെ ഉള്ളിലൂടെ പോലും കടന്നു വരാന് പട്ടാതതാണോ ഈ "തൂണിലും തുരുമ്പിലും ഉള്ള" ഈശ്വര ചൈതന്യം?\nഇടക്ക് തത്വമസി എന്ന് പറഞ്ഞു ഞാന് തന്നെ ആണ് ദൈവം എന്ന് പറയും. ഇടക്ക് ദൈവം എല്ലാവരുടെയും മനസ്സിനുള്ളി ആണെന്ന് പറയും, എന്നിട്ട പോയി വിഗ്രഹങ്ങളെ ആരാധിക്കും. :S\nI DONT KNOW ITS ACTUAL REASON . BUT THIS SYSTEM STARTED LONG AGO. THE THOUGHT SHIRT AND CHURIDAR IS NOT OUR DRESS MAY BE FORCED TO MAKE THIS SYSTEM. NOWADAYS IN SOM TEMPLES SHIRT, CHURIDARS ARE ALLOWED. NOWADAYS NOBODY IS SEPERATING SAVARNAA AND AVARNA IN TEMPLES.\n9 September 2013 at 16:36\nഇതിന്റെ വ്യക്തമായ കാരണം എനിക്കറിയില്ല. ഷർട്ടും പാന്റും ചുരിദരുമൊന്നും നമ്മുടെ വേഷമല്ല എന്ന തോന്നലാവാം ഇതിനു പിന്നിൽ.ഇപ്പോൾ മിക്ക അമ്പലങ്ങളും ഈ വേഷങ്ങൾ അനുവദിച്ചിട്ടുണ്ട്. ഇപ്പോൾ ആരും സവര്നനെയും അവര്നനെയും അമ്പലങ്ങളിൽ നിന്നും അകറ്റി നിര്തിയിട്ടില്ല. അമ്പലത്തിലെ തന്ത്രി ആയി ഒരു അബ്രഹ്മണനെ നിയമിചില്ലേ? ഇത് അവര്നന്മാർ അമ്പലത്തില കയറുന്നതിനു മുന്പേ തുടങ്ങിയ ആചാരമാണ്. അമ്പലത്തില പോകുന്ന ആൾ അവിടത്തെ ആചാരങ്ങൾ പാലിക്കാൻ ബദ്യസ്ടനാണ് .\nരേണുക .... കേവലം ഒരാളെ അബ്രഹ്മണനെ തന്ത്രി ആയി നിയമിച്ചത് കൊണ്ട് മാത്രം ഇവിടെ സമത്വം വന്നു എന്ന് അഭിപ്രയപെടാന് പറ്റില്ല. സവര്‍ണ്ണ അവര്‍ണ്ണ വെത്യസങ്ങള് ഇന്നും നടക്കുന്നുണ്ട്. കര്‍ണ്ണാടകയില് ബ്രാഹ്മണന്റെ എച്ചിലില് കിടന്നു ഉരുളണം അവര്‍ണ്ണന്! കണ്ണൂര്. തളിപറമ്പ് രാജാ രാജേശ്ശരി ക്ഷേത്രത്തില് സവര്‍ണ്ണന് പ്രസാദം കയ്യില് നല്‍കുമ്പോള് അവര്‍ണ്ണന് അത് നിലത്തു നല്‍കുന്നു. ഇതൊക്കെ ഇന്നും നടന്നു വരുന്ന അനാചാരങ്ങള് തന്നെ അല്ലെ?\n10 September 2013 at 12:52\nവിഗ്രഹങ്ങളെ ആരധിക്കുന്നതര്‍ക്കട ഇഷ്ടമല്ലാത്തത് നിന്റെയൊക്കെ വല്യപ്പൂപ്പന്മാരെല്ലാം അങ്ങനെ ആരധിച്ചവരയിരുന്നു. അവരെല്ലാം കന്വേര്ടയതല്ലേ അല്ലാതെ പുതിയതായി ഭാരതത്തില് പോട്ടിമുളചോതോന്നുമല്ലല്ലോ. മറ്റുള്ളവരുടെ വിശ്വാസങ്ങളെ കുറ്റം പറയാതെ സ്വന്തം മതത്തില് വിശ്വസിക്കുക. എല്ലാം6അടി മന്നിനുമാത്രമെന്നോര്‍ക്കുക\n28 November 2013 at 22:36\nAll positive changes regarding temples are made by progressive people outside the system. Insiders wont change themselves. they want to make the system as complicated as possible with bizzare excuses. Which is that strong energy which cannot pass throughashirt. Heart is justablood pumping organ, brain is the most important part for thought. if there is any energy it should go there. But these are all just believes with no scientific basis. better dont go to temples.\nപലരും പലതും പറയാറുണ്ട്. ഹിന്ദുക്കളെ അധിക്ഷേപിക്കണം എന്നുളളവര് ഇങ്ങനെ ബ്ളോഗുകള് എഴുതും. ഹിന്ദുത്വാഭിമാനികള് ഇതെല്ലാം ശരിയാണെന്ന് കാണിക്കാന് തെളിയിക്കപെടാത്ത ശാസ്ത്ര(സത്യ)ങ്ങളെ കൂടു പിടിക്കും. സത്യം എന്താണെന്നറിയാന് ഈ നിയമം ഉണ്ടാക്കിയവര് ഇന്ന് ജീവിച്ചിരിപ്പില്ല. അതുകൊണ്ട് ആര്‍ക്കും എന്തും വ്യാഖ്യാനിക്കാം. എനിക്ക് തോന്നുന്നത് ഒരു കാര്യമാണ്. പണ്ട് കേരളത്തിലെ ഒരു പുരുഷനും അരക്ക് മുകളിലോട്ടു വസ്ത്രം ധരിച്ചിരുന്നില്ല. കേരളത്തിലെ കാലാവസ്ഥ തന്നെയാകണം കാരണം. ചിലയാളുകള് ഒരു മേല്‍മുണ്ട് ഉപയോഗിച്ചിരുന്നു. അതും ബഹുമാന്യനായൊരു വ്യക്തിയെ കാണുമ്പോള് മര്യാദയും ബഹുമാനവും കാണിക്കാന് മേല്‍മുണ്ട് എടുത്തു കയ്യില് പിടിക്കുകയോ, കൂടുതല് സൌകര്യാര്‍ത്ഥം കക്ഷത്തില് വക്കുകയോ ചെയ്തിരുന്നു. അന്നത്തെ പുരുഷന്‍മാര് അമ്പലങ്ങളില് കയറിയിരുന്നത് ഷര്‍ട്ട് ധരിക്കാതെയാണ് എന്ന് പ്രത്യേകം പറയേണ്ടതില്ലല്ലോ. പിന്നീട് ഇന്ഗ്ലിഷ് മാതിരി ഷര്‍ട്ട് ഒക്കെ ധരിക്കാന് തുടങ്ങിയപ്പോളും ഷര്‍ട്ട് ധരിക്കുന്നത് ഒരപമാര്യാദയായി കാരണവന്മാര് കണ്ടു പോന്നിരുന്നു. മുതിര്‍ന്നവരുടെ മുന്‍പില് ആരും ഷര്‍ട്ട് ധരിച്ചിരുന്നില്ല. ഈശ്വരന് എല്ലാവരിലും ബഹുമാന്യനായി കരുതപ്പെടുന്നത് കൊണ്ട് ഷര്‍ട്ട് ധരിച്ചു കൊണ്ട് അമ്പലത്തില് കയറുന്നത് അപമാര്യാദയായും ധിക്കാരമായും കരുതിയിരിക്കണം. ക്ഷേത്രങ്ങളില് അതോരാചാരമായും കീഴ്വഴക്കമായും തീര്‍ന്നത് അങ്ങിനെയാണെന്ന് ഞാന് വിശ്വസിക്കുന്നു. ഇത് എന്റെ മാത്രം വിശ്വാസമാണ്. ശരിയോ തെറ്റോ ആകാം. ശരിയെന്നും തെറ്റെന്നും തെളിയിക്കാന് നമ്മുടെ പക്കല് തെളിവുകള് ഒന്നും ഇല്ലല്ലോ. സ്ത്രീകള് എന്തുകൊണ്ട് വസത്രം ധരിക്കുന്നു എന്നതിന് ഇനി ഒരു വിശദീകരണം വേണം എന്ന് തോന്നണില്ല.\nമറ്റൊരു കാര്യം ഇതൊരു കേരള, ദക്ഷിണേന്ത്യന് പ്രശ്നം മാത്രമാണെന്നതാണ്. വടക്കേ ഇന്ത്യയില് ആരും വസ്ത്രം ഊരി വച്ചിട്ടല്ല അമ്പലത്തില് കേറുന്നത്. ബ്ലോഗ്ഗര് പറഞ്ഞതുപോലെ ഇതൊരു സവര്‍ണ/വര്‍ഗീയ പ്രശ്നമാണെങ്കില് വടക്കാണ് ഏറ്റവും വലിയ വര്ഘീയ വാദികള് അവിടെ ഈ നിയമം ഇല്ലാത്തത് എന്തുകൊണ്ട്? ചിലയാളുകള് അഭിപ്രായപ്പെട്ടതുപോലെ അവിടെയാര്‍ക്കും ഈശ്വര ചൈതന്യം ആവാഹിക്കണ്ടേ?\nShyju .....കൊള്ളം ഹിന്ദു പക്ഷത്ത് നിന്ന് കൊണ്ട് തന്നെ ഞാൻ ആരുടേയും പക്ഷം പിടിക്കുന്നില്ല ഇതെന്റെ സ്വോതന്ത്ര അഭിപ്രായം ആണെന്ന് വരുത്തി തീര്ക്കുന്ന യുക്തി അഭിനന്ദനം!.... ജാതിയത കൊടികുത്തി വാണിരുന്ന സംസ്ഥാനങ്ങളില ഒന്നായിരുന്നു കേരളം എന്ന് ചരിത്രം പരിശോധിച്ചാൽ മനസിലാകും\nഇത് ശരിയാണെന്ന് എനിക്ക് തോന്നുന്നില്ല.. പൂണുൽ തിരിച്ചറിയാൻ വേണ്ടി മാത്രമാണേൽ അത് ബ്രാഹ്മണന്മാർക്കു മാത്രമേ ഉള്ളു.. കേരളത്തിലെ പ്രധാന സംവരണ വര്ഗം നായരാനെനിരിക്കെ ഇത് ഭോഷതമല്ലേ.. കാരണം അവർ പൂണുൽ ധരിക്കാറില്ല...\n7 October 2014 at 04:33\nകുടുംബ യോഗങ്ങള് മുന്നോട്ടു വെക്കുന്ന രാഷ്ട്രീയം ?\nബോയ്സ് ഗേള്‍സ് സ്കൂളുകള് ആര്‍ക്ക് ? എന്തിന് ?\nഅമ്പലങ്ങളില് പുരുഷന്മാര്‍ക്ക് മേല്‍വസ്ത്രം ധരിക്ക...\nനിന്‍റെ മണം .............


സ്വര്‍ണ്ണകള്ളക്കടത്ത് കേസില് സമഗ്ര അന്വേഷണവും മുഖ്യമന്ത്രിയുടെ രാജിയും ആവശ്യപ്പെട്ട് യൂത്ത്‌കോണ്‍ഗ്രസും കെ.എസ്.യും സംസ്ഥാന വ്യാപകമായി നടത്തുന്ന പ്രതിഷേധത്തെ പോലീസിനെ ഉപയോഗിച്ച് തല്ലിയൊതുക്കാമെന്ന് ആരും കരുതണ്ടെന്ന് കെ.പി.സി.സി ജനറല് സെക്രട്ടറി കെ.പി.അനില്‍കുമാര്.\nസ്വര്‍ണ്ണക്കടത്ത് കേസ് രാജ്യദ്രോഹ കുറ്റമാണ്. ഈ കേസുമായി ബന്ധപ്പെട്ട് മുഖ്യമന്ത്രിയുടെ ഓഫീസിന്റെയും മറ്റ് ഉന്നതരുടേയും ഇടപെടലും അന്വേഷിക്കേണ്ടതാണ്. പ്രതിഷേധസമരക്കാരെ ഭീകരരെ കൈകാര്യം ചെയ്യുന്നത് പോലെയണ് മുഖ്യമന്ത്രിയുടെ പോലീസ് നേരിടുന്നത്. ഗ്രനേഡുകളും ലാത്തിയും ഒരുപാട് കണ്ട് വളര്‍ന്ന പ്രസ്ഥാനമാണ് കോണ്‍ഗ്രസ്.\nയൂത്ത് കോണ്‍ഗ്രസും കെ.എസ്.യും ഉയര്‍ത്തുന്ന പ്രതിഷേധ കൊടുങ്കാറ്റില് അടിപതറുമോയെന്ന ഭയമാണ് കോണ്‍ഗ്രസ് പ്രവര്‍ത്തകര്‍ക്കെതിരെ നരനായാട്ട് നടത്താന് പോലീസിന് അനുമതി നല്‍കാന് മുഖ്യമന്ത്രിയെ പ്രേരിപ്പിച്ച ഘടകം.ലാത്തിക്കും തോക്കിനും മുന്നില് ധൈര്യവും ആത്മാഭിമാനവും അടിയറുവെയ്ക്കുന്ന പ്രസ്ഥാനമല്ലിതെന്ന് മുഖ്യമന്ത്രി ഓര്‍ക്കുന്നത് നല്ലത്.\nവരും ദിവസങ്ങളില് സമരം കൂടുതല് ശക്തമാക്കും.സ്വര്‍ണ്ണക്കടത്ത് കേസിലെ യഥാര്‍ത്ഥ പ്രതികളെ നിയമത്തിന് മുന്നില് കൊണ്ടുവരുന്നത് വരെ ആരോഗ്യ പ്രോട്ടോക്കാള് അനുസരിച്ച് സമര പരമ്പര കോണ്‍ഗ്രസ് നടത്തുമെന്നും അനില്‍കുമാര് പറഞ്ഞു.


ഇത് കുഞ്ഞു'മഹേഷിന്റെ' പ്രതികാരം! മാതാപിതാക്കള് ഉപേക്ഷിച്ചു പോയ ഏഴാം ക്ലാസുകാരന് സ്വന്തമാക്കിയത് കായികമേളയിലെ സ്വര്‍ണ്ണ മെഡല്! - BIGNEWSLIVE | Latest Malayalam News\nഇത് കുഞ്ഞു’മഹേഷിന്റെ’ പ്രതികാരം! മാതാപിതാക്കള് ഉപേക്ഷിച്ചു പോയ ഏഴാം ക്ലാസുകാരന് സ്വന്തമാക്കിയത് കായികമേളയിലെ സ്വര്‍ണ്ണ മെഡല്!\nമാതാപിതാക്കള് ഉപേക്ഷിച്ചു പോയത് ഒമ്പത് മാസം പ്രായമുള്ളപ്പോള്; പഠനം ലോട്ടറി വിറ്റും കൂലിപ്പണിയെടുത്തും; എന്നിട്ടും തളരാതെ ഏഴാം ക്ലാസുകാരന് സ്വന്തമാക്കിയത് കായികമേളയിലെ സ്വര്‍ണ്ണ മെഡല്!\nin Features, Kerala News, Kids, Life, Sports, Stories\nതിരുവനന്തപുരം: ഒമ്പത് മാസം പ്രായമുള്ളപ്പോള് ഉപേക്ഷിച്ചു പോയ മാതാപിതാക്കള്, അറിയാന് അന്ന് നിങ്ങള് പിന്നിലെറിഞ്ഞു കളഞ്ഞ മഹേഷ് ഇന്ന് കേരളത്തിന്റെ അഭിമാനപുത്രനായിരിക്കുന്നു. ഇന്നും നിങ്ങളോടുള്ള ദേഷ്യത്താലാകണം,പേരിന്റെ ഇനിഷ്യല് ചോദിച്ചാല് മഹേഷ് പറയില്ല; അല്ലെങ്കിലും ഒന്‍പതാം മാസത്തില് അച്ഛനും അമ്മയും ഉപേക്ഷിച്ചു പോയ ആ കുഞ്ഞ് എന്തിന് നിങ്ങളുടെ പേര് അവന്റെ പേരിനൊപ്പം ചേര്‍ത്ത് നേട്ടത്തിന്റെ മാറ്റ് കളയണം.\n13 വര്‍ഷം മുന്‍പ് മാതാപിതാക്കള് ഉപേക്ഷിച്ചുപോയ ആ കുഞ്ഞ് ഇന്നലെ സംസ്ഥാന കായിക മേളയിലെ പൊന്‍തിളക്കത്തിന്റെ ശോഭയില് നിറഞ്ഞുനിന്നു. സബ്ജൂനിയര് ആണ്‍കുട്ടികളുടെ ഡിസ്‌കസ് ത്രോയില് സ്വര്‍ണം നേടിയ ആലപ്പുഴ കലവൂര് സ്വദേശി മഹേഷ് പൊരുതിത്തോല്‍പിച്ചത് അനാഥത്വത്തെയും ദാരിദ്ര്യത്തെയും കൂടിയാണ്.\nആലപ്പുഴ ലിയോ തേര്‍ട്ടീന്‍ത് സ്‌കൂളിലെ ഏഴാം ക്ലാസ് വിദ്യാര്‍ത്ഥിയായ മഹേഷിന്റെ ഒരു ദിവസം ആരംഭിക്കുന്നത് എന്നും പുലര്‍ച്ചെ 4.30നാണ്. മടിപിടിച്ച് കിടക്കാന് അവകാശം പോലുമില്ലാത്ത അവന് വീട്ടുജോലികള് കഴിഞ്ഞ്6മുതല് പരിശീലനം ആരംഭിക്കും. ഗ്രൗണ്ടില്‍നിന്നു നേരെ സ്‌കൂളിലേക്ക്. സ്‌കൂള് വിട്ടാലുടന് ലോട്ടറി വില്‍പന.\nഇതിനിടെ, മഹേഷിന്റെ അവസ്ഥ കേട്ടറിഞ്ഞ മന്ത്രി തോമസ് ഐസക്ക് വീടുവയ്ക്കാന് സഹായം വാഗ്ദാനം ചെയ്‌തെങ്കിലും നടപടികള് ഫയലില് കുരുങ്ങി കിടക്കുകയാണ് ഇന്നും. സഹപാഠിയുടെ സ്‌പൈക്‌സ് കടംവാങ്ങിയാണ് മഹേഷ് ഇന്നലെ മത്സരത്തിനെത്തിയത്.\nരക്ഷിതാക്കള് ഉപേക്ഷിച്ചു പോയപ്പോള് മഹേഷിനെ വളര്‍ത്തിയതു മുത്തച്ഛനും മുത്തശ്ശിയുമായിരുന്നു. വാടക വീട്ടിലാണു താമസം. രണ്ടുമാസം മുന്‍പ് മുത്തച്ഛന് പക്ഷാഘാതം വന്നു കിടപ്പിലായി. അവസാന വരുമാനമാര്‍ഗവും നിലച്ചതോടെ കുടുംബം പുലര്‍ത്താന് ലോട്ടറി വില്‍പ്പന ഉള്‍പ്പെടെ പല ജോലികള് ചെയ്തു തുടങ്ങിയത്. ആ കഠിധ്വാനത്തിന് ഇന്നലെ ട്രാക്കില് പൊന്‍നേട്ടമാണ് സമ്മാനിച്ചത്. മത്സരത്തിന് ഇറങ്ങിയപ്പോള് കൂട്ടത്തിലേറ്റവും ചെറുതായിരുന്നു5അടിയില് താഴെ ഉയരമുളള മഹേഷ്. ഭയന്നു പിന്‍വാങ്ങാനാണ് ആദ്യം തോന്നിയത്.\nപക്ഷേ, പിന്നിട്ട വഴികളോര്‍ത്തപ്പോള് വിജയത്തിന്റെ അവകാശം തനിക്കുമുണ്ടെന്നു മനസ്സിലുറപ്പിച്ചു. മൂന്നാമത്തെ ശ്രമത്തില് 38.03 മീറ്റര് ദൂരമെറിഞ്ഞ് സ്വര്‍ണം നേടി. അവസാനം പേരിന്റെ ഇനിഷ്യല് ചോദിച്ച പത്രലേഖകരോട് അവന് പറഞ്ഞു: എന്റെ പേരിന് ഇനിഷ്യല് ഇല്ല…\nTags: KeralaMahesh's storySchool athletic meetstories\nതൃണമൂല് സ്ഥാപക നേതാവ് പങ്കജ് ബന്ദോപധ്യായ അന്തരിച്ചു


ഇന്‍സ്റ്റഗ്രാമില് സ്ക്രീന് ഷോട്ട് എടുക്കുന്നത് സൂക്ഷിച്ചു വേണം ! | Vartha24x7 | Malayalam News Online | The Leading News Portal In Malayalam\nHome / ഇന്ത്യ / ഇന്‍സ്റ്റഗ്രാമില് സ്ക്രീന് ഷോട്ട് എടുക്കുന്നത് സൂക്ഷിച്ചു വേണം !\nഇന്‍സ്റ്റഗ്രാമില് സ്ക്രീന് ഷോട്ട് എടുക്കുന്നത് സൂക്ഷിച്ചു വേണം !\nസൗജന്യമായി ചിത്രങ്ങളും വീഡിയോകളും പങ്കു വെക്കുന്നന്നതിനായുള്ള ഒരു സോഷ്യല് നെറ്റ്വര്‍ക്കിംഗ് വെബ്സൈ റ്റാണ് ഇന്‍സ്റ്റാഗ്രാം. ഉപയോക്താക്കള്‍ക്ക് ഫോട്ടോ എടുക്കുന്നതിനും, ആവശ്യമായ ഡിജിറ്റല് മാറ്റങ്ങള് വരുത്തുന്ന തിനും, ഇന്‍സ്റ്റാഗ്രാമിന്റേതടക്കമുള്ള നിരവധി സോഷ്യല് നെറ്റ്വര്‍ക്കിംഗ് സൈറ്റുകളിലേക്ക് അപ്ലോഡ് ചെയ്യുന്നതി നും ഇതിലൂടെ സാധിക്കും.\nനിലവില് മറ്റൊരാളുടെ പോസ്റ്റുകള് വെറൊരാള്‍ക്ക് ഷെയര് ചെയ്യാനോ സേവ് ചെയ്യാനുമുള്ള സംവിധാനം ഇന് സ്റ്റാഗ്രാമിലില്ല. പലപ്പോഴും പോസ്റ്റുകളുടെ ചിത്രങ്ങള് സ്ക്രീന് ഷോട്ട് എടുത്ത് ഉപയോഗിക്കുന്നത്.അനുവാദമില്ലാ തെ ഒരാളുടെ ചിത്രങ്ങളും മറ്റും മറ്റൊരാള് സോഷ്യല് മീഡിയയില് പങ്കുവെക്കുന്നത് നിയമവിരുദ്ധമാണ്.\nപ്രമുഖരായ പലരുടെയും ഇന്‍സ്റ്റാഗ്രാം ചിത്രങ്ങള് സ്ക്രീന്‍ഷോട്ട് എടുത്ത് പോസ്റ്റ് ചെയ്ത് അവരുടെ അക്കൗണ്ടി ന്റെ തനി പകര്‍പ്പ് ഇന്‍സ്റ്റാഗ്രാമില് നിര്‍മ്മിക്കുന്നവരും ഏറെയാണ്. ഈ പ്രശ്നത്തെ നേരിടാനുള്ള നീക്കത്തിലാണ് ഇന്‍സ്റ്റാഗ്രാം.ഒരാളുടെ പോസ്റ്റുകള് മറ്റൊരാള് സ്ക്രീന് ഷോട്ട് എടുത്താല് ആ വിവരം ആ പോസ്റ്റിന്റെ ഉടമയെ അറിയിക്കുന്ന പുതിയ സംവിധാനമാണ് ഇന്‍സ്റ്റാഗ്രാം അവതരിപ്പിക്കുന്നത്.\nനിങ്ങളുടെ ഇന്‍സ്റ്റാഗ്രാം സ്റ്റോറി ആരെങ്കിലും സ്ക്രീന് ഷോട്ട് എടുത്താല് ആ സ്റ്റോറി കണ്ടവരുടെ പട്ടികയില് അവ രുടെ പേരിനു നേരെ ഒരു സ്റ്റാര് ഐക്കണ് പ്രത്യക്ഷപ്പെടും. അയാള് നിങ്ങളുടെ സ്റ്റോറി സ്ക്രീന് ഷോട്ട് അല്ലെങ്കില് സ്ക്രീന് റെക്കോഡ് ചെയ്തിട്ടുണ്ടെന്നാണ് അതിനര്‍ത്ഥം.\nമറ്റൊരാളുടെ സ്റ്റോറി നിങ്ങള് ആദ്യമായി സ്ക്രീന് ഷോട്ട് എടുക്കുമ്ബോള് അക്കാര്യം ചൂണ്ടിക്കാണിച്ച് ഒരു മുന്ന റിയിപ്പ് നിങ്ങള്‍ക്ക് ലഭിക്കും. വീണ്ടും നിങ്ങള് അത് ആവര്‍ത്തിച്ചാല് അക്കാര്യം ആ പോസ്റ്റിന്റെ ഉടമയെ ഇന് സ്റ്റാഗ്രാം അറിയിക്കും. ഫ്ലൈറ്റ് മോഡിലും ഈ ഫീച്ചര് പ്രവര്‍ത്തിക്കും.\nPrevious Previous post: കുരീപ്പുഴയെ ചാണകത്തില് മുക്കിയ ചൂലുകൊണ്ട് അടിക്കണമെന്ന് ബിജെപി നേതാവ് ബി ഗോപാലകൃഷ്ണന് !\nNext Next post: മോദീജി നിങ്ങൾ വാചകമടി നിര്‍ത്തി ഇനിയെങ്കിലും പണിയെടുക്കു ; രാഹുല് ഗാന്ധി !


ഓ.ഹെന്റി എന്ന വില്യംസിഡ്‌നി പോര്‍ട്ടര് അവിചാരിതവ്യതിയാനങ്ങളുടെ കാഥികനാണ് (unexpected turn). ലോകസാഹിത്യത്തില് ഹെന്റിയെപ്പോലെ ഈ രചനാതന്ത്രം ഇത്ര സമര്‍ത്ഥമായും സമൃദ്ധമായും പ്രയോഗിച്ച മറ്റു കഥാകൃത്തുക്കളില്ല. ‘സമൃദ്ധമായും’ എന്നു പറഞ്ഞതിനുകാരണം അദ്ദേഹത്തിന്റെ ഒട്ടുമിക്ക കഥകളിലും വായനക്കാരെ ഞെട്ടിക്കുന്ന ഒരന്ത്യം ഉണ്ടാവും എന്നതിനാലാണ്. കഥാസാഹിത്യത്തില് തീര്‍ച്ചയായും റഷ്യയ്ക്കും ഫ്രാന്‍സിനുമൊക്കെ താഴെ നില്‍ക്കുന്ന ഇംഗ്ലീഷ് ഭാഷയില് ഈ അമേരിക്കന് എഴുത്തുകാരന് ഒരു അത്ഭുതം തന്നെയാണ്. ഹെന്റിയുടെ മിക്കകഥകളും കേരളത്തില് പാഠപുസ്തകങ്ങളില് ചേര്‍ത്തിട്ടുള്ളവയായതിനാല് അതൊന്നും ഇവിടെ ആവര്‍ത്തിക്കുന്നില്ല.\nഓ.ഹെന്റിയുടെ അധികം ആരും ശ്രദ്ധിക്കാത്ത ഒരു കഥയാണ് ‘ദ റൊമാന്‍സ് ഓഫ് എ ബിസി ബ്രോക്കര്’ (The Romance ofaBusy Broker). മലയാളത്തില് ‘വലിയതിരക്കുള്ള ഒരു ബ്രോക്കറുടെ പ്രണയം’ എന്നോ മറ്റോ പരിഭാഷ നടത്താം. കഥയില് ഹാര്‍വി മാക്‌സ്‌വെല് എന്ന കഥാപാത്രം ന്യൂയോര്‍ക്ക് സിറ്റിയിലെ ഒരു ബ്രോക്കറാണ്. അദ്ദേഹം ഒരു റോബോട്ടിനെപ്പോലെ പണിയെടുക്കുന്നു. തിരക്കുകാരണം പ്രണയിക്കാന്‍പോലും സമയം കിട്ടുന്നില്ല. ഒരു ദിവസം ഭ്രാന്തുപിടിച്ച തിരക്കിനിടയില് ഓഫീസിലെ സ്റ്റെനോയായ ലെസ്‌ലിയോട് അയാള് പ്രണയാഭ്യര്‍ത്ഥന നടത്തുന്നു. അന്തം വിട്ടുപോയ ലെസ്‌ലി ചോദിക്കുന്നു ”ഇതെന്തു മറവിയാണ്. ഇന്നലെ വൈകുന്നേരം നമ്മുടെ വിവാഹം കഴിഞ്ഞതല്ലേ”. കഥയുടെ അന്ത്യം പതിവു ഹെന്റി കഥപോലെ തന്നെ. സംഗതി കുറച്ച് അതിഭാവുകത്വമാണ്. സംശയമില്ല.\nഒരിക്കലും സംഭവിക്കാന് ഇടയില്ലാത്ത പര്യവസാനമാണ് കഥയിലുള്ളത്. മനോരോഗിയല്ലാത്ത ഒരാളും ഇത്തരത്തിലൊരു മറവിയില് വീണു പോകാനിടയില്ല. എന്നാല് കഥാകൃത്ത് ഉദ്ദേശിച്ചത് അതൊന്നുമല്ല. പാശ്ചാത്യ സമൂഹത്തില് ധനസമ്പാദനത്തിനുവേണ്ടി യന്ത്രങ്ങളെപ്പോലെ ഓടുന്ന മനുഷ്യന് പലപ്പോഴും ജീവിക്കാന് മറന്നുപോകുന്നു എന്ന യാഥാര്‍ത്ഥ്യം അവതരിപ്പിക്കുക മാത്രമേ എഴുത്തുകാരന് ഉദ്ദേശിച്ചിട്ടുള്ളു. ഈ തിരക്കുകള് കഥ, കവിത, സാഹിത്യം ഇവയൊക്കെ അപ്രസക്തമാക്കുന്നു. ‘പല കാര്യങ്ങളിലും പാശ്ചാത്യ സമൂഹത്തിന്റെ പരിച്ഛേദം പോലെ പെരുമാറുന്ന കേരളത്തില് കഥ – കവിത – സാഹിത്യം എന്നിവയൊക്കെ അപ്രസക്തമാകുന്നത് മറ്റു പല രീതികളില് കൂടിയാണ്.\n‘പാശ്ചാത്യ സമൂഹത്തെ പോലെ എന്ന വാചകത്തില് ‘പോലെ’ എന്നതിനു പ്രത്യേക പ്രസക്തിയുണ്ട്. പാശ്ചാത്യ സമൂഹം ഭൗതികമായി ആര്‍ജ്ജിച്ച നേട്ടങ്ങളുടെ അടുത്തെങ്ങും എത്താന് കേരളത്തിനായിട്ടില്ല. ഈ അടുത്തെങ്ങും അതിനു കഴിയുമെന്നും തോന്നുന്നില്ല. കാരണം ഇന്നും സോഷ്യലിസ്റ്റ് മാതൃകയോടു പുലര്‍ത്തുന്ന ആഭിമുഖ്യം കേരളത്തെ കൂടുതല് കൂടുതല് ദാരിദ്ര്യത്തിലേയ്ക്ക് നയിച്ചുകൊണ്ടിരിക്കുന്നു.\nലോകത്തിന്റെ മറ്റൊരു മൂലയിലും കാണാത്ത2വ്യത്യസ്ത സാമൂഹ്യ ശക്തികള് നമ്മുടെ സാംസ്‌കാരിക രംഗത്തെ കൈയടക്കാന് ബോധപൂര്‍വ്വം പരിശ്രമങ്ങള് നടത്തിക്കൊണ്ടിരിക്കുന്നു. ഒന്ന് കേരളത്തെ മതപരിവര്‍ത്തനത്തിലൂടെ തങ്ങളുടെ മതങ്ങളിലേക്ക് ആകര്‍ഷിക്കാനായി ഏതാണ്ടെല്ലാ ചാനലുകളും പത്രങ്ങളും വിലയ്‌ക്കെടുത്ത് പെട്രോ ഡോളര് ശക്തികളുടെ പിന്‍ബലത്തോടെ നടക്കുന്ന പരിശ്രമവും മറ്റൊന്ന് മാവോയിസ്റ്റ് ഇവാന്‍ജലിസ്റ്റ് ശക്തികള് നടത്തുന്ന രാജ്യവിരുദ്ധപ്രവര്‍ത്തനവുമാണ്. രണ്ടു ശക്തികളും മുഖ്യമായും ഉന്നംവെയ്ക്കുന്നത് താരതമ്യേന ദരിദ്രരായ ഹിന്ദുക്കളിലെ ദളിത് വിഭാഗത്തെയാണ്. മാവോയിസ്റ്റ് ഇവാന്‍ജലിസ്റ്റ് കൂട്ടുകെട്ടിന്റെ മുഖപത്രം എന്നു തന്നെ പറയാവുന്നതാണ് ‘പച്ചക്കുതിര’ എന്ന പ്രസിദ്ധീകരണം. നിരന്തരം ദളിത് വിഭാഗങ്ങളില് പെട്ടവരെ തെറ്റിദ്ധരിപ്പിച്ച് മാവോയിസ്റ്റ് കൂടാരത്തിലേക്കും അതുവഴി തങ്ങളുടെ മതത്തിലേയ്ക്കും ആകര്‍ഷിക്കാനായി ഈ പ്രസിദ്ധീകരണം ദളിത് എഴുത്ത് എന്ന പേരില് അപകടകരമായ രാജ്യവിരുദ്ധത പ്രചരിപ്പിക്കുന്നു.\nപാശ്ചാത്യ സമൂഹത്തെപ്പോലെ പെരുമാറുന്ന ഒരു മുപ്പതു ശതമാനവും മതതീവ്രവാദ ആശയങ്ങള് മതേതരത്വം എന്ന പേരില് പ്രചരിപ്പിക്കുന്ന പകുതിയോളം പേരും ദേശസ്‌നേഹികളായ ഒരു ചെറു ന്യൂനപക്ഷവും നിരന്തരമായി ഇടപെട്ടുകൊണ്ടിരിക്കുന്ന ഒരു സാംസ്‌കാരിക ഭൂമികയില് സാഹിത്യ ചര്‍ച്ചകള് പൂര്‍ണ്ണമായും അപ്രസക്തമാണ്. എന്നാല് ചില പൊടിപ്പുകള് ചിലയിടങ്ങളില് പ്രത്യക്ഷപ്പെടുന്നുണ്ട്. അത്തരത്തിലൊരു മുകുളമാണ് കഴിഞ്ഞ ഒരു പംക്തിയില് ഞാന് സൂചിപ്പിച്ച ‘പച്ച മലയാളം’ എന്ന മാസിക. പച്ചക്കുതിരയും പച്ചമലയാളവും ‘പച്ച’യിലാണ് ആരംഭിക്കുന്നതെങ്കിലും രണ്ടിന്റേയും ‘പച്ച’കള് തമ്മില് അജഗജാന്തരമുണ്ട്. ഒന്ന് പ്രകടമായ രാജ്യദ്രോഹം ഒന്ന് പ്രകടമായ സാഹിത്യാഭിരുചി.\nപച്ചമലയാളം എന്ന ഈ മാസികയുടെ ഏപ്രില് – മെയ് ലക്കം എനിക്ക് അയച്ചുകിട്ടിയിരിക്കുന്നു. പച്ചക്കുതിരയും എന്റെ മേശപ്പുറത്തിരിക്കുന്നു. പച്ച മലയാളം സഹിത്യ പ്രണയികളെ അത്ഭുതപ്പെടുത്തുന്ന തരത്തിലുള്ള വിഭവങ്ങളാല് സമ്പന്നമായിരിക്കുന്നു. ഏറ്റവും പ്രധാനം വളരെ ആക്രമണോത്സുകമായ സാഹിത്യവിചാരണ നടത്തുന്ന എം.രാജീവ് കുമാറിന്റെ സാഹിത്യചോരണാന്വേഷണമാണ്. രാജീവ് കുമാറിന്റെ അഭിപ്രായത്തില് ടി.പത്മനാഭന്, എം. മുകുന്ദന്, എന്.എസ്. മാധവന്, എം.പി.നാരായണപിള്ള ഇവരൊക്കെ സാഹിത്യമോഷ്ടാക്കളാണ്. അദ്ദേഹം പറയുന്ന എല്ലാകൃതികളും ഞാന് വായിച്ചിട്ടില്ലാത്തതിനാല് നിഷ്‌കൃഷ്ടമായ അഭിപ്രായം പറയുക സാധ്യമല്ല. വായിച്ചിട്ടുള്ളവ തന്നെ സൂക്ഷ്മമായി വായിച്ചിട്ടില്ല. പക്ഷെ പ്രത്യക്ഷത്തില് ചോരണം പലതിലും കണ്ടെത്താനായില്ല എന്നു സമ്മതിക്കേണ്ടി വന്നിരിക്കുന്നു.\nടി.പത്മനാഭന്റെ പ്രകാശം പരത്തുന്ന പെണ്‍കുട്ടിയും മഖന്‍സിങ്ങിന്റെ മരണവും ഡോസറ്റോവ്‌സ്‌കിയുടെ””The Dream ofaRidiculous man”ന്റെ മോഷ ണമാണെന്ന് രാജീവ് കുമാറിന്റെ പക്ഷം. എന്റെ ഓര്‍മ്മയില് അത്തരമൊരു സാദൃശ്യം കാണുന്നില്ല. ഇപ്പറഞ്ഞവ മൂന്നും ഞാന് വായിച്ചിട്ടുള്ള കഥകളാണ്. ഏതെങ്കിലും തരത്തിലുള്ള ചെറിയ സാദൃശ്യങ്ങളെയൊക്കെ മോഷണം എന്നു പറയാനാവില്ല. അങ്ങനെ വിലയിരുത്തിയാല് ആശാനും വള്ളത്തോളും ഉള്ളൂരുമൊക്കെ മോഷ്ടാക്കളാണ്. കാളിദാസകൃതികളില് നിന്ന് ധാരാളം ശ്ലോകങ്ങള് മൂന്നുപേരും അനുകരിക്കുന്നുണ്ട്. പക്ഷെ സാഹിത്യരംഗത്തെ അവരുടെ തലപ്പൊക്കം മൂലം ആരും മോഷണാരോപണം ഉന്നയിക്കാന് ധൈര്യപ്പെടുമെന്ന് തോന്നുന്നില്ല.\nഈയടുത്ത് ഒരു സുഹൃത്ത് (അപരിചിതനായ) വാട്ട്‌സ് ആപ്പിലൂടെ’The Road to Mecca’ എന്ന പാകിസ്ഥാനി കൃതിയുടെ കുറെ ഭാഗങ്ങളും നോവലിസ്റ്റായ ബെന്യാമന്റെ ആടുജീവിതത്തിലെ കുറെ ഭാഗങ്ങളും അയച്ചുതന്നു. മുഹമ്മദ് അസദ് എന്ന പാകിസ്ഥാനി എഴുതിയ യാത്രാവിവരണമാണ് (ഭാഗികമായി ആത്മകഥയും ആണ്) ‘റോഡ് ടു മെക്ക’. രണ്ടും തമ്മില് വലിയ സാദൃശ്യമുണ്ട്. നേരിട്ടു പകര്‍ത്തിയ പോലുണ്ട്. പക്ഷെ ഇക്കാര്യം എഴുതണം എന്ന ആ സുഹൃത്തിന്റെ അപേക്ഷ എനിക്ക് സ്വീകരിക്കാനാവില്ല. കാരണം ‘റോഡ് ടു മെക്ക’ എന്ന കൃതി വായിച്ചിട്ടില്ല. വാട്‌സ് ആപ്പില് നിന്നു കിട്ടുന്ന അറിവ് സത്യമായിക്കൊള്ളണമെന്നില്ലല്ലോ. എല്ലാ എഴുത്തുകാര്‍ക്കും മുന്‍പുള്ള കൃതികളുമായി ചില ആധമര്‍ണ്ണ്യങ്ങളൊക്കെ ഉണ്ടാകും. അതില്ലാതെ ശൂന്യതയില് നിന്നും ആര്‍ക്കും ഒന്നും സൃഷ്ടിക്കാനാവില്ല. നേരിട്ടുള്ള പകര്‍ത്തിയെഴുത്തിനെ മാത്രമേ നമുക്ക് സാഹിത്യചോരണം (Plagiarism) എന്നു പറയാനാവുകയുള്ളു.\nടി.എസ്. എലിയറ്റ് ഒരിക്കല് പറഞ്ഞിട്ടുണ്ട്. “”Good writers borrow, great writers steal” (നല്ല എഴുത്തുകാര് കടമെടുക്കുന്നു, മഹാന്മാരായ എഴുത്തുകാര് മോഷ്ടിക്കുന്നു) എന്ന്. ബോബ് ഡിലന് (Bob Dylan) എന്ന അമേരിക്കന് ഗായകന് അദ്ദേഹം സ്വന്തമായി എഴുതിയ ഗാനങ്ങളുടെ പേരില് സാഹിത്യത്തിന് 2016ല് നൊബേല് സമ്മാനം ലഭിക്കുകയുണ്ടായി. അന്നദ്ദേഹം നടത്തിയ അവാര്‍ഡ് സ്വീകരണപ്രസംഗം സ്പാര്‍ക്ക്‌സ്‌നോട്ടില് നിന്ന് ഹെര്‍മന് മെല്‍വില്ലിനേയും(Herman Melville) അദ്ദേഹത്തിന്റെ നോവലായ Moby Dick (മോബി ഡിക്) നേയും കോപ്പി ചെയ്തുണ്ടാക്കിയതാണെന്നു പറഞ്ഞ് ഒരു വലിയ വിവാദം പാശ്ചാത്യ സാഹിത്യത്തിലുണ്ടാക്കിയിരുന്നു. വെറും ഒരു ഗാനരചയിതാവിന് സാഹിത്യത്തിനുള്ള നൊബേല് സമ്മാനം നല്‍കിയതിനെത്തന്നെ പലരും ചോദ്യം ചെയ്യുന്നുണ്ടായിരുന്നു. ഈ കോപ്പിയടി വിവാദം കൂടി വന്നപ്പോള് ഡിലന്റെ നോബല് പ്രൈസിന്റെ നിറം വീണ്ടും കെട്ടു.\nമലയാള ഗദ്യത്തിന്റെയും നാടകത്തിന്റെയും പിതാവായി വാഴ്ത്തപ്പെടുന്ന സാക്ഷാല് കേരളവര്‍മ്മ വലിയ കോയിത്തമ്പുരാന് ഒരു വലിയ മോഷണവിവാദത്തില് പെട്ടിട്ടുണ്ട്. വെളുത്തേരിയുടെ ശാകുന്തളം തര്‍ജ്ജമ കേരള വര്‍മ്മയെ പരിശോധിക്കാനേല്‍പ്പിച്ചെന്നും അതദ്ദേഹം ചില മാറ്റങ്ങള് വരുത്തി തന്റെ പേരിലാക്കിയെന്നുമൊക്കെ ചിലര് പറഞ്ഞുനടന്നു. കേരളവര്‍മ്മയുടെ പാണ്ഡിത്യത്തിനു മുന്‍പില് വിവാദം പരാജയപ്പെട്ടു. ലോകം മുഴുവന് ബഹുമാനിക്കുന്ന ഷേക്‌സ്പിയറിന്റെ മുഴുവന് നാടകങ്ങളും ഹോളിന് ഷെഡിന്റെ (Raphael Holinshed) ഐതിഹ്യ പ്രധാനമായ ബ്രിട്ടീഷ് ചരിത്രത്തില് നിന്നും പ്ലാട്ടാര്‍ക്കിന്റെ ലൈവ് സില് നിന്നും ചിലതൊക്കെ മറ്റു ചില നാടകങ്ങളില് നിന്നും സ്വീകരിച്ചവയാണ്, ഒന്നുപോലും അദ്ദേഹത്തിന്റെ സ്വന്തം ഇതിവൃത്തമല്ല “”an upstart crow beautified with our feather” എന്ന് റോബര്‍ട്ട് ഗ്രീന് (Robert Green) അക്കാലത്തുതന്നെ ഷേക്‌സ്പിയറെ ആക്ഷേപിച്ചിരുന്നു. അങ്ങനെ നോക്കിയാല് ഏറ്റവും വലിയ സാഹിത്യമോഷ്ടാവ് ഷേക്‌സ്പിയര് ആണെന്നു വരുന്നു. പക്ഷെ റോബര്‍ട്ട് ഗ്രീന് എവിടെ ഷേക്‌സ്പിയറിന്റെ സ്ഥാനം എവിടെ!\nമുകുന്ദന്റെ മുകളില് എം.രാജീവ്കുമാര് നടത്തുന്ന മോഷണാരോപണം ഇത്തരത്തിലേയുള്ളുവെന്നു തോന്നുന്നു. മുകുന്ദന് എഴുതിയ നോവലുകളെല്ലാം മറന്നാലും’ഡെല്‍ഹി 1981′ പോലുള്ള കഥകള് ഒരിക്കലും മലയാളിക്കു മറക്കുവാനാവില്ല. സ്റ്റെയ്ന് ബക്കി ന്റെ (John Satin back) ന്റെ The pearl (മുത്ത്) വായിച്ചിട്ടുണ്ടെങ്കിലും മുകുന്ദന്റെ മംഗലാപുരം ഇതുവരെ വായിച്ചിട്ടില്ലാത്തതിനാല് മോഷണത്തില് അഭിപ്രായം പറയുന്നില്ല. പക്ഷെ നിരന്തരം എഴുതിക്കൊണ്ടിരിക്കുന്ന, മലയാളിയുടെ വായനയെ അര ശതാബ്ദത്തോളമായി സ്വാധീനിച്ചുകൊണ്ടിരിക്കുന്ന വളരെയധികം കൃതികള് എഴുതിക്കഴിഞ്ഞ മുകുന്ദനെപ്പോലൊരാളെ ഇത്തരം വിവാദത്തില് കുടുക്കാന് ശ്രമിച്ചാല് അതു നിലനില്‍ക്കുക ബുദ്ധിമുട്ടാണ്. എന്നാല് രാജീവ് കുമാറിന്റെ ശ്രമത്തെയും നമുക്കു ശ്ലാഘിക്കാതെ വയ്യ. ഇത്തരം സാദൃശ്യങ്ങള് ചൂണ്ടിക്കാണിക്കുമ്പോള് കൃതികള് കൂടുതല് സൂക്ഷ്മമായി വായിക്കാന് നമ്മള് നിര്‍ബന്ധിതരാവും. മാത്രവുമല്ല സാഹിത്യബാഹ്യമായ ചര്‍ച്ചകളില് നിന്നും സ്വതന്ത്രമായി കൂടുതല് സാഹിത്യചര്‍ച്ചകളിലേയ്ക്ക് വായനക്കാര് എത്തിച്ചേരും. മലയാളികള് മറന്നു തുടങ്ങിയിരിക്കുന്ന എം.പി നാരായണ പിള്ളയെപ്പോലുള്ള എഴുത്തുകാര്‍ക്ക് വീണ്ടും നമ്മുടെ ചര്‍ച്ചകളില് ഇടം കൊടുക്കാനും രാജീവ് കുമാറിന്റെ പരിശ്രമം സഹായിക്കുന്നുണ്ട്. ഒരു കഥാകൃത്ത് എന്ന നിലയില്‍ത്തന്നെ പ്രശസ്തനായ രാജീവ്കുമാര് നല്ല നിരൂപകന് എന്ന നിലയിലും ശ്രദ്ധിക്കപ്പെടുന്നു എന്നതില് സന്തോഷം തോന്നുന്നു. അദ്ദേഹം കൂടുതല് കൂടുതല് താരതമ്യ വിശകലനങ്ങള് നടത്തട്ടെ!


NewsAtFirst | ‘നന്ദിയുണ്ട് പിള്ളേച്ചാ, ഒരായിരം നന്ദി’; ഗൂഗിളിന്റെ ഫേസ്ബുക്ക് പേജിൽ കമന്റ് മേളം | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nനീണ്ട കാത്തിരിപ്പിനൊടുവിൽ ബെവ്ക്യു ആപ്പിന് ഗൂഗിൾ അംഗീകാരം നൽകി. ഏറെ വൈകാതെ ആപ്പ് പ്ലേസ്റ്റോറിൽ നിന്ന് ഡൗൺലോഡ് ചെയ്യാൻ കഴിയും. ആപ്പിന് അംഗീകാരം നൽകിയ ഗൂഗിളിന് മലയാളികൾ നന്ദി അറിയിക്കുകയാണ്. ആ കാഴ്ച ഗൂഗിളിൻ്റെ ഫേസ്ബുക്ക് പേജ് സന്ദർശിച്ചാൽ അറിയാൻ സാധിക്കും.\nബെവ്ക്യൂ ആപ്പിൽ മദ്യം ഓൺലൈനായി ബുക്ക് ചെയ്യാനുള്ള സൗകര്യം നാളെ മുതൽ ആരംഭിക്കും. ഇന്ന് ഉച്ച കഴിഞ്ഞ് ആപ്പ് പ്ലേ സ്റ്റോറിൽ ലഭ്യമാകുമെന്ന് ഫെയർകോഡ് അറിയിച്ചു. വ്യാഴാഴ്ച്ച മുതൽ മദ്യവിൽപ്പന തുടങ്ങുമെന്നാണ് സൂചന.\nഎക്‌സൈസ് മന്ത്രി, എക്‌സൈസ് കമ്മീഷ്ണർ, ബെവ്‌കോ എംഡി എന്നിവരടങ്ങുന്ന യോഗം ഇന്ന് തിരുവനന്തപുരത്ത് ചേരും. ഇതിന് പിന്നാലെ എക്‌സൈസ് മന്ത്രി ഇന്ന് ഉച്ചയ്ക്ക് ശേഷം മാധ്യമങ്ങളെ കാണും. മദ്യവിൽപന ഔദ്യോഗികമായി പ്രഖ്യാപിക്കുമെന്നാണ് സൂചന.\nനിസ്സഹകരണം പ്രഖ്യാപിച്ച 30 ബാറുകളെ ആപ്പിൽ നിന്ന് ഒഴിവാക്കിയിട്ടുണ്ട്. ഇതോടെ 1100 ൽ താഴെ ബാറുകളാകും ബെവ്ക്യു ആപ്പുമായി കൈകോർക്കുക.\nആപ്പ് സജ്ജമായാൽ തൊട്ടടുത്ത ദിവസം തന്നെ മദ്യ വിൽപന തുടങ്ങാൻ തയാറാകാൻ ബെവ്‌കോ എംഡി നേരത്തെ തന്നെ നിർദേശം നൽകിയിരുന്നു. ഇതിന്റെ അടിസ്ഥാനത്തിൽ വെയർ ഹൗസുകളിൽ നിന്ന് സ്‌റ്റോക്കുകൾ ബാറുകളിലേക്ക് എത്തിക്കുക, എക്‌സൈസ് വകുപ്പുകൾ കണക്കുകൾ തിട്ടപ്പെടുത്തുക തുടങ്ങിയ നടപടിക്രമങ്ങൾ പൂർത്തീകരിച്ചു കൊണ്ടിരിക്കുകയാണ്. ബാറുകൾ അണുവിമുക്തമാക്കുന്ന നടപടികളും നേരത്തെ തന്നെ ആരംഭിച്ചിരുന്നു.\nന്യൂഡല്‍ഹി ലോക്ഡൗണില് പട്ടിണി മാറ്റാന് 150 രൂപയ്ക്ക് പെണ്‍കുട്ടികള്‍ക്ക് ശരീരം വില്‍ക്കേണ്ടി വന്നെന്ന വാര്‍ത്തയ്ക്ക് കേന്ദ്രസര്‍ക്കാരിനെ രൂക്ഷമായി വിമര്‍ശിച്ച് രാഹുല്‍ഗാന്ധി ...\nമുംബൈ യെസ് ബാങ്ക് സ്ഥാപകന് റാണ കപൂറിന്റെ 2800 കോടിയുടെ സ്വത്തുക്കള് എന്‍ഫോഴ്‌സ്മന്റെ് ഡയറക്ടറേറ്റ് പിടിച്ചെടുത്തു കള്ളപ്പണം വെളുപ്പിക്കല് കേസുമായി ബന്ധപെട്ടാണ് നടപടി റാണാ കപൂറി...\nവയനാട് ജില്ലയില് ആറ് പേര്‍ക്ക് കൂടി കൊവിഡ് സ്ഥിരീകരിച്ചു ജൂലൈ ഒന്നാം തീയതി മഹാരാഷ്ട്രയില് നിന്നെത്തി വീട്ടില് നിരീക്ഷണത്തിലായിരുന്ന പുല്‍പ്പള്ളി സ്വദേശിയായ 25 ക??...\nതിരുവനന്തപുരം സംസ്ഥാനത്ത് ഇന്ന് 339 പേർക്ക് കൊവിഡ് തുടർച്ചയായി രണ്ടാം ദിനമാണ് മുന്നൂറിലധികം പുതിയ രോഗികൾ കേരളത്തിൽ റിപ്പോർട്ട് ചെയ്യപ്പെടുന്നത് ഇന്നലെയും സംസ്ഥാനത്ത് കൊവിഡ് സ്ഥിര??...\nആലപ്പുഴ രാജ്യത്തെ മാധ്യമ പ്രവർത്തകർ കടുത്ത പ്രതിസന്ധിയിലാണ് ഇതിനകം ആയിരത്തിലധികം മാധ്യമ പ്രവർത്തകർക്ക് തൊഴിൽ നഷ്ടപ്പെട്ടു അതിൽ എത്രയോ അധികം മാധ്യമ പ്രവർത്തകർക്ക് ശമ്പളം ലഭിക്കാ??...


കല്ലു - Aksharathalukal\nHome » കല്ലു\nകല്ലു – പാർട്ട് 12 (അവസാന ഭാഗം)\nടാ അരുണേ സംസാരം കഴിഞ്ഞില്ലേ എന്തോന്നടെ കല്യാണം കഴിഞ്ഞു വല്ലതും സംസാരിക്കാൻ വേണ്ടേ. ഓ ഈ അച്ഛൻ. ഉച്ചക്കത്തെ ഭക്ഷണം ഒക്കെ കഴിച്ചു അവരോട് യാത്ര പറഞ്ഞു ഞങൾ ഇറങ്ങി. ആ അരുണേ നിന്റെ… Read More »കല്ലു – പാർട്ട് 12 (അവസാന ഭാഗം)\nകല്ലു – പാർട്ട് 11\nഅവളുടെ വീട്ടിലേക്ക് പോകുംതോറും നെഞ്ചിടിപ്പു കൂടി വന്നു.വീടിന്റെ മുന്നിൽ ബൈക്ക് കൊണ്ട് നിർത്തി ഹെൽമെറ്റ് അഴിച്ചപ്പോ ആണ് കല്ലു അന്തം വിട്ടു നിൽക്കുന്നു. എന്തെടി. മനസിലായില്ലേ. അരുൺ ആണ്. അയ്യോടാ മനസിലായില്ല. ഇതെന്താ നീ… Read More »കല്ലു – പാർട്ട് 11\nകല്ലു – പാർട്ട് 10\nബിരിയാണി കഴിച്ചു ഏമ്പക്കം വിട്ടു മനസമാധാനം ആയി കിടന്നുറങ്ങി. വൈകുന്നേരം എണീറ്റ് പുറത്തേക്ക് ഇറങ്ങി. സുധി ചേട്ടനെ പോയി കണ്ടു. ചേട്ടാ പരീക്ഷ ഒക്കെ പാസ്സ് ആയി. ആഹാ പൊളിക്ക് മോനെ. ജോലി നോക്കുന്നുണ്ട… Read More »കല്ലു – പാർട്ട് 10\nകല്ലു – പാർട്ട് 9\nവീട്ടിൽ വന്നെങ്കിലും സുധി ചേട്ടന്റെ കൂടെ പണിക്ക് പോയില്ല. അടുത്ത സെമെസ്റ്ററിലേക്ക് എഴുതാൻ കുറച്ചു ഉണ്ടായിരുന്നു. അതൊക്കെ എഴുതി തീർത്തു. ആ മൂന്നഴ്ച തീർന്നു. കോളേജിലേക്ക് വീണ്ടും ഇനി ആകെ ആ കോളേജിൽ ആകെ… Read More »കല്ലു – പാർട്ട് 9\nരാവിലെ അമ്മ വന്നു വിളിച്ചപ്പോൾ ആണ് ഞാൻ എണീറ്റത്. വേഗം തന്നെ പോയി പല്ല് തേച്ചു കുളിച്ചു വന്നു. ചായ കുടിക്കാൻ ഒന്നും നിന്നില്ല സുധിയേട്ടന്റെ വീട്ടിലേക്ക് ഒരു റേസിംഗ് ആയിരുന്നു പിന്നെ. കിതച്ചു… Read More »കല്ലു – പാർട്ട് 8\nകല്ലു – പാർട്ട് 7\nഅമ്മേടെ വീട്ടിൽ നിന്ന് ഇറങ്ങി ബസ്‌സ്റ്റാന്റിലേക്ക് നടന്നു. തിരക്കില്ലാത്ത ഒരു ബസിൽ കേറിയിരുന്നു. എന്റെ പ്രധാന പരിപാടി പാട്ട് കേട്ട് സൈഡ് സീറ്റിൽ ഇരിക്കൽ ആണ്. അത് വല്ലാത്ത ഫീൽ ആണ്. പിന്നെ അവളെ… Read More »കല്ലു – പാർട്ട് 7\nകല്ലു – പാർട്ട് 6\nരാവിലെ എണീറ്റു വല്യ തിരക്ക് ഒന്നും ഇല്ലാത്തോണ്ട് 10 മണി ഒക്കെ ആയി ശെരിക്ക് ഒന്ന് എണീറ്റു വന്നപ്പോൾ. പല്ലൊക്കെ തേച്ചു നല്ല പുട്ടും കടലയും ആയിരുന്നു. കുറെ നാള് ഹോസ്റ്റലിൽ നിന്ന് കഴിച്ചോണ്ട്… Read More »കല്ലു – പാർട്ട് 6\nകല്ലു – പാർട്ട് 5\nമക്കളെ എവിട്യ ആ അമ്മേ ഇവിടെ ഉണ്ട്. ആ വാ ചായ കുടിക്കാം. മണി3ആയില്ലേ. വാ അരുണേ ചായ കുടിക്കാം. അവൾ പറഞ്ഞ കാര്യങ്ങൾ കേട്ടപ്പോൾ സങ്കടവും അവളോട് ബഹുമാനവും തോന്നി… Read More »കല്ലു – പാർട്ട് 5\nകല്ലു – പാർട്ട് 4\nകുറച്ചു ദിവസങ്ങൾ അങ്ങനെ കടന്ന് പോയി. അവളെ ക്യാന്റീനിൽ വച്ചും വഴിയിൽ വെച്ചും കാണാറുണ്ടെങ്കിലും ഞാൻ കാണാത്ത പോലെ ആണ് പോയിരുന്നത്. ഒരു ദിവസം വൈകുന്നേരം ചായ കുടിച്ചു വരുന്ന വഴിക്ക് അവളെ കണ്ടു.… Read More »കല്ലു – പാർട്ട് 4\nകല്ലു – പാർട്ട് 3\nഅങ്ങനെ അവളെ കാണുന്നത് പതിവായി. എന്നും കാണാൻ പോകും. തിരിച്ചു ഒരു ചിരി മാത്രം അവൾ സമ്മാനിക്കും. രാവിലെയും വൈകുന്നേരവും അമ്പലത്തിലെ ദേവിയെ പോലെ അവളെ കണ്ടു കൺ നിറയാതെ പോരാറില്ല. ഒരു ദിവസം… Read More »കല്ലു – പാർട്ട് 3\nവീടിന്റെ അവിടെ നിന്നു K. S. R.T. C സ്റ്റാൻഡിലേക്ക് ബസ്സ് കയറി. അരമണിക്കൂർ വേണം ഞാൻ സ്റ്റാൻഡിൽ എത്താൻ. ഒരു 15 മിനിറ്റ് എടുത്തു ksrtc ബസ് വരാൻ. എനിക്ക് കിട്ടിയത് എറണാകുളം… Read More »കല്ലു – പാർട്ട് 2\nഇന്നെന്റെ കല്യാണ നിശ്ചയം ആണ്. എടാ അരുണേ നിന്റെ ഒരുക്കം കഴിഞ്ഞില്ലേ ഇപ്പൊ പുറപ്പെട്ടാലേ ഒരു 10 മണിക്കൂ എങ്കിലും അവിടെ എത്തു. ആ കഴിഞ്ഞു അച്ഛാ . എടി ദേവകി നിന്നെ ഞാൻ… Read More »കല്ലു – പാർട്ട് 1


പരസ്യ ബോർഡുകൾക്ക് നിയന്ത്രണം ഏർപ്പെടുത്തി ഹൈക്കോടതിയുടെ ഉത്തരവ്; ബോർഡുകൾ 30 ദിവസത്തിനകം നീക്കം ചെയ്യാൻ നിർദ്ദേശം – Media Mangalam\nതിരുവനന്തപുരം: സംസ്ഥാനത്തെ പരസ്യ ബോർഡുകൾക്ക് നിയന്ത്രണം ഏർപ്പെടുത്തിയ ഹൈക്കോടതിയുടെ ഉത്തരവ് വന്നു. അനധികൃത ബോർഡുകൾ സ്ഥാപിക്കുന്നവർക്കെതിരെ ശക്തമായ നിയമ നടപടികൾ സ്വീകരിക്കണമെന്നും പരസ്യബോർഡുകളിൽ ഏജൻസികളുടെ വിലാസവും ഫോൺനമ്പറും രേഖപ്പെടുത്തണമെന്നുമാണ് ഹൈക്കോടതി നിർദ്ദേശം.\nപരസ്യ ബോർഡുകൾ 30 ദിവസത്തിനകം നീക്കം ചെയ്യാൻ തദ്ദേശ സ്ഥാപനങ്ങളിലെ സെക്രട്ടറിമാർക്ക് നിർദേശം നൽകും. പാതയോരങ്ങളിലെ അനധികൃത കൊടിതോരണങ്ങൾക്കെതിരായ കേസ് പരിഗണിക്കവെയാണ് ഹൈക്കോടതിയുടെ നിർദേശം. മാർഗനിർദേശങ്ങൾ ലംഘിച്ചാൽ പരസ്യ ഏജൻസിയുടെയും പ്രസിന്റെയും ലൈസൻസ് റദ്ദാക്കുമെന്നും ഹൈക്കോടതി വ്യക്തമാക്കി. ഇക്കാര്യങ്ങളുമായി ബന്ധപ്പെട്ട സർക്കുലർ മൂന്ന് ദിവസത്തിനകം സർക്കാർ പുറത്തിറക്കണമെന്നും ഹൈക്കോടതി ആവശ്യപ്പെട്ടു.\nbillboards high court Recommendation നിർദ്ദേശം പരസ്യ ബോർഡുകൾ ഹൈക്കോടതി


വോട്ടെണ്ണൽ ലക്ഷ്യമിട്ട് വ്യാജമദ്യ വില്പനക്കാർ രംഗത്ത് : Deepika.com Nattu Visesham\nതൊടുപുഴ: തെരഞ്ഞെടുപ്പിനു പിന്നാലെ വോട്ടെണ്ണൽ കണക്കിലെടുത്ത് വ്യാജ മദ്യ വില്്പനക്കാർ രംഗത്ത്. വോട്ടെണ്ണലിനു പ്രവർത്തകരുടെ ആവേശം മുതലെടുത്ത് വിദേശ മദ്യവിൽപ്പന ശാലകളിൽ നിന്നും വൻതോതിൽ വ്യാജമദ്യം വാങ്ങി ഇത്തരക്കാർ സ്റ്റോക്കു ചെയ്തതായാണ് സൂചന. തെരഞ്ഞെടുപ്പു ദിവസങ്ങളിൽ ഡ്രൈ ഡേയായിരുന്നെങ്കിലും വ്യാജമദ്യം ഈ ദിവസങ്ങളിൽ വൻതോതിൽ രംഗത്തുണ്ടായിരുന്നു.\nപ്രത്യേകിച്ച് ഉൾനാടൻ മേഖലകളിൽ മദ്യം യഥേഷ്ടം ലഭിക്കുന്ന സാഹചര്യമായിരുന്നു. ഇനി ഫല പ്രഖ്യാപന ദിവസവും വ്യാജമദ്യ വില്പന തകൃതിയാക്കാനാണ് അനധികൃത മദ്യവില്പനക്കാരുടെ നീക്കം. ഇത്തരത്തിൽ കൂടിയ വിലയ്ക്ക് മദ്യം അനധികൃതമായി വില്പന നടത്താൻ ലിറ്റർകണക്കിന് മദ്യം ഇവർക്ക് വിദേശ മദ്യ ഒൗട്ട‌്‌ലെറ്റുകളിൽ നിന്നും ലഭിക്കുന്നുമുണ്ട്. കഴിഞ്ഞ ദിവസം തൊടുപുഴ മേഖലയിൽ നിന്നു തന്നെ രണ്ട് അനധികൃത മദ്യവിൽപ്പനക്കാരെ പോലീസ് അറസ്റ്റു ചെയ്തിരുന്നു. കൂടിയ വിലയ്ക്ക് മദ്യം വിൽപ്പന നടത്താൻ വിദേശ മദ്യശാലയിൽ നിന്നും മദ്യക്കുപ്പികൾ വാങ്ങിപ്പോകുന്പോഴാണ് ഒരാൾ പിടിയിലായത്.\nമറ്റൊരാൾ വില്പനയ്ക്കായി മദ്യം സൂക്ഷിച്ചതിനുമാണ് പിടിയിലായത്. ഒൗട്ട‌്‌ലെറ്റുകളിൽ നിന്നും പ്രായപൂർത്തിയായ ഒരാൾക്ക് മൂന്നു ലിറ്റർ മദ്യം നൽകാമെന്നിരിക്കെ പത്തു ലിറ്റർ മദ്യം വാങ്ങി പോകുന്പാഴാണ് യുവാവ് പോലീസിന്‍റെ പിടിയിലായത്. മദ്യത്തിന് കൂടിയ വില വാങ്ങുന്നുവെന്ന പരാതിയെ തുടർന്ന് വിജിലൻസ് റെയ്ഡു നടത്തിയ കാഞ്ഞിരമറ്റം ബൈപാസിലെ ഒൗട്ട‌്‌ലെറ്റിൽ നിന്നാണ് ഒരാൾക്ക് ഇത്രയും മദ്യം നൽകിയത്. സാധാരണ വിലയിൽ നിന്നും തുക കൂട്ടിയാണ് അനധികൃത മദ്യക്കച്ചവടക്കാർക്ക് ഇവിടെ നിന്നും കുപ്പികൾ നൽകുന്നതെന്ന് ആരോപണമുണ്ട്.\nഅനുവദനീയമായ അളവിൽ കൂട്ടി വില്പനശാലകളിൽ നിന്നും മദ്യം നൽകാൻ പാടില്ലെന്ന കർശന നിർദേശം നില നിൽക്കുന്പോഴാണ് അനധികൃത മദ്യവിൽപ്പനക്കാരുടെ പക്കൽ വൻതോതിൽ മദ്യം സ്റ്റോക്കുള്ളത്. ഒരു വിഭാഗം ഓട്ടോക്കാരും ഇത്തരത്തിൽ അനധികൃത മദ്യവിൽപ്പന നടത്തുന്നവരിൽപെടുന്നു. എവിടെ വേണമെങ്കിലും ഏതു സമയത്തും മദ്യം എത്തിച്ചു നൽകാൻ ഇവർ ഒരുക്കമാണ്. ഡ്രൈഡേകളാണ് ഇവരുടെ കൊയ്ത്തു കാലം. ഈ ദിവസങ്ങളിൽ ആയിരക്കണക്കിനു രൂപ അനധികൃത വില്പനയിലൂടെ മദ്യവിൽപ്പനക്കാരുടെ കൈകളിലെത്തും. ഇത്തരത്തിൽ വൻ തോതിൽ വ്യാജമദ്യവില്പന നടക്കുന്പോഴും വിരലിലെണ്ണാവുന്ന കേസുകൾ മാത്രമേ പിടിക്കപ്പെടുന്നുള്ളു. വിദേശമദ്യവില്പനശാലകൾ അടുത്തില്ലാത്ത പ്രദേശങ്ങളിലും തോട്ടം മേഖലകളിലും മറ്റുമാണ് വ്യാജമദ്യവില്പന തകൃതിയായി നടക്കുന്നത്. ഇവിടെ എക്സൈസിന്‍റെയും പോലീസിന്‍റെയും പരിശോധനകളും നാമമാത്രമാണ്. വോട്ടെണ്ണലിനോടനുബന്ധിച്ച് വൻ തോതിൽ വ്യാജമദ്യത്തിന്‍റെ ഒഴുക്കുണ്ടാകാനിടയുള്ളതിനാൽ എക്സൈസ് സ്ക്വാഡ് നിരീക്ഷണം ഉൗർജിതമാക്കിയിട്ടുണ്ട്. പക്ഷേ അധികൃതരുടെ കണ്ണുവെട്ടിച്ച് മദ്യക്കച്ചവടം കൊഴുപ്പിക്കാനാണ് മദ്യലോബിയുടെ ലക്ഷ്യം.